title: রুশ ডুবোজাহাজ কে-১৪১ কুরস্ক

text: নিয়ক্লিয়ার টার্বাইনটি তখনো সচল ছিল, যদিও কুরস্কের পক্ষে কোনভাবেই আগানো সম্ভব ছিল না, টার্বাইনটি অ্যাকটিভ থাকায় ধীরে ধীরে পানি ঢুকতে শুরু করে । তাছাড়া সেই মুহুর্তে সমুদ্রের ৩৩০ ফুট নিচে থাকায় কম্পার্টমেন্টগুলোতে পানির ব্যাপক চাপ অনুভুত হতে থাকে । এমন কঠিন মুহূর্তে ল্যাফটেন্যান্ট কালাশ্নিকভ সবাইকে উদ্ধারের জন্য অপেক্ষার নির্দেশ দেন । এছাড়া তাদের জন্য আর কিছু করার ও ছিল না । কেননা, তারা যদি ৩৩০ ফুট নিচ থেকে অক্সিজেন মাস্ক ব্যবহার করতেও চায় তবুও পানির চাপে হৃদপিন্ড বন্ধ হয়ে মৃত্যুমুখে পতিত হতে হবে । দুর্ঘটনার ৩০ ঘন্টা পর মূল উদ্ধার অভিযান শুরু হয়  । সমুদ্রেও ঝড় বইতে শুরু করে যার ফলে উদ্ধারকার্য সাময়িক বন্ধ রাখতে হয় । সাবমেরিনটি ছিল উচ্চতায় চারতলা সমান । ফলে কম্পার্ট্মেন্টগুলোতে পর্যাপ্ত অক্সিজেন থাকাটাই স্বাভাবিক । কিন্তু সাবমেরিনের বিভিন্ন অংশে আগুন ধরে যাওয়ায় অতিদ্রুত অক্সিজেন কমে যাচ্ছিল । দুর্ঘটনার অষ্টম দিন “নরম্যান্ড পাইয়োনিয়ার” রেসকিউ-সাবমেরিন নিয়ে উদ্ধারকারীরা কুরস্কের মূল অংশে পৌছায় । এর পর উদ্ধারের জন্য ভেতরে আটকে থাকা স্ক্রুদের জানান দেওয়ার চেষ্টা করা হয় । কিন্তু তখন অনেক বেশি দেরি হয়ে গেছে ।


title: রুশ ডুবোজাহাজ কে-১৪১ কুরস্ক

text: ১৪ মাস পর ৭ই অক্টবর, ২০০১ সালে হল্যান্ডের উদ্ধারযান দিয়ে কুরস্ক কে ভূমিতে তুলে আনা হয় ।


title: লা চাদিয়েন

text: লা চাদিয়েন (ফরাসি: La Tchadienne; বাংলা: চাদের জনগণ) চাদের জাতীয় সঙ্গীত। এই গানের কথা লিখেছেন লুইস জিদ্রোল এবং তার ছাত্র দলেরা আর একে রচনা করেছেন "পাউল ভিল্লারদ"। এইটি ১৯৬০ সালে স্বাধীনতার ওপর অবলম্বন করা হয়েছিল।


title: মারোয়াড়ি

text: মারোয়াড়ি জাতি ভারতীয় রাজ্য রাজস্থানের একটি জাতিগোষ্ঠী। এঁরা মূলত যোধপুর-সংলগ্ন মারোয়াড় ও শেখাওয়াতি অঞ্চলের বাসিন্দা। তবে বর্তমানে সমগ্র ভারতেই এঁরা ছড়িয়ে পড়েছেন। এঁদের নিজস্ব এক সংস্কৃতি রয়েছে। মারোয়াড়িদের ভাষা মারোয়াড়ি। এঁরা পেশাগতভাবে মূলত ব্যবসায়ী।


title: বিহারি জাতি

text: বিহারি (বিহারি: बिहारी, بِہاری) ভারতের বিহার রাজ্যের একটি জনগোষ্ঠী। এই জনগোষ্ঠীর ইতিহাস তিন হাজার বছরের প্রাচীন। বিহারিরা মাগধী, মৈথিলি, অঙ্গিকা, ভোজপুরি ইত্যাদি বিহারি ভাষা ও তার নানা উপভাষায় কথা বলেন। এছাড়া এই জনগোষ্ঠীর মধ্যে হিন্দি ও উর্দু ভাষাও যথেষ্ট প্রচলিত। এরা মূলত ইন্দো-আর্য জনগোষ্ঠীর অন্তর্ভুক্ত।


title: বিহারি জাতি

text: বিহারের বাইরে সমগ্র উত্তর ভারত এবং মহারাষ্ট্র ও পশ্চিমবঙ্গেও বিহারিদের দেখা যায়। প্রতিবেশী দেশ পাকিস্তান ও বাংলাদেশেও এদের উপস্থিতি লক্ষ্যণীয়। ঊনবিংশ শতাব্দীতে অনেক বিহারি গুয়েনা, সুরিনাম, ত্রিনিদাদ ও টোব্যাগো, ফিজি, মরিশাস ও নাটাল-দক্ষিণ আফ্রিকায় আখ ও রবার শিল্পের মজুর হয়ে চলে যায়। ১৯৪৭ সালে ভারত বিভাগের পর অনেক মুসলমান বিহারি পূর্ব বাংলায় (পরে পূর্ব পাকিস্তান ও বর্তমানে বাংলাদেশ) পাড়ি দেন। এছাড়াও পাকিস্তানের (পূর্বতন পশ্চিম পাকিস্তান) মুজাহির বা শরণার্থী জনগোষ্ঠীর একটি উল্লেখযোগ্য অংশ বিহারি।


title: বোরকা

text: বোরকা হলো মহিলাদের এক ধরনের বহিরাঙ্গিক পোশাক যা সারা শরীর ঢেকে রাখে। ইসলামী শরিয়ত অনুযায়ী পর্দা বজায় রাখার স্বার্থে প্রাপ্তবয়স্ক মুসলিম নারীরা ঘরের বাইরে, বিশেষ করে পুরুষমহলে, যাওয়ার সময় এটি পরিধান ক'রে থাকে।


title: বোরকা

text: বোরকা একটি ঢিলেঢালা পোশাক যা প্রাপ্তবয়স্ক মুসলিম মহিলাদের পুরো শরীরকে আপাদমস্তক ঢেকে রাখে; কেবল দেখার জন্য মুখমণ্ডলের সম্মুখভাগ বা চোখের অংশটি খোলা থাকে। সাধারণত পাতলা কাপড় দিয়ে এটি তৈরি করা হয়। গঠনভেদে বোরকা তিন প্রকার হয়ে থাকে।


title: বোরকা

text: কুরআনে মুসলিম নারীদের পর্দা করতে বলা হয়েছে। এ আদেশের অর্থ হলো দেহের আর্কষণীয় অংশ যেমন বক্ষ, কেশ, বাহু এবং পা পরপুরুষের সম্মুখে আবৃত রাখা। ইসলামী শরিয়তে এজন্য হিজাব ব্যবহারের নির্দেশ প্রদান করা হয়েছে।


title: বোরকা

text: কোন কোন আধুনিক দেশ যেখানে মুসলমান অভিবাসীর সংখ্যা বেশী সেখানে বোরকা পরিধানকে নিষিদ্ধ করা হয়েছে। এ নিষেধাজ্ঞা বিতর্কের সৃষ্টি করেছে।


title: মহারাষ্ট্রীয়

text: মহারাষ্ট্রীয় বলতে বোঝায়:


title: দেবুট কঙ্গোলাইস

text: দেবুট কঙ্গোলাইস (ফরাসি: Debout Congolais; বাংলা: ওঠো, কঙ্গোলেস) গণতান্ত্রিক কঙ্গো প্রজাতন্ত্রের জাতীয় সঙ্গীত। এইটি ১৯৬০ সালে প্রথম স্বাধীনতার ওপর অবলম্বন করা হয়েছিল। কিন্তু ১৯৭১ সালে প্রতিস্থাপন করেছিল যখন দেশ জাইর হয়েছিল। তারপর এইটি লা জাইরোইস এর মধ্যে প্রতিস্থাপন করা হয়েছিল। এইটি পুনর্বহাল করা হয়েছিল যখন ১৯৯৭ সালে হ্মমতায় আসেছিল। এই গানের কথা লিখেছেন জোসেফ লুতুম্বা এবং এতে সুর দিয়েছেন সিমোন-পিয়েরে বোকা দি মপাসি লোনদি।


title: রবীন্দ্রজয়ন্তী

text: রবীন্দ্রজয়ন্তী বা পঁচিশে বৈশাখ বাঙালি জাতির একটি অন্যতম গুরুত্বপূর্ণ সাংস্কৃতিক উৎসব। বাংলা পঞ্জিকা অনুসারে, প্রতি বছর বৈশাখ মাসের ২৫ তারিখে রবীন্দ্রনাথ ঠাকুরের জন্মজয়ন্তী উপলক্ষে এই উৎসব পালিত হয়। ভারতের পশ্চিমবঙ্গ সহ অন্যান্য রাজ্য এবং বাংলাদেশে ও বাঙালি অধ্যুষিত অঞ্চলে বিপুল উদ্দীপনার সঙ্গে এই উৎসব পালন করা হয়। বহির্বিশ্বের অন্যান্য অঞ্চলের বসবাসকারী বাঙালিরাও এই উৎসব পালন করেন। পশ্চিমবঙ্গে এই দিনটি রাষ্ট্রীয় ছুটির দিন হিসেবে পালিত হয়।


title: রবীন্দ্রজয়ন্তী

text: রবীন্দ্রজয়ন্তী উৎসব উদযাপনের অঙ্গ হল রবীন্দ্রসংগীতানুষ্ঠান, নৃত্যানুষ্ঠান, রবীন্দ্রনাট্যাভিনয়, রবীন্দ্ররচনাপাঠ, আলোচনাসভার আয়োজন ও নানাবিধ সাংস্কৃতিক অনুষ্ঠান। রবীন্দ্রস্মৃতিবিজড়িত ভবনগুলিতে এই সময় বিশেষ জনসমাগম দেখা যায়। পশ্চিমবঙ্গে রবীন্দ্রজয়ন্তীর প্রধান অনুষ্ঠানগুলি আয়োজিত হয় কলকাতায় অবস্থিত কবির জন্মস্থান জোড়াসাঁকো ঠাকুরবাড়ি ও রবীন্দ্রসদন এবং শান্তিনিকেতনে।


title: রবীন্দ্রজয়ন্তী

text: বাংলাদেশে দেশের সর্বত্র ছোট-বড় নানা অনুষ্ঠানের মধ্য দিয়ে রবীন্দ্রজয়ন্তী উদযাপিত হয়। এছাড়া শিলাইদহ কুঠিবাড়ি ঘিরেও একটি অনুষ্ঠানের আয়োজন করা হয়ে থাকে। সকল শিক্ষা প্রতিষ্ঠানে বিশেষ অনুষ্ঠানের আয়োজন করা হয়। রেডিও এবং টেলিভিশনে সারাদিনব্যাপী প্রচার করা হয় বিশেষ অনুষ্ঠান। সকল পত্র-পত্রিকা এ উপলক্ষে বিশেষ সংখ্যা প্রকাশ করে। ঢাকা এবং চট্টগ্রামে আয়োজন করা হয় রবীন্দ্রমেলার। অন্যান্য কর্মসূচীর মধ্যে থাকে স্কুল-কলেজের ছাত্র-ছাত্রীদের মধ্যে রচনা প্রতিযোগিতা, নানা প্রদর্শনীর আয়োজন, বই মেলা, সঙ্গীত ও চিত্রাংকন প্রতিযোগিতা ইত্যাদি।


title: রবীন্দ্রজয়ন্তী

text: রবীন্দ্রনাথের জীবদ্দশায়ও রবীন্দ্রজয়ন্তী উদযাপন করা হতো। ঘটা করে, সাড়ম্বরে এ দিবসটি পালনের মধ্য দিয়ে বাঙালি জাতি বাঙালির ভাষা ও সাহিত্য, শিক্ষা ও সংস্কৃতি, মন-মানসিকতা বিকাশে রবীন্দ্রনাথের মহীরূহপ্রততীম অবদানের প্রতি ঋণ স্বীকার করে।


title: হাসি

text: হাসি হচ্ছে একপ্রকার মুখমণ্ডলীয় বহিঃপ্রকাশ, যা সচরাচরভাবে মুখের নমনীয় পেশীকে দু’পাশে প্রসারিত করার মাধ্যমে অর্জিত হয়। মুখমণ্ডল ছাড়াও চোখের মধ্যেও হাসির বহিঃপ্রকাশ ফুটে উঠতে পারে। মানুষের হাসি আনন্দ, সুখ, বা মজা পাওয়ার উপলক্ষ হিসেবে হাসির চল আছে। কিছু ক্ষেত্রে দুশ্চিন্তা বা উদ্বেগের বহিঃপ্রকাশ হিসেবেও হাসির ব্যবহার দেখা যায়, যা প্রচলিতভাবে মুখবিকৃতি বা ভেংচি কাটা হিসেবে পরিচিত। এছাড়াও রাগ, ভয় এবং কিছুক্ষেত্রে কষ্টের বহিঃপ্রকাশ হিসেবেও হাসি দেখা যেতে পারে। আন্তঃসাংস্কৃতিক গবেষণায় দেখা যায়, বিশ্বজুড়ে হাসি যোগাযোগের একটি অন্যতম হাতিয়ার ও মাধ্যম। সুখ প্রকাশকেই হাসির সবচেয়ে বহুল ব্যবহার হিসেবে স্বীকৃত ও বিবেচনা করা হয়। প্রাণীদের মধ্যে দাঁত প্রদর্শন করাকে হাসির সাথে সাদৃশ্যপূর্ণ মনে হলেও প্রায় সময়ই তা হুমকি বা সতর্ক করা হচ্ছে—এমন অর্থ বহন করে। শিম্পাঞ্জীদের মাঝে ভয়ের প্রতীক হিসেবেও হাসি দেখা যায়।


title: হাবিবুল আলম

text: হাবিবুল আলম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: হাবিবুল আলম

text: তাঁর বাবার নাম হাফিজুল আলম, মা ফাতেমা বেগম। হাবিবুল আলমের পিতা নিজেও মুক্তিযুদ্ধে বীরত্বপূর্ণ ভূমিকা পালন করেছিলেন। তাঁদের পৈতৃক বাড়ি নড়াইল জেলার কালিয়া উপজেলার পিরুলী গ্রামে। স্থায়ীভাবে বাস করেন ঢাকায়। তাঁর স্ত্রীর নাম তৌহিদা আলম। তাঁদের এক ছেলে ও এক মেয়ে।


title: হাবিবুল আলম

text: হাবিবুল আলম ১৯৭১ এর এপ্রিলে গোপনে বাড়ি ত্যাগ করে ২ নং সেক্টর এর হেডকোয়ার্টার মতিনগরে যান। প্রশিক্ষণ নিয়ে তিনি মে মাসে ঢাকা ফিরে আসেন, এবং অগাস্ট পর্যন্ত ঢাকায় অবস্থান করেন। ১৯৭১ সালে বাংলাদেশের মুক্তিযুদ্ধে মুক্তিবাহিনীর ক্র্যাক প্লাটুনের অকুতোভয় ও দুর্ধর্ষ সদস্যরা ঢাকায় একের পর এক অপারেশন করেন। এসব অপারেশনে তখন পাকিস্তান সরকারের ভিত্তি কেঁপে উঠেছিল। এই ক্র্যাক প্লাটুনের একজন সদস্য ছিলেন হাবিবুল আলম। তিনি ঢাকায় বেশ কয়েকটি অপারেশনে অংশ নেন। এ অপারেশনগুলোর মধ্যে ছিলো "অপারেশন পেট্রল পাম্প", "অপারেশন ফাইভ পাওয়ার সাবস্টেশনস", "অপারেশন ফার্মগেট চেক পয়েন্ট"।


title: হাবিবুল আলম

text: হাবিবুল আলমের পিতা হাফিজুল আলম মুক্তিযোদ্ধাদের সক্রিয় সহযোগিতা করতেন। তাঁর ১/৩ দিলু রোডের বাড়িটি ছিলো মুক্তিযোদ্ধাদের একটি সেইফ হাউস। এ বাড়িতে হাফিজুল আলম একটি ভূগর্ভস্থ অস্ত্রাগার নির্মাণ করিয়েছিলেন।


title: হাবিবুল আলম

text: জুনের শুরুর দিকে "অপারেশন হোটেল ইন্টার-কন্টিনেন্টাল" এর পর হাফিজুল আলম নিজেই মুক্তিযোদ্ধাদের তাঁর হেরাল্ড ট্রায়াম্ফ গাড়িতে করে ঢাকা থেকে নারায়ণগঞ্জ নিয়ে গিয়েছিলেন।


title: হাবিবুল আলম

text: হাবিবুল আলমের তিন বোন, আসমা, রেশমা ও শাহনাজ আশ্রয়প্রার্থী আহত মুক্তিযোদ্ধাদের চিকিৎসা করতেন, এবং তাদের অস্ত্র পরিষ্কার করে শূন্য ম্যাগাজিনে গুলি ভরে অস্ত্রাগারে গুছিয়ে রাখতেন। এ কাজে তাঁরা তিনজনই পারদর্শী হয়ে ওঠেন।


title: হাবিবুল আলম

text: মুক্তিযুদ্ধে সাহস ও বীরত্বের জন্য হাবিবুল আলমকে বীর প্রতীক খেতাবে ভূষিত করা হয়। ১৯৭৩ সালের গেজেট অনুযায়ী তাঁর বীরত্বভূষণ নম্বর ৩১৫।


title: ন্যাশানাল ইনস্টিটিউট অফ ফ্যাশন টেকনোলজি

text: ন্যাশানাল ইনস্টিটিউট অফ ফ্যাশান টেকনোলজি ১৯৮৬ সালে নতুন দিল্লিতে প্রতিষ্ঠিত একটি শিক্ষাপ্রতিষ্ঠান। ভারত সরকারের বস্ত্র মন্ত্রক এই প্রতিষ্ঠানটি প্রতিষ্ঠা করেন। নতুন দিল্লির কেন্দ্রীয় কার্যালয়ের পাশাপাশি মুম্বই, কলকাতা, গান্ধীনগর, হায়দ্রাবাদ, চেন্নাই, বেঙ্গালুরু, রায়বেরিলি, পাটনা, শিলং, ভোপাল, কন্নুর ও লুধিয়ানা শহরেও এই প্রতিষ্ঠানের শাখা প্রতিষ্ঠিত।


title: লিঙ্গভিত্তিক গর্ভপাত

text: লিঙ্গভিত্তিক গর্ভপাত () বলতে কোনো অঞ্চলে মেয়ে শিশুর চেয়ে ছেলে শিশুর বেশি আকাঙ্ক্ষিত হওয়া ও বেশি প্রাধান্য দেওয়াকে বোঝানো হয়। এসব ক্ষেত্রে ভ্রূণের লিঙ্গকে প্রাধান্য দিয়ে জোরপূর্বক গর্ভপাত ঘটানো হয়। আধুনিক প্রযুক্তির কল্যাণে বর্তমানে শব্দোত্তর তরঙ্গ ব্যবহার করে ভ্রূণের লিঙ্গ নির্ধারণ করা বা জানা যায়। এ পদ্ধতিতে বাবা-মা অনেক সময়ই আগে থেকে বাচ্চার লিঙ্গ জানার করা মাধ্যমে, ভ্রূণটি মেয়ে হলে তা নষ্ট করে ফেলেন।


title: লিঙ্গভিত্তিক গর্ভপাত

text: যে-সকল সমাজ, ও সংস্কৃতিতে ছেলেদের, মেয়েদের চেয়ে বেশি মূল্যবান ও আকাঙ্ক্ষিত মনে করা হয়, সচারচর সে সকল সমাজেই লিঙ্গভিত্তিক গর্ভপাতের প্রচলন দেখা যায়। বিশেষজ্ঞরা দেখিয়েছেন ছেলের জন্য এ ধরনের গর্ভপাত যথেষ্ট প্রচলিত এবং এটি মূলত দেখা যায়, চীন, কোরিয়া, তাইওয়ান, ভারত, ও বাংলাদেশে।


title: লিঙ্গভিত্তিক গর্ভপাত

text: লিঙ্গভিত্তিক গর্ভপাতের কবলে পড়ে ২০০৫ সালে আফগানিস্তান, বাংলাদেশ, চীন, ভারত, পাকিস্তান, দক্ষিণ কোরিয়া, এবং তাইওয়ানের প্রায় ৯ কোটি মেয়ে শিশু জন্মের আগেই মারা যায়। এই প্রথাটির প্রচলনের কারণ অর্থনৈতিক নয়, বরং মূলত সাংস্কৃতিক ও সামাজিক; কারণ অর্থনৈতিকভাবে যথেষ্ট পিছিয়ে থাকলে সাহারা মরুভূমি অঞ্চলের দেশগুলোতে, ল্যাটিন আমেরিকা, এবং ক্যারিবীয় অঞ্চলে এই প্রথার প্রচলন লক্ষ করা যায় না।


title: লিঙ্গভিত্তিক গর্ভপাত

text: বিশ শতকের পূর্বে লিঙ্গভিত্তিক গর্ভপাতের প্রচলন ছিলো খুবই সীমিত, কারণ তখন জন্মের পূর্বে শিশুর লিঙ্গ নির্ধারণ করার মতো প্রযুক্তি আবিষ্কৃত হয়নি। কিন্তু শব্দোত্তর তরঙ্গের মাধ্যমে ভ্রূণের লিঙ্গ জানার প্রযুক্তি পরবর্তীতে যথেষ্ট সহজলভ্য হয়ে যায়।


title: ফিল্ড হকি

text: ফিল্ড হকি একটি দলগত ক্রীড়া। এই খেলায় প্রত্যেক দলের খেলোয়াড়েরা হকি স্টিক দিয়ে বলে আঘাত করে, ঠেলে বা ছুঁড়ে বিপক্ষ দলের গোল পোস্টে প্রবেশ করিয়ে গোল করেন। এই খেলার সাধারণ নাম হকি। অনেক দেশেই "ফিল্ড হকি" পরিচিত "হকি" নামে। তবে যেসব দেশে আইস হকি বা স্ট্রিট হকির মতো অন্যান্য ধরনের "হকি"ও খেলা হয়, সেখানে "ফিল্ড হকি" শব্দটি ব্যবহৃত হয়ে থাকে। ভারতীয় প্রজাতন্ত্রের জাতীয় খেলা হল ফিল্ড হকি।


title: ফিল্ড হকি

text: পুরুষ ও মহিলাদের জন্য একাধিক আন্তর্জাতিক হকি প্রতিযোগিতার আয়োজন করা হয়ে থাকে। এগুলির মধ্যে উল্লেখযোগ্য অলিম্পিক গেমস, প্রতি চার বছর অন্তর আয়োজিত হকি বিশ্বকাপ, বার্ষিক হকি চ্যাম্পিয়নস ট্রফি ও জুনিয়র হকি বিশ্বকাপ।


title: ফিল্ড হকি

text: ইন্টারন্যাশনাল হকি ফেডারেশন (এফআইএইচ) হকির আন্তর্জাতিক নিয়ন্ত্রক সংস্থা। এই সংস্থা হকি বিশ্বকাপ ও মহিলা হকি বিশ্বকাপ আয়োজন করে থাকে। এফআইএইচ-এর অধীনস্থ হকি রুলস বোর্ড হকি খেলার নিয়মকানুন স্থির করে।


title: ফিল্ড হকি

text: অনেক দেশেই সিনিয়র ও জুনিয়র হকি খেলোয়াড়দের জন্য ক্লাবস্তরে প্রতিযোগিতার আয়োজন করা হয়। অংশগ্রহণকারীদের সংখ্যার বিচারে হকির স্থান বিশ্বে দ্বিতীয় (অ্যাসোসিয়েশন ফুটবলের পরেই) হলেও, হকি দর্শকদের মধ্যে খুব একটা জনপ্রিয় নয়। অল্প সংখ্যক খেলোয়াড়ই পূর্ণ সময়ের হকি খেলোয়াড় হিসেবে খেলে থাকেন।


title: ফিল্ড হকি

text: যেসব দেশে তীব্র শীতের জন্য আউটডোরে হকি খেলা সম্ভব নয়, সেই সব দেশে বেমরসুমে ইনডোরে হকি খেলা হয়। ইনডোর ফিল্ড হকি নামক এই খেলাটি সাধারণ ফিল্ড হকির তুলনায় একটু ভিন্ন।


title: কেন্দ্রীয় মাধ্যমিক শিক্ষা বোর্ড

text: কেন্দ্রীয় মাধ্যমিক শিক্ষা বোর্ড বা সেন্ট্রাল বোর্ড অফ সেকেন্ডারি এডুকেশন (ইংরেজি: Central Board of Secondary Education) ভারতের একটি কেন্দ্রীয় সরকারি বিদ্যালয় শিক্ষা পর্ষদ। এই বোর্ড সিবিএসই নামে সমধিক পরিচিত।


title: কেন্দ্রীয় মাধ্যমিক শিক্ষা বোর্ড

text: ১৯২১ সালে প্রতিষ্ঠিত "ইউনাইটেড প্রভিন্স বোর্ড অফ হাইস্কুল অ্যান্ড ইন্টারমিডিয়েট এডুকেশন" ছিল ভারতের প্রথম বিদ্যালয় শিক্ষা বোর্ড। সেই সময় রাজপুতানা, মধ্য ভারত ও গোয়ালিয়র এই বোর্ডের অধিভুক্ত ছিল। ১৯২৯ সালে সরকার "বোর্ড অফ হাইস্কুল অ্যান্ড ইন্টারমিডিয়েট এডুকেশন, রাজপুতানা" নামে একটি যুগ্ম বোর্ড স্থাপন করে। এই বোর্ডের অন্তর্ভুক্ত হয় অজমের, মারোয়াড়, মধ্য ভারত ও গোয়ালিয়র। পরে শুধুমাত্র অজমের, ভোপাল ও বিন্ধ্যপ্রদেশে এই বোর্ড সীমাবদ্ধ হয়। ১৯৫২ সালে এটি "কেন্দ্রীয় মাধ্যমিক শিক্ষা বোর্ড"-এ পরিণত হয়।


title: কেন্দ্রীয় মাধ্যমিক শিক্ষা বোর্ড

text: বর্তমানে সকল জওহর নবোদয় বিদ্যালয়, কেন্দ্রীয় বিদ্যালয় এবং জাতীয় রাজধানী অঞ্চল দিল্লি ও বিদেশে ভারতীয় স্কুলগুলি এই বোর্ডের অনুমোদন প্রাপ্ত। অল ইন্ডিয়া সেকেন্ডারি স্কুল একজামিনেশন (দশম শ্রেণী) ও অল ইন্ডিয়া সিনিয়র স্কুল সার্টিফিকেট একজামিনেশন সহ অল ইন্ডিয়া ইঞ্জিনিয়ারিং এন্ট্রান্স সার্ভিস পরীক্ষাও এই বোর্ড নিয়ে থাকে।


title: কেন্দ্রীয় মাধ্যমিক শিক্ষা বোর্ড

text: বর্তমানে বোর্ডের আটটি আঞ্চলিক কার্যালয় দিল্লি, চেন্নাই, গুয়াহাটি, অজমের, পঞ্চকুলা, ইলাহাবাদ, পটনা ও ভূবনেশ্বরে অবস্থিত।


title: নচিকেতা চক্রবর্তী

text:
নচিকেতা চক্রবর্তী হলেন একজন ভারতীয় বাঙালি কণ্ঠশিল্পী ও সংগীতকার। তিনি আধুনিক বাংলা গানের জীবনমুখী ধারার এক অগ্রগণ্য শিল্পী। ১৯৯০-এর দশকের প্রথম ভাগে "এই বেশ ভাল আছি" অ্যালবাম প্রকাশের পর তিনি জনপ্রিয়তা অর্জন করেন। নচিকেতার গানের মধ্যে বাস্তবতা খুব সুন্দরভাবে ফুটে উঠে তাই সচেতন শ্রোতা মহলে অনেক জনপ্রিয়।
নচিকেতার সকল একক অ্যালবাম ও যৌথ অ্যালবাম ও সিনেমার গান সমূহ


title: নচিকেতা চক্রবর্তী

text: জন্ম ১ সেপ্টেম্বর ১৯৬৪, কলকাতায়। (বি.দ্র.তাঁর সার্টিফিকেট অনুযায়ী ১ সেপ্টেম্বর ১৯৬৫ কেই তাঁর জন্ম তারিখ হিসেবে গননা করা হয়ে থাকে)। তার পৈতৃক বাড়ি বাংলাদেশের বরিশালে। পড়াশোনা করেছেন উত্তর কলকাতার মণীন্দ্র কলেজে। ছোটবেলা থেকেই গান লেখা শুরু, সেই সঙ্গে নিজের মতো করে গান চর্চা। প্রথম অ্যালবাম ‘এই বেশ ভালো আছি’ প্রকাশিত হয় ১৯৯৩ সালে এবং প্রকাশ পাওয়া মাত্র অভাবনীয় সাড়া পড়ে যায়। নচিকেতা চক্রবর্তী মুহুর্তে হয়ে যান নচিকেতা। এরপর শুধু সাফল্যের ইতিহাস। পিছন ফিরে তাকাতে হয়নি কখনও। তার সবচেয়ে প্রিয় গান (নীজের লেখা গানের মধ্যে) ‘নীলাঞ্জনা ৩য় খন্ড’। এ পর্যন্ত তিনি তিনশতরও বেশি গান রচনা করেছেন এবং সুর দিয়েছেন। লেখা-লেখির ক্ষেত্রে জ্যাক লন্ডন এর লেখা পড়ে তিনি প্রথম অনুপ্রাণিত হয়েছেন। এ ছাড়া মহাভারতের কৃষ্ণ চরিত্র তাঁকে প্রভাবিত করে। গল্প লেখার জন্য অনুপ্রাণিত করেছেন নৃসিংহপ্রসাদ ভাদুড়ি ও শীর্ষেন্দু মুখোপাধ্যায়। ‘লেখক’ নচিকেতার গল্পের বৈশিষ্ট্য, তিনি গল্পে পারতপক্ষে নারী চরিত্র রাখতে চান না। (১৯৯২) সালে তার প্রথম অ্যালবাম “এই বেশ ভালো আছি” মুক্তি পায়; এটি একটি তাত্ক্ষণিক হিট অ্যালবাম ছিল। প্রাথমিক পর্যায়ে তিনি তরুণদের বেশ জনপ্রিয়তা পেয়েছিল, কিন্তু ধীরে ধীরে তিনি সব বয়সের থেকে শ্রোতাকে স্পর্শ করেছিলেন। চলিত ভাষার সঙ্গে সঙ্গে তিনি প্রথম ৯০ দশকের দিকে বাংলা সঙ্গীতের নিশ্চল অবস্থায় বেশ জনপ্রিয়তা অর্জন করেন। কবীর সুমন (সুমন চট্টোপাধ্যায়) এবং নচিকেতা বাংলা গানের এর প্রাচীন ধারণাকে পরিবর্তন করেছেন।


title: নচিকেতা চক্রবর্তী

text: নব্বই দশকের গোড়ার দিকের কথা- ঐ দিন তিনি দীর্ঘদিনের না ছাঁটা চুল, মুখ ভর্তি দাড়ি, ধনুকের ছিলার মত ছিপছিপে গড়ন আর আশ্চর্য তীক্ষ্ণ কিন্তু মায়াময় একজোড়া চোখ। পরনে ঢিলেঢালা শার্ট আর স্কিন টাইট জিন্স আর বেপরোয়া চালচলন যুবকটির। বুকের মাঝে তাজা বারুদ নিয়ে সে গাইছে 'এই বেশ ভাল আছি'! পুরো দেশ যেন কেঁপে উঠলো এটমিক বোমার তান্ডবে ! তার মুখনি:সৃত প্রত্যেকটি শব্দ যেন একেকটি মিসাইল হয়ে উঠলো অন্যায় অবিচার ও শাসনের নামে শোষণের বিরুদ্ধে। খেঁটে খাওয়া, বঞ্চিত জনতা তাদের মেরুদন্ডে পেল শক্তি ! বেকার যুবকের হতাশা তার গানে পেল নতুন ভাষা, সভ্যতার ফাঁপা বেলুন ফাটিয়ে 'স্বপ্নের ফেরিওয়ালা' হিসেবে আত্মপ্রকাশ করলো সে। সৃষ্টি হল নতুন একটি যুগের। 'নচিকেতা চক্রবর্তী' একটি আদর্শের নাম। যে আদর্শ সততা, অন্যায়ের বিরুদ্ধে প্রতিবাদ এবং বিপ্লবের সমন্বয়ে গড়া। সংগীত জীবনে নচিকেতার রয়েছে বেশ জনপ্রিয়তা। জীবনমুখী বাংলা গানে তিনি বিশ্বসেরা। এছাড়াও তিনি হিন্দি ও অন্যান্য ভাষায়ও বেশ কয়েকটি গান গেয়েছেন। একক অ্যালবাম ছাড়াও তিনি যৌথ অ্যালবাম এবং সিনেমার গান গেয়ে থাকেন এবং বেশ খ্যাতিও অর্জন করেছেন। যেমনঃ “হঠাৎ বৃষ্টি” (১৯৯৮) ছবিটিতে তিনি সংগীত পরিচালক হিসেবে এবং সংগীত শিল্পী হিসেবে কাজ করেছেন। আর এই ছবির প্রতিটি গানই বেশ জনপ্রিয় হয়েছিল এমনকি আজও আছে। তিনি বেশ কয়েকটি ছবিতে অভিনেতা হিসেবেও কাজ করেছেন। যেমনঃ কাটাকুটি, খেলাঘর, এই বেশ ভালো আছি, কে যায় ও কোয়াশা যখন ইত্যাদি।


title: নচিকেতা চক্রবর্তী

text: গেম.com


title: নচিকেতা চক্রবর্তী

text:
মহীনের ঘোড়া গুলি
কবীর সুমন
মেহেদী হাসাননচিকেতা বঙ্গভূষণ, সঙ্গীতভূষণ ইত্যাদি সরকারি-বেসরকারি অনেক সম্মান পেয়েছেন।


title: নচিকেতা (দ্ব্যর্থতা নিরসন)

text: নচিকেতা নামে যাদেরকে বোঝানো হতে পারে-


title: তামিল জাতি

text: তামিল জাতি (তামিল: தமிழர்; "tamiḻar") ভারতীয় রাজ্য তামিলনাড়ু ও শ্রীলঙ্কার উত্তর-পূর্বাঞ্চলে বসবাসকারী একটি জনগোষ্ঠী। এই জাতির মানুষেরা তামিল ভাষায় (তামিল: தமிழ்) কথা বলেন। তামিল জাতির ইতিহাস দুই হাজার বছরের প্রাচীন। সারা বিশ্বেই এই জাতির অভিবাসনকারী প্রবাসী সদস্যদের দেখা মেলে। তামিলরা মূলত হিন্দু ধর্মাবলম্বী। তবে এই জাতির একটি গুরুত্বপূর্ণ অংশ ইসলাম ও খ্রিষ্ট ধর্মাবলম্বী।


title: তামিল জাতি

text: তামিল ভাষা ধ্রুপদি ভাষার মর্যাদা প্রাপ্ত প্রথম ভারতীয় ভাষা। দ্রাবিড় ভাষাগোষ্ঠী মধ্যে এই ভাষার সাহিত্যই প্রাচীনতম। তামিলদের শিল্প ও স্থাপত্যকলা ভারতীয় তথা দক্ষিণ-পূর্ব এশিয়ার শিল্পকলার জগতে বিশেষ অবদান রেখেছে। তামিলদের প্রসিদ্ধ নটরাজ স্থাপত্য হিন্দুধর্মের একটি বিশ্বজনীন প্রতীক। প্রাচীন তামিল দেশে সৃষ্ট সংগীত ও মন্দির স্থাপত্য আজও অধীত ও অনুশীলিত হয়ে থাকে। এই কারণে তামিল সভ্যতাকে বিশ্বের সর্বশেষ বিদ্যমান ধ্রুপদি সভ্যতা বলা হয়। তামিল পল্লব সাম্রাজ্যে দক্ষিণী ব্রাহ্মীর অন্যতম রূপভেদ পল্লব লিপি ব্যবহৃত হত। এই লিপি বর্মি, খমের, থাই, লাও ও জাভা লিপির মতো দক্ষিণ-পূর্ব এশিয়ার প্রাচীন বর্ণমালাগুলির উৎস।


title: তামিল জাতি

text: অধিকাংশ ভারতীয় তামিল বসবাস করেন তামিল নাড়ু রাজ্যে। প্রাক্তন ফরাসি ঊপনিবেশ, বর্তমানে কেন্দ্রশাসিত অঞ্চল পুদুচেরিতে তামিলরাই সংখ্যাগুরু। আন্দামান এবং নিকোবার দ্বীপপুঞ্জের জনসংখ্যার কমপক্ষে এক-ষষ্ঠমাংশ তামিল।


title: তামিল জাতি

text: ভারতের অন্যান্য অংশেও তামিল সম্প্রদায়ের বসতী রয়েছে। এদের অধিকাংশই সাম্প্রতিক, ঊপনিবেশিক এবং উত্তর-ঊপনিবেশিক আমলের, বিশেষ করে দক্ষিণ কর্নাটকের হেবার এবং মান্দিয়াম তামিল সম্প্রদায় (২৯ লাখ), পুনে, মহারাষ্ট্র (১৪ লাখ), অন্ধ্র প্রদেশ (১২ লাখ), কেরালার পালাক্কাদ (৬ লাখ) এবং দিল্লীর (১ লাখ) — অন্তত মধ্যযুগ থেকে চলে আসছে।


title: তামিল জাতি

text: All population data has been taken from Ethnologue, with the exception of the data for Sri Lanka, which was taken from the 's Sri Lanka page.


title: উদজিমা ওয়া ইয়া মাসিওয়া

text: উদজিমা ওয়া ইয়া মাসিওয়া (শিমাসিওয়া: "Udzima wa ya Masiwa"; ইংরেজি: "The Union of the Great Islands", বাংলা: "বিশাল দ্বীপপুঞ্জের ইউনিয়ন") কোমোরোস দ্বীপপুঞ্জের জাতীয় সঙ্গীত। ১৯৭৮ সালে স্বাধীনতার ওপর একে অবলম্বন করা হয়েছিল। এটি গানের কথা দিয়েছেন "Said Hachim Sidi Abderemane" এবং সুর দিয়েছেন "Said Hachim Sidi Abderemane" ও "কামিলদিন আবদাল্লাহ"।


title: আবুল হাসনাত মোহাম্মদ কামারুজ্জামান

text: আবুল হাসনাত মোহাম্মদ কামারুজ্জামান (২৬ জুন ১৯২৬ - ৩ নভেম্বর ১৯৭৫) বাংলাদেশের প্রথম স্বরাষ্ট্র মন্ত্রী এবং বাংলাদেশের স্বাধীনতা সংগ্রামের অন্যতম নেতা। তিনি ১৯৭১ সালে বাংলাদেশের স্বাধীনতা যুদ্ধ চলাকালীন সময়ে গঠিত অস্থায়ী সরকারের স্বরাষ্ট্র, কৃষি এবং ত্রাণ ও পুনর্বাসন মন্ত্রণালয়ের দায়িত্বপ্রাপ্ত মন্ত্রী ছিলেন। একজন নির্লোভ, সৎ ও দেশপ্রেমিক নেতা হিসেবে তার পরিচিতি ছিল।


title: আবুল হাসনাত মোহাম্মদ কামারুজ্জামান

text: বর্তমান নাটোর জেলার অন্তর্গত বাগাতিপাড়ার মালঞ্চী রেলস্টেশন সংলগ্ন নূরপুর গ্রামে মামার বাড়িতে ১৯২৬ সালের ২৬ জুন তারিখে এ এইচ এম কামারুজ্জামান জন্মগ্রহণ করেন। তাঁর পৈতৃক বাড়ি ছিল রাজশাহী জেলার কাদিরগঞ্জ মহল্লায়। তিনি বনেদি জমিদার পরিবারের সন্তান ছিলেন। তার পিতা আবদুল হামিদ ও মাতা বেগম জেবুন্নিসা। তার ১২ ভাই বোনের মধ্যে তিনি ছিলেন প্রথম। তাঁর ডাকণাম ছিল হেনা।


title: আবুল হাসনাত মোহাম্মদ কামারুজ্জামান

text: ১৯৫১ সালে কামারুজ্জামান জাহানারা বেগমের সাথে বিবাহ বন্ধনে আবদ্ধ হন। তাঁর স্ত্রী বগুড়া জেলার দুপচাঁচিয়া উপজেলার চামরুল গ্রামের আশরাফ্উদ্দিন তালুকদারের মেয়ে জাহানারা । আশরাফ উদ্দিন তালুকদার ঐ অঞ্চলের জোতদার হিসেবে পরিচিত ছিলেন।


title: আবুল হাসনাত মোহাম্মদ কামারুজ্জামান

text: পারিবারিক জীবনে তিনি ৬ সন্তানের পিতা। তার বড় ছেলে এ এইচ এম খাইরুজ্জামান লিটন রাজশাহী সিটি কর্পোরেশনের সাবেক মেয়র ছিলেন। মেজো ছেলে এ.এইচ.এম. এহসানুজ্জামান স্বপন (জন্ম ১৯৬১)। বর্তমানে তিনি একটি মাল্টিন্যাশনাল কোম্পনীতে চাকুরীরত রয়েছেন। মেয়েদের নাম ফেরদৌস মমতাজ পলি (জন্ম ১৯৫৩), দিলারা জুম্মা রিয়া (জন্ম ১৯৫৫), রওশন আক্তার রুমী (জন্ম ১৯৫৭) ও কবিতা সুলতানা চুমকি (জন্ম ১৯৬৪)।


title: আবুল হাসনাত মোহাম্মদ কামারুজ্জামান

text: লেখাপড়ার শুরু রাজশাহী কলেজিয়েট স্কুলে। রাজশাহী কলেজিয়েট স্কুলের এক শিক্ষক ছিলেন তাঁর ফুপা। তিনি রাজশাহী থেকে চট্টগ্রামে বদলী হয়ে যাবার সময় কামারুজ্জামানকেও সাথে করে নিয়ে যান এবং চট্টগ্রাম কলেজিয়েট স্কুলে ভর্তি করে দেন। সেখান থেকেই ১৯৪২ সালে তিনি মাধ্যমিক পাশ করেন। এরপর রাজশাহী কলেজ থেকে ১৯৪৪ সালে উচ্চ মাধ্যমিক পাশ করেন। তিনি এরপর উচ্চশিক্ষার জন্য কলকাতা যান এবং বিখ্যাত প্রেসিডেন্সী কলেজ থেকে ১৯৪৬ সালে অর্থনীতিতে অনার্স পাশ করেন। এরপর তিনি রাজশাহী আইন কলেজ হতে স্নাতক ডিগ্রি লাভ করে ১৯৫৬ সাল থেকে রাজশাহী জর্জকোর্টে আইন ব্যবসা শুরু করেন।


title: আবুল হাসনাত মোহাম্মদ কামারুজ্জামান

text: কামারুজ্জামান ছিলেন পারিবারিক ভাবে রাজনীতি সচেতন। তাঁর দাদা হাজি লাল মোহাম্মদ সরদার কংগ্রেস রাজনীতির সাথে জড়িত ছিলেন। তবে ওহাবী আন্দোলনের সাথেও তাঁর সম্পৃক্ততা ছিলো বলে জানা যায়। এ কারণে কংগ্রেস ও প্রথম সারীর মুসলিম লীগ নেতাদের সাথে তাঁর ঘনিষ্ঠ যোগাযোগ ছিলো। হাজী লাল মোহাম্মদ দু'বার অবিভক্ত বাংলার লেজিসলেটিভ কাউন্সিলের সদস্য (এম.এল.সি) নির্বাচিত হয়েছিলেন। তিনি রাজশাহী এসোসিয়েশন ও বরেন্দ্র একাডেমীর একমাত্র মুসলিম সদস্য ছিলেন। তাঁর পিতা মুসলিম লীগের রাজনীতির সাথে জড়িত ছিলেন এবং দীর্ঘদিন রাজশাহী অঞ্চলের মুসলিম লীগের সভাপতির দায়িত্ব পালন করেন। তিনি ১৯৪৬ সাল থেকে ১৯৫৪ সাল পর্যন্ত অবিভক্ত বাংলাদেশ ও পরে পূর্ববঙ্গ আইন পরিষদের সদস্য ছিলেন। তাই তাঁর রাজনীতি সম্পর্কে আগ্রহী হওয়া স্বাভাবিক ছিল।


title: আবুল হাসনাত মোহাম্মদ কামারুজ্জামান

text: ছাত্রজীবন থেকেই তিনি রাজনীতিতে সক্রিয় ছিলেন। তিনি বঙ্গীয় মুসলিম ছাত্র লীগের রাজশাহী জেলা শাখার সম্পাদক হন ১৯৪২ সালে।তিনি ১৯৪৩-১৯৪৫ সাল পর্যন্ত বঙ্গীয় মুসলীম ছাত্র লীগের নির্বাচিত সহ সভাপতি ছিলেন।


title: আবুল হাসনাত মোহাম্মদ কামারুজ্জামান

text: ১৯৫৬ সালে কামারুজ্জামান আওয়ামী লীগে যোগ দেন। ১৯৫৭ সালে রাজশাহী জেলা আওয়ামী লীগের সাধারণ সম্পাদক নির্বাচিত হন।১৯৬২ ও ১৯৬৫ সালে তিনি দুবার মৌলিক গণতন্র ব্যবস্থায় জাতীয় পরিষদের সদস্য নির্বাচিত হন।১৯৬৬ সালে তিনি ঐতিহাসিক ৬ দফা আন্দোলনে আত্মনিয়োগ করেন। ১৯৬৭ তিনি সালে নিখিল পাকিস্তান আওয়ামী লীগের সাধারণ সম্পাদক এবং বিরোধী দলীয় উপনেতা নির্বাচিত হন। আইয়ুব খান সরকারের নির্যাতনের প্রতিবাদে এবং ছাত্র সংগ্রাম পরিষদের ১১ দফা দাবির সমর্থনে ১৯৬৯ সালে তিনি পাকিস্তান জাতীয় পরিষদের সদস্য পদ থেকে পদত্যাগ করেন। ১৯৭০ সালের নির্বাচনে পুনরায় তিনি রাজশাহী থেকে জাতীয় পরিষদের সদস্য নির্বাচিত হন। ১৯৭০ সালে সারা দেশে অস্থির রাজনৈতিক পরিবেশ বিরাজ করতে থাকে। এমন সময় শেখ মুজিব ৫জন সদস্য বিশিষ্ট দলীয় হাই কমান্ড গঠন করেন। এই হাই কমান্ডের একজন গুরুত্বপূর্ণ নেতা ছিলেন কামারুজ্জামান।


title: আবুল হাসনাত মোহাম্মদ কামারুজ্জামান

text: ১৯৭০ সালের নভেম্বরের ভয়াবহ ঘূর্ণিঝড়ের পর ত্রাণকার্যে সরকারের অনীহা এবং ডিসেম্বরের নির্বাচনে জয়লাভের পরও আওয়ামী লীগের হাতে ক্ষমতা হস্তান্তর না করা ইত্যাদি কারণে বাঙালিদের মনে অসহিষ্ণুতা দেখা দেয়। বাঙালিরা তখন শেখ মুজিবের ডাকে অসহযোগ আন্দোলন শুরু করে। এরই প্রেক্ষিতে ১৯৭১ সালের ২৫ মার্চ রাতে পাকিস্তান সরকার নিরীহ-নীরস্ত্র বাঙালি নিধনের উদ্দশ্যে সেনাবাহিনী লেলিয়ে দেয়, যা ইতিহাসে অপারেশন সার্চলাইট নাম পরিচিত। এই কুখ্যাত গণহত্যার সময় পাকিস্তানী বাহিনী শেখ মুজিবকে গ্রেফতার করে পাকিস্তানে নিয়ে যায়। কিন্তু তিনি এর পূর্বেই তার দলের নেতা কর্মীদের নিরাপদ স্থানে সরে যেতে বলেছিলেন। তাই তিনি শেখ ফজলুল হক মনি, তোফায়েল আহমেদ ও আরও কয়েকজন নেতাকে নিয়ে বগুড়া হয়ে কলকাতা চলে যান। সেখানে তার সাথে তাজউদ্দিন আহমদ সহ অন্যান্য নেতাকর্মীর দেখা হয়। ওখানে তারা সকলে মিলে সরকার গঠনের সিদ্ধান্ত নেন। আর সবার সিদ্ধান্তে ১৯৭১ এর ১০ এপ্রিল গঠিত হয় প্রথম অস্থায়ী বাংলাদেশ সরকার, এবং ১৭ এপ্রিল কুষ্টিয়া জেলার মেহেরপুরের সীমান্তবর্তী এলাকা বৈদ্যনাথ তলায়(পরবর্তীতে মুজিবনগর) শপথ গ্রহণ অণুষ্ঠানের মধ্য দিয়ে এই অস্থায়ী সরকার আনুষ্ঠানিক ভাবে যাত্রা শুরু করে।


title: আবুল হাসনাত মোহাম্মদ কামারুজ্জামান

text:
নবগঠিত মুজিবনগর সরকারে তাকে স্বরাষ্ট্র,কৃষি এবং ত্রাণ ও পুনর্বাসন মন্ত্রণালয়ের দায়িত্ব দেয়া হয়। কামারুজ্জামান ছিলেন কঠোর পরিশ্রমী ত্রাণ ও পুনর্বাসনের কাজে তিনি মুক্তাঞ্চল, শরণার্থী শিবির ও সীমান্ত এলাকায় গিয়ে দিনরাত পরিশ্রম করতেন।
যুদ্ধ শেষ হবার পর ১৯৭১ সালের ২২ ডিসেম্বর তিনি অন্যান্য নেতৃবৃন্দ ও মন্ত্রীবর্গসহ স্বাধীন দেশের ফেরত আসেন। শেখ মুজিব ১৯৭২ সালের ১০ জানুয়ারি ফিরে এলে সরকার পুনর্গঠিত হয়। সেই পুনর্গঠিত সরকারে তিনি ত্রাণ ও পুনর্বাসন মন্ত্রণালয়ের দায়িত্বপ্রাপ্ত হন। ১৯৭২ থেকে ১৯৭৪ সাল পর্যন্ত বিভিন্ন মন্ত্রী হিসেবে দায়িত্ব পালন করেছেন কামারুজ্জামান। ১৯৭৩ সালের সাধারণ নির্বাচনে তিনি রাজশাহীর দু'টি সদর গোদাগাড়ি ও তানর আসন থেকে সংসদ সদস্য নির্বাচিত হন। ১৯৭৪ সালের ১৮ জানুয়ারি তিনি মন্ত্রিপরিষদ থেকে পদত্যাগ করেন। এ সময় তিনি বাংলাদেশ আওয়ামী লীগের সভাপতি নির্বাচিত হন। ১৯৭৫ সালে নতুন মন্ত্রিসভায় তিনি শিল্প মন্ত্রীর দায়িত্ব প্রাপ্ত হন। এ সময় শেখ মুজিবুর রহমান বাংলাদেশ কৃষক শ্রমিক লীগ (বাকশাল) গঠন করলে তিনি বাকশালের কার্যনির্বাহী কমিটির সদস্য হন।


title: আবুল হাসনাত মোহাম্মদ কামারুজ্জামান

text: ১৯৭৫ সালের ১৫ আগস্ট কিছু বিপথগামী সেনা কর্মকর্তার হাতে শেখ মুজিবুর রহমান নিহত হলে ঐ সময় কামারুজ্জামান সহ আরো তিন নেতাকে গ্রেফতার ও কারাবন্দী করা হয়। ঐ বছরেরই ৩ নভেম্বর ভোর সাড়ে চারটায় উক্ত কারাগারের অভ্যন্তরে তাকে সহ আরো তিন নেতাকে কিছু সেনা সদস্য নির্মমভাবে গুলি করে ও বেয়নেট দিয়ে খুঁচিয়ে হত্যা করে। তার মৃতদেহের পোস্টমর্টেম রিপোর্টে বলা হয় তার শরীরের বিভিন্ন স্থানে রক্তাক্ত জখম পাওয়া যায় এবং বিশেষ করে ডান দিকের পাঁজরে এবং ডান হাতের কনুইতে বড় রকমের ক্ষত চিহ্ন পাওয়া যায়।


title: লা কঙ্গোলাইস

text: লা কঙ্গোলাইস (ফরাসি: La Congolaise) কঙ্গো প্রজাতন্ত্রের জাতীয় সঙ্গীত। ১৯৫৯ সালে স্বাধীনতার ওপর অবলম্বন করা হয়েছিল। এটি গানের কথা দিয়েছেন, লেস ত্রোইস গ্লোরিয়াস এর মধ্যে ১৯৬৯ সালে প্রতিস্থাপন করেছিল, কিন্তু ১৯৯১ সালে পুনর্বহাল করেছিল। এটি গানের কথা দিয়েছেন "জাক টোনড্রা" এবং "জর্জ কিবানগী", আর সুর দিয়েছেন "জঁ রোয়ার" এবং "জোসেফ স্পাদিলিয়েরে"।


title: লেস ত্রোইস গ্লোরিয়াস

text: লেস ত্রোইস গ্লোরিয়াস (ফরাসি: Les Trois Glorieuses; বাংলা: তিন মহিমান্বিত দিন) কঙ্গোর প্রজাতন্ত্রের জাতীয় সঙ্গীত। ১লা জানুয়ারি, ১৯৭০ সালে একে অবলম্বন করা হয়েছিল কিন্তু ১৯৯১ সালে পুরানো জাতীয় সঙ্গীত লা কঙ্গোলাইস পুনর্বহাল করেছিল। এটি গানের কথা দিয়েছেন "হেনরি লোপেজ" এবং সুর দিয়েছেন "ফিলিপ মোকাউওমি"।


title: দে জুরি

text: দে জুরি (আধুনিক লাতিন: "de iure"; ইংরেজি: "concerning law") একটি মত অভিপ্রায় করে যার অর্থ "আইন সম্পর্কে", এটি বেশির ভাগ ব্যবহার করা হয় আইন, সরকার অথবা প্রযুক্তির (যেমন, Standard) হ্মেত্রে, দে ফ্যাক্টোর সঙ্গে বৈসাদৃশ্যে।


title: দে জুরি

text: আন্তর্জাতিক সর্ম্পক বিদ্যায় দে জুরি শব্দটি বহুলভাবে ব্যবহত হয়। ইহা কোন রাষ্ট্র কর্তৃক আরেকটি রাষ্ট্র বা শাসন ব্যবস্থাকে আইনগত স্বীকৃতি দেয়া। যেমন: ১৯৭১ সালের ৬ ডিসেম্বর ভারত বাংলাদেশকে স্বীকৃতি দেয়। যদিও বাংলাদেশ স্বাধীনতা লাভ করে ১৯৭১ সালের ১৬ ডিসেম্বর।


title: গিয়ার

text: গিয়ার হল এক ধরণের ঘূর্ণনশীল যন্ত্র যার "দাঁত", বা "কগ" থাকে, যা আরেকটি দাঁতযুক্ত অংশের সাথে যুক্ত হয়ে টর্ক স্থানান্তর করে। একই দলে ক্রিয়ারত দুই বা ততোধিক গিয়ারকে "স্থানান্তর" বলা হয় এবং এর মাধ্যমে যান্ত্রিক সুবিধা লাভ করা যায় বিধায় একে সরল যন্ত্র বলা যেতে পারে। গিয়ারযুক্ত যন্ত্রপাতি একটি শক্তি উৎসের গতি, তার মান ও দিক পরিবর্তন করতে পারে। গিয়ার সাধারণত অন্য একটি গিয়ারের সাথে যুক্ত হয়, তবে গিয়ার অঘূর্ণনশীল দাঁতযুক্ত যন্ত্রাংশের সাথেও যুক্ত হতে পারে, যাকে র‌্যাক বলা হয়। এর মাধ্যমে সরণ গতি সৃষ্টি করা হয়।


title: গিয়ার

text: স্থানান্তরে গিয়ারের ব্যবহার পুলিতে চাকা ব্যবহারের মতোই একটি ব্যাপার। গিয়ারে যে সুবিধাটি পাওয়া যায় তা হলো এর দাঁতের কারণে পিছলে যাওয়া এড়ানো যায়।


title: গিয়ার

text: যখন ভিন্ন দাঁতের দুটি গিয়ার যুক্ত করা হয় তখন এক ধরণের যান্ত্রিক সুবিধা পাওয়া যায়, তাদের ঘুর্ণন গতি এবং টর্ক একটি সরল অনুপাত মেনে চলে।


title: লাবিদজানাইস

text: লাবিদজানাইস (ফরাসি: L'Abidjanaise; বাংলা: আবিদজানের গান) কোত দিভোয়ার জাতীয় সঙ্গীত। ১৯৬০ সালে একে অবলম্বন করা হয়েছিল। এই গানের কথা দিয়েছেন "মাতিয়ো একরা", "Joachim Bony", এবং "পিয়ের মারি কোটি" আর একে রচনা করেছেন "মারি কোটি" এবং "মিশেল পাঙ্গো"।


title: পাকিস্তানের সাধারণ নির্বাচন, ১৯৭০

text: ইয়াহিয়া খানের সামরিক শাসনামলে ১৯৭০ সনে পাকিস্তানে প্রথম সাধারণ নির্বাচন অনুষ্ঠিত হয়। পূর্ব পাকিস্তানে ১৯৭০ সনের অক্টোবরে নির্বাচন হওয়ার কথা থাকলেও বন্যার কারণে ডিসেম্বর পর্যন্ত পিছিয়ে যায়। কিছু কিছু ক্ষেত্রে ১৯৭১ এর জানুয়ারি পর্যন্ত পিছিয়ে যায়।


title: পাকিস্তানের সাধারণ নির্বাচন, ১৯৭০

text: নির্বাচনে মোট ২৪ টি দল অংশ নেয়। ৩০০ টি আসনে মোট ১,৯৫৭ জন প্রার্থী অংশগ্রহণ করার জন্য মনোনয়নপত্র জমা দেয়। এর পর কিছু প্রার্থী তাদের প্রার্থীতা প্রত্যাহার করে নেয়। মনোনয়নপত্র বাছাই শেষে ১,৫৭৯ জন প্রার্থী নির্বাচনে প্রতিদ্বন্দীতা করে। আওয়ামী লীগ ১৭০ আসনে প্রার্থী দেয়। এর মধ্যে ১৬২টি আসন পূর্ব পাকিস্তানে এবং অবশিষ্টগুলি পশ্চিম পাকিস্তানে। জামায়াতে ইসলামী দ্বিতীয় সর্বোচ্চ সংখ্যক প্রার্থী দেয়। তাদের প্রার্থী সংখ্যা ১৫১। পাকিস্তান পিপলস পার্টি মাত্র ১২০ আসনে প্রার্থী দেয়। তার মধ্যে ১০৩ টি ছিল পাঞ্জাব ও সিন্ধু প্রদেশে। পূর্ব পাকিস্তানে তারা কোন প্রার্থী দেয়নি। পিএমএল (কনভেনশন) ১২৪ আসনে, পিএমএল (কাউন্সিল) ১১৯ আসনে এবং পাকিস্তান মুসলিম লীগ (কাইয়ুম) ১৩৩ আসনে প্রতিদ্বন্দীতা করে।


title: পাকিস্তানের সাধারণ নির্বাচন, ১৯৭০

text: নির্বাচনে জনগণের ব্যাপক অংশগ্রহণ এবং প্রায় ৬৫% ভোট পড়েছে বলে সরকার দাবী করে। সর্বমোট ৫৬,৯৪১,৫০০ রেজিস্টার্ড ভোটারের মধ্যে ৩১,২১১,২২০ জন পূর্ব পাকিস্তানের এবং ২৩,৭৩০,২৮০ জন ছিল পশ্চিম পাকিস্তানের ভোটার।


title: পাকিস্তানের সাধারণ নির্বাচন, ১৯৭০

text: ন্যশনাল এ্যাসেম্বলীতে আওয়ামী লীগ ১৬০ টি আসনে জয়লাভ করে একক সংখ্যাগরিষ্ঠতা অর্জন করে। সাধারণ নির্বাচনের একই সাথে প্রাদেশিক নির্বাচন অনুষ্ঠিত হয়। এ নির্বাচনেও আওয়ামী লীগ পূর্ব পাকিস্তান এ্যাসেম্বলীর ৩০০টি আসনের মধ্যে ২৮৮টিতে জয়লাভ করে। পাকিস্তান পিপলস পার্টি পশ্চিম পাকিস্তানে ১৩৮টি আসনের ৮১টিতে জয়লাভ করে।


title: পাকিস্তানের সাধারণ নির্বাচন, ১৯৭০

text: কনজারভেটিভ দলগুলি নির্বাচনে খুব সুবিধা করতে পারেনি। সম্ভবত একই ধরনের পার্টিগুলো একে অপরের সাথে প্রতিদ্বন্দীতার ফলে এমনটি হয়েছে। পিএমএল (কাইয়ুম), পিএমএল (কাউনসিল), পিএমএল (কনভেনশন), জমিয়ত উলেমা-ই-ইসলাম, জমিয়ত উলেমা-ই-পাকিস্তাতন এবং জামায়াতে ইসলামী একত্রে ৩৭টি আসন পায়।


title: পাকিস্তানের সাধারণ নির্বাচন, ১৯৭০

text: প্রাদেশিক নির্বাচনে আওয়ামী লীগ পূর্ব পাকিস্তান এ্যাসেম্বলীর ৩০০টি আসনের ২৮৮টি জিতে নেয়। পশ্চিম পাকিস্তানের অপর চারটি এ্যাসেম্বলীতে তারা কোন আসন পায়নি। পাঞ্জাব ও সিন্ধু প্রদেশের এ্যাসেম্বলীতে পাকিস্তান পিপলস পার্টি ভালো করে কিন্তু পূর্ব পাকিস্তানে কোন আসনে জয় পায়নি। উত্তর-পশ্চিম সীমান্তের প্রদেশ এবং বেলুচিস্তানে ন্যাশনাল আওয়ামী পার্টি (ওয়ালি) এবং পিএমএল (কাইয়ুম) ভালো করে।


title: গৌড়ীয় বৈষ্ণবধর্ম

text: গৌড়ীয় বৈষ্ণবধর্ম হিন্দু বৈষ্ণবধর্মের একটি উপসম্প্রদায়। খ্রিষ্টীয় ষোড়শ শতাব্দীতে পূর্ব ভারতে চৈতন্য মহাপ্রভু (১৪৮৬ – ১৫৩৪) এই ধর্মান্দোলনের সূত্রপাত করেন। এই কারণে এই ধর্ম চৈতন্য বৈষ্ণবধর্ম নামেও পরিচিত। "গৌড়ীয়" শব্দটির উৎস বঙ্গের প্রাচীন নাম "গৌড়" শব্দটি থেকে। গৌড়ীয় বৈষ্ণবধর্মের দার্শনিক ভিত্তি ভগবদ্গীতা, ভাগবত পুরাণ, অন্যান্য পৌরাণিক ধর্মশাস্ত্র এবং ঈশোপনিষদ, গোপাল তাপনী উপনিষদ ও কলি-সন্তারণ উপনিষদ প্রভৃতি উপনিষদ গ্রন্থ।


title: গৌড়ীয় বৈষ্ণবধর্ম

text:
গৌড়ীয় বৈষ্ণব ধর্মোপাসনার কেন্দ্রীয় বিষয় হল রাধা ও কৃষ্ণ এবং তাঁদের বিভিন্ন দৈব অবতারকে "স্বয়ং ভগবান" বা সর্বোচ্চ ঈশ্বর রূপে পূজা করা। এই ধর্মের প্রধান প্রতিপাদ্য বিষয় হল ভক্তি। এই ধর্মে পূজার এক বিশিষ্ট অঙ্গ হল "হরে কৃষ্ণ" মন্ত্র সহ রাধা ও কৃষ্ণের নানান পবিত্র নাম জপ এবং কীর্তন। প্রচলিত বিশ্বাস অনুযায়ী, এই ধর্মের আদিগুরু ব্রহ্মা। সেই কারণে এই সম্প্রদায়কে ব্রহ্মা-মাধ্ব-গৌড়ীয় সম্প্রদায়ও বলা হয়। এই ধর্ম মূলত একেশ্বরবাদী; কারণ এই ধর্মে বিষ্ণুর বিভিন্ন রূপকে একক সর্বোচ্চ ঈশ্বর "আদিপুরুষ"-এর রূপভেদ মনে করা হয়।
বর্তমানে
নবদ্বীপ হলো এই গৌড়ীয় বৈষ্ঞ সমাজের মূল শিকর, এখানেই রয়েছে গৌরের প্রধান পার্শদ প্রভু নিত্যানন্দের বংশধরেরা তাছারা গৌড়ীয় মঠ এবং (আন্তর্জাতিক কৃষ্ণভাবনামৃত সংঘ) - ইস্কন গৌড়ীয় বৈষ্ণব ধর্ম পালন করেন


title: গৌড়ীয় বৈষ্ণবধর্ম

text: গৌড়ীয় বৈষ্ণব দর্শন মতে, চৈতন্য প্রকৃতি থেকে উৎসারিত নয়, বরং তা আত্মার লক্ষণ। প্রত্যেক জীব তার বর্তমান দেহ থেকে পৃথক। আত্মা অমর, অপরিবর্তনশীল ও অবিনশ্বর। শুধু তাই নয়, আত্মা অনাদি ও অনন্ত। মায়ায় আচ্ছন্ন জীব পৃথিবীতে বারবার জন্মগ্রহণ করে কর্মের ও জাগতিক কামনাবাসনার বন্ধনে আবদ্ধ হয়ে অন্যান্য জীবের সঙ্গে জীবনধারণ করে। সংসারের এই ধারণাটি অবশ্য গৌড়ীয় বৈষ্ণব দর্শনের মৌলিক চিন্তাধারা নয়, সমগ্র হিন্দুধর্মেই এই ধারণাটি পরিব্যপ্ত হয়ে আছে।


title: গৌড়ীয় বৈষ্ণবধর্ম

text: সংসারের এই প্রক্রিয়া থেকে মুক্তি লাভ করার নাম মোক্ষ। বিভিন্ন যোগের মাধ্যমেই সংসার থেকে মুক্তি লাভ করা যায়। যদিও গৌড়ীয় বৈষ্ণবমতে "ভক্তি" বা "ঈশ্বরের প্রতি শুদ্ধাপ্রেম"ই মানবজীবনের পবিত্রতম অবস্থা। তাই জন্মমৃত্যুর চক্র থেকে মুক্তিলাভ করার পরিবর্তে এই পথটিকেই গৌড়ীয় বৈষ্ণবরা জীবনের চূড়ান্ত লক্ষ বলে মনে করেন।


title: বাংলাদেশের মুক্তিযুদ্ধকালীন প্রকাশিত পত্র-পত্রিকা

text: মুক্তিযুদ্ধের সময় অস্থায়ী সরকারের তথ্য ও বেতার মন্ত্রণালয়ের অধীনে সামগ্রিকভাবে এবং বিভিন্ন অঞ্চল থেকে স্থানীয় ভাবে অনেকগুলো পত্র-পত্রিকা এবং ছোট ছোট হ্যন্ডবিল,বুলেটিন ইত্যাদি প্রকাশিত হত। বাংলাদেশ সরকারের বিভিন্ন কার্যকলাপ, রণাঙ্গনের খবরা খবর, মুক্তিযোদ্ধাদের বিভিন্ন অঞ্চলে বিজয়ের সংবাদ, শরণার্থী শিবিরের দূর্দশা ইত্যাদি মুক্তিযুদ্ধ বিষয়ক নানা ধরনের তথ্য প্রকাশের মাধ্যমে যোদ্ধা ও সাধারণ জনগণকে উৎসাহিত করার জন্যই মূলত এসব পত্রিকা প্রকাশিত হত।


text: মুক্তিযুদ্ধের সময় বিভিন্ন সময়ে শুধুমাত্র অবরুদ্ধ বাংলাদেশ, মুক্তাঞ্চল ও মুজিবনগর থেকে প্রায় ৬৪ টি পত্রিকার সন্ধান পাওয়া যায়। এগুলোর মধ্যে কিছু কিছু মুদ্রিত হলেও অধিকাংশ ছিল সাইক্লোস্টাইলের (হাতে লেখা)। ২-৩ টি পত্রিকা বাদে বেশির ভাগই ছিল সাপ্তাহিক। তবে যে ভাবেই প্রকাশিত হোক না কেন, সবগুলোর আদর্শ ও উদ্দেশ্যই ছিল পাকিস্তানিদের বিরুদ্ধে মুক্তিযুদ্ধে বাঙালি জাতিকে উদ্বুদ্ধ করা।


text: এসব পত্রিকা বেশি সংখ্যক প্রকাশিত না হওয়ায় খুব একটা সহজলভ্য ছিল না। তাই এসব পত্রিকাগুলোর এক একটি কপি যোদ্ধা ও জনগণদের কাছে ছিল অনেক মূল্যবান। সাধারণত কিশোর বয়সী ছেলেরাই এসব পত্রিকা বিলি করত। বিলি করার সময় তারা পাকিস্তানী বাহিনীর হাতে ধরা পড়ে গেলে তৎক্ষনাত তাদের হত্যা করার ঘটনাও অনেক ঘটেছে


text:
বিভিন্ন স্থান হতে অনেকগুলো পত্রিকা যুদ্ধের সময় বের হতো। তবে এর কোনটিই নিয়মিত ছিল না। এখানে মুক্তিযুদ্ধকালীণ প্রকাশিত বিভিন্ন পত্রিকাসমূহের সংক্ষিপ্ত বিবরন তুলে ধরা হলো।
ছকের তথ্যসমূহের তথ্যসূত্র।


text: এছাড়া আরো আছেঃ-


text: যুদ্ধকালীণ এত ব্যাপক সংখ্যক পত্রপত্রিকার প্রকাশ দেখে বলা যায় যে এইসব পত্র-পত্রিকার প্রকাশনা ছিল স্বতস্ফূর্ত।


text: বিদেশে বাঙালিদের প্রকাশিত পত্রিকাঃ-


title: ব্যাডমিন্টন

text:
ব্যাডমিন্টন একপ্রকার র‌্যাকেট ক্রীড়া। এটি একক বা যুগ্মভাবে খেলা হয়। ব্যাডমিন্টন খেলার জন্য নেট দ্বারা বিভক্ত একটি আয়তাকার কোর্ট প্রয়োজন
হয়। খেলোয়াড় র‌্যাকেটের সাহায্যে তাঁর প্রতিদ্বন্দ্বীর কোর্টে শাটলককটি ছুঁড়ে দিয়ে স্কোর সংগ্রহ করেন। শাটলকক একবার মাটি স্পর্শ করলেই একটি র্যালি শেষ হয়।


title: ব্যাডমিন্টন

text: ঊনবিংশ শতাব্দীর মধ্যভাগে ভারতে নিযুক্ত ব্রিটিশ সেনা অফিসারেরা এই খেলা উদ্ভাবন করেন। তাঁরা ইংল্যান্ডের ঐতিহ্যবাহী খেলা ব্যাটলডোর ও শাটলককে একটি নেট যুক্ত করে এই খেলা চালু করেছিলেন। ব্রিটিশ গ্যারিসন নগরী পুনায় এই খেলা বিশেষ জনপ্রিয় ছিল বলে এই খেলার অপর নাম "পুনাই"। ঊনবিংশ শতাব্দীর শেষভাগে এই খেলা ইংল্যান্ডে ব্যাপক প্রচার পায়।


title: ব্যাডমিন্টন

text: ১৯৩০ সালে বিশ্ব ব্যাডমিন্টন নিয়ন্ত্রণ সংস্থা ইন্টারন্যাশনাল ব্যাডমিন্টন ফেডারেশন (বর্তমান ব্যাডমিন্টন ওয়ার্ল্ড ফেডারেশন) প্রতিষ্ঠিত হয়। আধুনিক বিশ্বে ইউরোপের বাইরে চীন, ইন্দোনেশিয়া, মালয়েশিয়া ও দক্ষিণ কোরিয়াতেও ব্যাডমিন্টন বেশ জনপ্রিয়।


title: ব্যাডমিন্টন

text: ১৯৯২ সালে পাঁচটি ইভেন্টসহ ব্যাডমিন্টন অলিম্পিকের অন্তর্ভুক্ত হয়। এই ইভেন্টগুলি হল পুরুষ ও মহিলাদের সিঙ্গলস, পুরুষ ও মহিলাদের ডাবলস এবং মিক্সড ডাবলস।


title: ডোভার লেন সংগীত সম্মেলন

text: ডোভার লেন সঙ্গীত সম্মেলন কলকাতায় আয়োজিত একটি বার্ষিক হিন্দুস্তানি শাস্ত্রীয় সংগীত উৎসব। ১৯৫২ সালে দক্ষিণ কলকাতার ডোভার লেন অঞ্চলে এই উৎসবের সূচনা। বর্তমানে অবশ্য সাউদার্ন অ্যাভেনিউয়ের নজরুল মঞ্চে এই উৎসব আয়োজিত হয়। দেশের প্রথম সারির শাস্ত্রীয় সঙ্গীত গায়ক-গায়িকারা এই উৎসবে অংশ নেন। এই ধারার নবীন প্রতিভাদেরও এই উৎসবে অংশগ্রহণের সুযোগ দান করে উৎসাহ দেওয়া হয়।


title: ডোভার লেন সংগীত সম্মেলন

text: প্রাতিষ্ঠানিক ওয়েবসাইট


title: সাহা ইনস্টিটিউট অফ নিউক্লিয়ার ফিজিক্স

text: সাহা ইনস্টিটিউট অফ নিউক্লিয়ার ফিজিক্স (সংক্ষেপে এসআইএনপি) কলকাতায় অবস্থিত একটি মৌলিক পদার্থ ও জৈবপদার্থ বিজ্ঞান গবেষণা ও প্রশিক্ষণ কেন্দ্র। বিশিষ্ট ভারতীয় পদার্থবিদ মেঘনাদ সাহার নামাঙ্কিত এই প্রতিষ্ঠানটি কলকাতার বিধাননগর অঞ্চলে অবস্থিত।


title: সাহা ইনস্টিটিউট অফ নিউক্লিয়ার ফিজিক্স

text: মেঘনাথ সাহা ছিলেন ভারতের অগ্রণী পারমাণবিক পদার্থবিদ। ১৯৩৮ সালে তিনি কলকাতা বিশ্ববিদ্যালয়ের পালিত পদার্থবিদ্যা অধ্যাপকের সম্মান লাভ করেন। তিনি একটি নির্দিষ্ট পারমাণবিক পদার্থবিদ্যা শিক্ষা পাঠক্রম ও কর্মসূচি প্রস্তুত করেছিলেন। এই কর্মসূচি অনুসারে জওহরলাল নেহরু ও জে. ডি. আর. টাটার সহায়তায় ১৯৪৯ সালে কলকাতায় ইনস্টিটিউট অফ নিউক্লিয়ার ফিজিক্সের প্রতিষ্ঠা।


title: সাহা ইনস্টিটিউট অফ নিউক্লিয়ার ফিজিক্স

text: এসআইএনপি একটি স্বশাসিত সংস্থা হলেও এর প্রশাসন ভারত সরকারের পরমাণু শক্তি বিভাগ কর্তৃক নিয়ন্ত্রিত হয়। প্রতিষ্ঠানটি কলকাতা বিশ্ববিদ্যালয় কর্তৃক অনুমোদিত।


title: স্মিথ অ্যান্ড ওয়েসন

text: স্মিথ অ্যন্ড ওয়েসন () হচ্ছে যুক্তরাষ্ট্রের সর্ববৃহৎ আগ্নেয়াস্ত্র উৎপাদনকারী প্রতিষ্ঠান। যুক্তরাষ্ট্রের ম্যাসাচুসেটস অঙ্গরাজ্যের স্প্রিংফিল্ডে এটির বাণিজ্যিক সদর দপ্তর অবস্থিত। ১৮৫২ সালে প্রতিষ্ঠিত হওয়ার পর থেকে স্মিথ অ্যান্ড ওয়েসনের পিস্তল ও রিভলভার বিশ্বজুড়ে পুলিশ, ও সশস্ত্রবাহিনীর সদস্যদের কাছে একটি আদর্শ পছন্দ। এছাড়া হলিউডের বিভিন্ন চলচ্চিত্রে স্মিথ অ্যান্ড ওয়েসনের বিভিন্ন অস্ত্রের ছবি ও প্রদশর্নী দেখা গেছে। বিশেষ করে ক্লিন্ট ইস্টউডের "ডার্টি হ্যারি" চলচ্চিত্রে। প্রতিষ্ঠার পর বহু বছর ধরেই এই অস্ত্রপ্রস্তুতকারী প্রতিষ্ঠানটি অনেক জনপ্রিয় অস্ত্রের সাথে বিশ্বকে পরিচয় করিয়ে দিয়েছে।


title: বস্তি

text: রাষ্ট্রসংঘের সংস্থা ইউএন-হ্যাবিটেটের সংজ্ঞা অনুসারে, বস্তি হল কোনো শহরের ভগ্নদশাগ্রস্থ (run-down) এলাকা, যার বৈশিষ্ট্য হল নিম্নমানের বসতবাড়ি, অপরিচ্ছন্ন পরিবেশ এবং স্থায়ী নিরাপত্তার অভাব। রাষ্ট্রসংঘের মতে, ১৯৯০ সাল থেকে ২০০৫ সালের মধ্যবর্তী সময়ে সারা বিশ্বে বস্তিবাসীদের হার ৪৭ শতাংশ থেকে ৩৭ শতাংশে নেমে এসেছে। যদিও জনসংখ্যার বৃদ্ধির কারণে বস্তিবাসীদের সংখ্যাও বৃদ্ধি পেয়েছে। সারা বিশ্বে বর্তমানে একশো কোটি (এক বিলিয়ন) মানুষ বস্তিতে বাস করেন। ২০৩০ সালে এই সংখ্যা আনুমানিক দুশো কোটি স্পর্শ করতে চলেছে।


title: বস্তি

text: সাধারণভাবে বস্তি বলতে শহরের সেই সব অঞ্চলকে বোঝায় যেগুলি একসময় শহরের সমৃদ্ধ অঞ্চল হিসেবে পরিগণিত হত; কিন্তু পরবর্তীকালে বাসিন্দারা শহরে নূতনতর অথবা সমৃদ্ধতর অঞ্চলে চলে যাওয়ায় দখলদারদের বাসভূমিতে পরিণত হয়। উন্নয়নশীল বিশ্বে বস্তির এই চিত্রটিই সুপরিচিত।


title: বস্তি

text: অপরিকল্পিত অঞ্চলের অধিবাসীদের (Shack dwellers) অনেকেই তাঁদের বাসস্থানকে বস্তি আখ্যা দেওয়ার ঘোর বিরোধী। তাঁদের মতে, এর ফলে শেষ পর্যন্ত তাঁরা উচ্ছেদের সম্মুখীন হতে পারেন। অনেক গবেষকও ইউএন-হ্যাবিটেট ও বিশ্ব ব্যাংকের 'বস্তিহীন শহর' প্রচারাভিযানেরও তীব্র সমালোচনা করেন। কারণ এর ফলে বস্তিবাসীরা ব্যাপক হারে উচ্ছেদের সম্মুখীন হতে পারেন।


title: বস্তি

text: বস্তির বৈশিষ্ট্যগুলি বিভিন্ন ভৌগোলিক অঞ্চল ভেদে ভিন্ন ভিন্ন প্রকারের হয়। তবে সাধারণত অতি দরিদ্র ও সামাজিক অনগ্রসর শ্রেণীর মানুষেরাই বস্তিতে বাস করেন। বস্তির বাড়িগুলিও বিভিন্ন প্রকারের; কোথায় এগুলি অবিন্যস্ত কুটিরমাত্র, কখনও স্থায়ী ও পাকা ইমারত। অধিকাংশ বস্তিতেই পরিষ্কার জল, বিদ্যুৎ, শৌচাগারের সুবিধা ও অন্যান্য মৌলিক পরিষেবার অভাব পরিলক্ষিত হয়।


title: বস্তি

text:
এটা ভাবা হয় যে ইংরেজিতে স্লাম (বস্তি) শব্দটি ছিল ইতর শ্রেণির শব্দ। এর অর্থ ছিল 'কক্ষ'। আগে পূর্ব লন্ডনে নিম্নশ্রেণীর লোকেরা বাস করত। পরে তাদেরকে বোঝানোর জন্য ১৮৪৫ সালে 'ব্যাক স্লাম' (পেছনের কক্ষ। মূলত সেই নিম্নশ্রেণির লোকদের বোঝানো হতো) শব্দটি ব্যবহৃত হতো। অর্থাৎ "ব্ল্যাক সাম" শব্দের ভাবগত অর্থ ছিল "পেছনের এলি। গরিব লোকেদের জায়গা"। এভাবেই বস্তি শব্দটির প্রচলন শুরু হয়। এছাড়া বিশ্বের নানান দেশে বস্তিকে নানাভাবে ডাকা হয়।
বস্তি সৃষ্টির নানাবিধ কারণ আছে। বিশেষ করে ভৌগোলিক অবস্থান, সমাজ, অর্থনীতি এই ব্যাপারগুলোর উপর বস্তি সৃষ্টি নির্ভর করে। সাধারণ ব্যাপারগুলোর মধ্যে অধিক হারে শহর মুখি হওয়া, নগর পরিকল্পনাবিদদের অব্যবস্থাপনা, দারিদ্র্য, অধিক বেকার সংখ্যা, অপরিকল্পিত অর্থনীতি, রাজনীতি ইত্যাদি উল্লেখযোগ্য। তাছাড়া প্রাকৃতিক দুর্যোগ এবং গৃহযুদ্ধ এই ব্যাপারগুলোর কারণেও বস্তি সৃষ্টি হতে পারে।


ইন্ডিয়ান সার্টিফিকেট অফ সেকেন্ডারি এডুকেশন (সংক্ষেপে আইসিএসই) কাউন্সিল ফর দি ইন্ডিয়ান স্কুল সার্টিফিকেট একজামিনেশন আয়োজিত দশম শ্রেণীর পরীক্ষা। এই পরীক্ষা মাধ্যমিক পরীক্ষার সমতুল। এই পরীক্ষা সারা ভারতে আয়োজিত হয়।


title: ইন্ডিয়ান সার্টিফিকেট অফ সেকেন্ডারি এডুকেশন

text:
• CISCE Homepage
• ICSE Preparation Guide


title: ক্যারাম

text: ক্যারাম এক ধরনের টেবিলটপ খেলা। বিলিয়ার্ডস ও টেবিল শাফলবোর্ড খেলার সঙ্গে এই খেলার কৌশলগত সাদৃশ্য লক্ষিত হয়। এই খেলার অপর নাম ফিঙ্গার বিলিয়ার্ডস।


title: ক্যারাম

text: ক্যারাম আবিষ্কার দক্ষিণ এশিয়ায়। অবশ্য এ নিয়ে বিতর্ক যে নেই তা নয়। কেউ কেউ বলেন, খেলাটা প্রথম শুরু হয় শ্রীলংকায়। অনেকে বলেন, ভারতীয়রাই এক সময় খেলাটা ছড়িয়ে দেয় শ্রীলংকায়। আবার অনেকে বলেন পর্তুগালে। আবিষ্কারের পর সারা পৃথিবীতে যখন ছড়িয়ে পড়ল খেলাটা তখনই বিভিন্ন দেশে ভিন্ন ভিন্ন নিয়মে খেলা হতো।


title: ক্যারাম

text: দক্ষিণ ক্যালিফোর্নিয়ার স্কুলগুলোতে ১৯৫০ থেকে ১৯৮০ সাল পর্যন্ত আমেরিকান পদ্ধতি অনুযায়ী ক্যারাম খেলা হতো। এই ক্যারাম বোর্ডে আবার ছয়টি পকেট থাকত। খেলার নিয়মটা ছিল অনেকটা বিলিয়ার্ডের মতো। ক্যারামের আরেকটা নাম ফিঙ্গার বিলিয়ার্ডস। আমেরিকায় ১৮৯০ সালে শিক্ষক হেনরি হাস্কেল এই খেলার প্রচলিত নিয়মে বদল এনেছিলেন। তিনি স্ট্রাইকারটিকে অনেক হালকা করলেন আর এর ঘুঁটিগুলো বদলে রিংয়ের আকার দিলেন। আজও এই ধরনের ক্যারাম খেলার রীতি আছে। মেক্সিকো ও জাভায় এক সময় কাঠের ক্যারাম বোর্ডের ওপর বোতলের গোল ঢাকনাকে ঘুঁটি করে খেলা হতো। আইসিএফের রুলস বুক অনুসারে ক্যারাম বোর্ডের প্রতি বাহুর দৈর্ঘ্য সর্বনিম্ন ৭৩.৫০ সেন্টিমিটার এবং সর্বোচ্চ ৭৮ সেন্টিমিটার। প্রত্যেকটি পকেটের ব্যাস ৪.৪৫ সেন্টিমিটার। ১৯টি ঘুঁটির মধ্যে ৯টি সাদা, ৯টি কালো ও একটি লাল। প্রতিটি ঘুঁটির ব্যাস ৩.০২ সেন্টিমিটার থেকে ৩.১৮ সেন্টিমিটার এবং ওজন ৫ থেকে ৫.৫০ গ্রামের মধ্যে। স্ট্রাইকারের ব্যাস ৪.১৩ সেন্টিমিটার এবং সর্বোচ্চ ওজন ১৫ গ্রাম। ক্যারামের ঘুঁটিগুলোর রঙ অনুযায়ী পয়েন্ট। লাল রঙের ঘুঁটি, যেটাকে আমরা 'রেড' বলি তার পয়েন্ট সবচেয়ে বেশি। এই ঘুঁটিকে অনেক দেশে কুইন বলা হয়। আইসিএফের নিয়ম অনুযায়ীও 'রেড'কে কুইন বলা হয়।


title: ক্যারাম

text: ভারতের চেন্নাইতে ১৯৮৮ সালে আন্তর্জাতিক ক্যারাম ফেডারেশন (আইসিএফ) গঠিত হয়। এরপর থেকে জাতীয় ও আন্তর্জাতিক ম্যাচগুলোতে নির্দিষ্ট নিয়মই অনুসরণ করা হতে থাকে। আন্তর্জাতিক স্তরে প্রথম ক্যারাম প্রতিযোগিতা হয় ১৯৯৩ সালে।


title: ক্যারাম

text: ১৯৯০ সালে বাংলাদেশ ক্যারাম ফেডারেশন গঠিত হয়। বাংলাদেশর সর্বত্র ক্যারাম খেলা ব্যাপক প্রচলিত ও জনপ্রিয় থাকার পরও সে অনুযায়ী আন্তর্জাতিক পর্যায়ে সাফল্য না পাওয়ার কারণ হয়তো, তৃণমূল পর্যায়ে ভিন্ন ভিন্ন নিয়মে খেলাটা খেলা হয়।


ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট (সংক্ষেপে আইআইএসডব্লিউবিএম) কলকাতার একটি স্নাতক বিজনেস স্কুল। এই প্রতিষ্ঠানটি কলকাতা বিশ্ববিদ্যালয়ের অধিভুক্ত। ১৯৫৩ সালে প্রতিষ্ঠিত এই প্রতিষ্ঠান দেশের প্রাচীনতম ম্যানেজমেন্ট ইনস্টিটিউটগুলির অন্যতম। কলকাতা বিশ্ববিদ্যালয় ও পশ্চিমবঙ্গ সরকারের যৌথ প্রয়াসে এই প্রতিষ্ঠানটি স্থাপিত হয়েছিল।


title: ধ্রুপদী সভ্যতা

text: ধ্রুপদী সভ্যতা () হচ্ছে ভূমধ্যসাগরকেন্দ্রিক একটি সাংস্কৃতিক ঐতিহাসিক যুগ, যা অনেকটা প্রাচীন গ্রিস ও রোমের সাথে তুলনীয়। এজন্য এটি গ্রিকো-রোমান বিশ্ব নামেও পরিচিত। এই সময়টিতেই গ্রিক ভাষা এবং রোমান সাহিত্য (যেমন: ইস্কিলুস, ওভিড, হোমার ও অন্যান্য) পূর্ণমাত্রায় বিকশিত হয়।


title: ধ্রুপদী সভ্যতা

text: এটির শুরু হিসেবে বিবেচনা করা হয় খ্রিস্টপূর্ব সপ্তম-অষ্টম শতকে গ্রিক কবি হোমারে মহাকাব্যিক সাহিত্যের সূচনাকে, এবং এটি চলতে থাকে খ্রিস্ট ধর্মের বিকাশ ও রোমান সাম্রাজ্যের পতনের সাথে সাথে (খ্রিস্টের জন্মের ৫ম শতক পর্যন্ত), এবং এটি শেষ হয় ৩০০-৬০০ খ্রিস্টাব্দের দিকে, এবং এর পর পরই শুরু হয় প্রাক-মধ্যযুগীয় পর্ব (৬০০-১০০০ খ্রিস্টাব্দ)। বর্তমান আধুনিক সভ্যতার ভাষা, রাজনীতি, শিক্ষাব্যবস্থা, দর্শন, বিজ্ঞান, শিল্পকলা, এবং স্থাপত্যশৈলীতে প্রাচীন গ্রিক সভ্যতার গুরুত্বপূর্ণ অবদান রয়েছে। তৎকালীন রেনেসাঁসের গুরুত্বপূর্ণ প্রভাব দেখা যায় আঠারো ও উনিশ শতকের বিভিন্ন ক্ষেত্রে।


title: কামিনেমোস পিসান্দো লা সেনদা

text: কামিনেমোস পিসান্দো লা সেনদা (স্প্যানিশ: Caminemos pisando la senda; বাংলা: চলো হাটতে যাই) বিষুবীয় গিনির জাতীয় সঙ্গীত। এই গানের কথা এবং সুর দিয়েছেন "Atanasio Ndongo Miyone"। ১৯৬৮ সালে স্পেন থেকে স্বাধীনতার পরে একে অবলম্বন করা হয়েছিল।


title: হেকলার অ্যান্ড কক জি৩

text: জি৩ একটি জার্মান ব্যাটেল রাইফেল যা কিনা স্নাইপার ও মেশিন গানের সংমিশ্রন। দ্বিতীয় বিশ্বযুদ্ধ কালীন পরবর্তী সময়ে পশ্চিম জার্মানিতে এই রাইফেল তৈরি করা হয়। এটির সেমি অটোমেটিক এবং অটোমেটিক সংস্করণ রয়েছে। এতে টেলিস্কোপ, নাইট ভিশন টুলস সেট করা যায়। তাছাড়া গ্রেনেড ছোড়ার সুবিধাও রয়েছে।


title: হেকলার অ্যান্ড কক জি৩

text: এতে টেলিস্কোপ সংযুক্তির ব্যবস্থা থাকায় এটি ব্যাটেল ফিল্ড স্নাইপার রাইফেল হিসাবেও বেশ জনপ্রিয় ।


title: হেকলার অ্যান্ড কক জি৩

text:
ভর : G3A3 - ৪.৪ কেজি
G3A4 - ৪.৭ কিজি
এমুনিশান : ৭.৬২*৫১ মি.মি.
কার্যকরী দুরত্ব : ৪০০ মিটার
ফায়ারিং রেট : ৫০০-৬০০রাউন্ড/ মিনিট
ম্যাগাজিন: ২০ রাউন্ডের বক্স ম্যাগাজিন (G3A3),৩০ রাউন্ডের বক্স ম্যাগাজিন (G3A4)


title: ইরিত্রিয়া, ইরিত্রিয়া, ইরিত্রিয়া

text: ইরিত্রিয়া, ইরিত্রিয়া, ইরিত্রিয়া (তিগ্রিনিয়া: ኤርትራ ኤርትራ ኤርትራ; ইংরেজি: Eritrea, Eritrea, Eritrea) ইরিত্রিয়ার জাতীয় সঙ্গীত। ১৯৯৩ সালে স্বাধীনতার পরে একে অবলম্বন করা হয়েছিল। এই গানের কথা দিয়েছেন "সলোমন টেহায়ে বেরাকি" এবং রচনা করেছেন "আইজাক আব্রাহাম মেহারেজগী" এবং "আরোন টেকলে টেসফাটসিওন"।


title: আবিদ আনোয়ার

text: আবিদ আনোয়ার ( জন্ম: ২৪ জুন, ১৯৫০) বাংলাদেশের একজন কবি, প্রাবন্ধিক, গল্পকার, ও বেতার-টিভির তালিকাভুক্ত বিশেষ শ্রেণীর গীতিকার। তিনি ১৯৭১-এ বাংলাদেশের স্বাধীনতা যুদ্ধে সশস্ত্র যোদ্ধা হিসেবে অংশগ্রহন করেছিলেন। বাংলা কবিতায় অবদানের জন্য ২০১২ সালে বাংলা একাডেমী সাহিত্য পুরস্কার পান এই কবি।


title: আবিদ আনোয়ার

text: জন্মস্থান ও জন্মতারিখ : গ্রাম-চর আলগী, কটিয়াদী, কিশোরগঞ্জ, ২৪শে জুন ১৯৫০। পিতা : মোহাম্মদ আজিমউদ্দিন; মাতা : হাসিনা বেগম। শিক্ষা : মাধ্যমিক : কটিয়াদী হাই স্কুল (১৯৬৬); উচ্চ মাধ্যমিক : ঢাকা কলেজ (১৯৬৮); স্নাতক সম্মান (রসায়ন শাস্ত্র) : ঢাকা বিশ্ববিদ্যালয় (১৯৭১); স্নাতকোত্তর (থিসিস, রসায়ন শাস্ত্র) : ঢাকা বিশ্ববিদ্যালয় (১৯৭২); স্নাতকোত্তর (থিসিস, সাংবাদিকতা) : ইউনিভার্সিটি অব মিসৌরী-কলাম্বিয়া, মার্কিন যুক্তরাষ্ট্র (১৯৮৭)। পেশা : সাংবাদিকতা ও চাকরি। সম্পাদক, আন্তর্জাতিক উদরাময় গবেষণা কেন্দ্র, বাংলাদেশ (আইসিডিডিআরবি), মহাখালী, ঢাকা।


title: আবিদ আনোয়ার

text:
খোন্দকার নুরুল আলম, বশির আহমদ, সৈয়দ আব্দুল হাদি, আব্দুল জব্বার, অণুপ ভট্টাচার্য, সাবিনা ইয়াসমিন, সুবীর নন্দীসহ পঞ্চাশ দশকোত্তর বিখ্যাত শিল্পীদের কণ্ঠে শতাধিক গান প্রচারিত হচ্ছে।
আবিদ আনোয়ার ১৯৭১ সালে মুক্তিযুদ্ধ চলাকালে ভারতের বিহারে অবস্থিত চাকুলিয়া ক্যাম্প থেকে বিশেষ কমান্ডো হিসেবে প্রশিক্ষণ নিয়ে ৩ নম্বর সেক্টরের অধীনে মুক্তিযুদ্ধ করেন। কিশোরগঞ্জ এলাকায় ধূলদিয়া রেলসেতু অপারেশন এবং ভাঙা সেতুর পাড়ে পরবর্তী যুদ্ধ পরিচালনায় তিনি প্রভূত সাফল্য প্রদর্শন করেন।


title: আবিদ আনোয়ার

text: কিশোরগঞ্জ মহকুমা মুক্তিযোদ্ধা ক্যাম্পের প্রথমে সহধিনায়ক, এবং শেষে পূর্ণাঙ্গ অধিনায়িকের দায়িত্ব পান । এ কাজে তাঁর পূর্বসূরী ছিলেন পর্যায়ক্রমে ক্যাপ্টেন মতিউর রহমান ও লেফটেন্যান্ট সাদেক।


title: অ্যাঞ্জেলিকা হিউস্টন

text: অ্যাঞ্জেলিকা হিউস্টন (; জন্ম: ৮ জুলাই ১৯৫১) হলেন একজন মার্কিন অভিনেত্রী। হিউস্টন তার পরিবারের তৃতীয় ব্যক্তি, যিনি একাডেমি পুরস্কার জয় করেছেন। এর আগে তাঁর বাবা পরিচালক জন হিউস্টন, ও দাদা অভিনেতা ওয়াল্টার হিউস্টনও অস্কার জয় করেছিলেন। ১৯৮৫ সালে "প্রিৎজিস অনার" চলচ্চিত্রে অভিনয় করার জন্য হিউস্টন একাডেমি পুরস্কার লাভ করেন। পরবর্তীতে ১৯৮৯ ও ১৯৯০ সালে যথাক্রমে "এনিমিস, আ লাভ স্টোরি", ও "দ্য গ্রিফটারস" চলচ্চিত্রে অভিনয়ের জন্য তিনি একাডেমি পুরস্কারের মনোনয়ন লাভ করেছিলেন। এছাড়া তিনি ১৯৯১ ও ১৯৯৩ সালে দুই বার গোল্ডেন গ্লোব পুরস্কারের জন্যও মনোনীত হয়েছিলেন।


title: অ্যাঞ্জেলিকা হিউস্টন

text: ১৯৬০ সালে একজন কিশোরী মডেল হিসেবে কাজ করার সময় তিনি আলোকচিত্রী বব রিচার্ডসনের সাথে সম্পর্কে জড়িয়ে পড়েন, যিনি ছিলেন তাঁর চেয়ে বয়সে ২৩ বছর বড়। এছাড়া অভিনেতা রায়ান ও'নিল, ও জ্যাক নিকোলসনের সাথেও তাঁর সম্পর্ক ছিলো। হিউস্টন ১৯৭৭ সালে পরিচালক রোমান পোলানস্কির বিচারের সময় একজন প্রত্যক্ষদর্শী বা সাক্ষী হিসেবে ছিলেন, কারণ যে দোষে পোলানস্কি বিচারের মুখোমুখি হয়েছিলেন, সেই ১৩ বছর বয়সী মেয়েটিকে ধর্ষণ করা হয়েছিলো নিকোলসনের বাসাতেই। তাঁর ভাষ্য ছিলো যে, তিনি হঠাৎ বাসাতে ঢুকতে পেয়ে ব্যাপারটি দেখতে পান, এবং পরবর্তীতে তিনি তা ব্যক্তিগতভাবে শুধু নিকোলসনের সাথেই শেয়ার করেন যে, অপরাধের শিকার মেয়েটিকে তিনি পোলানস্কির সাথে নিকোলসনের শোবার ঘরে দেখেছেন।


title: পেন্সিল হিল

text: পেন্সিল হিল () যা স্টিলেটো হিল (Stiletto heel) বা মার্কিন ইংরেজিতে স্পাইক হিল (Spike heel) নামেও পরিচিত, একটি লম্বা, চিকন হিলের জুতা যা বিভিন্ন প্রকার বুট জুতা ও সাধারণ জুতাতে দেখতে পাওয়া যায়। সাধারণত নারীদের ব্যবহৃত জুতাতেই এ ধরনের হিল ব্যবহৃত হয়। ১৯৩০-এর দশকের শুরুর দিকে এই ধরনের জুতাকে নির্দেশ করতে স্টিলেটো ড্যাগার (stiletto dagger) শব্দজোড়া ব্যবহৃত হতো, এবং এজন্যই এ জুতার নামকরণ করা হয় ‘স্টিলেটো হিল’। স্টিলেটো ড্যাগার হচ্ছে এক প্রকার ছুরি যার নিম্নভাগ যথেস্ট চিকন এবং এই ধরনের হিলের সাথে তাঁর সাদৃশ্য পাওয়া যায়। এই হিলে দৈর্ঘ্য ২.৫ সেন্টিমিটার বা ১ ইঞ্চি থেকে ২৫ সেন্টিমিটার বা ১০ ইঞ্চি পর্যন্ত হতে পারে; কিছু ক্ষেত্রে, পরিবেশ বিচারে এর থেকে বেশি উঁচু পেন্সিল হিলও দেখা যায়, এবং এই হিলের মাটিতে হিলের যে অংশ স্পর্শ করে তার ব্যাস এক সেন্টিমিটার থেকে আধা ইঞ্চি বা ১ সেন্টিমিটারের কম হয়। হিলের দৈর্ঘ্য আধা ইঞ্চি থেকে বেশি ব্যাসের কিন্তু ৫ সেন্টিমিটারের কম হলে তা কিটেন হিল নামে পরিচিত। তাই সকল প্রকার উঁচু এবং চিকন হিল-ই পেন্সিল হিল নামে পরিচিত হবে না। ১৯৫০-এর দশকের এবং ১৯৬০-এর দশকের একেবারে গোড়ার দিকে এধরনের হিলগুলো ব্যাস ছিলো মাত্র ৫ মিলিমিটার। যেহেতু এই হিলগুলো মাটি স্পর্শকারী অংশটি হয় খুবই চিকন, তাই অনেক ক্ষেত্রেই সে স্থানটি আরো বেশি সুসংহত করতে আলাদা টিপ ব্যবহৃত হয়।


title: পেন্সিল স্কার্ট

text: পেন্সিল স্কার্ট () হচ্ছে মেয়েদের পরিহিত এক প্রকার স্কার্ট। এটি দেখতে লম্বা, এবং বেশ আঁটোসাঁটোভাবে এটি তৈরি করা হয়। পেন্সিল স্কার্ট সচরাচর কোমর থেকে শুরু হয়ে হাটুর ওপর বা ঠিক হাটুর নিচে এসে শেষ হয়। পেন্সিলের মতো লম্বা ও চিকন (আটোসাটো) হওয়ায় এর নাম হয়েছে পেন্সিল স্কার্ট।


title: পেন্সিল স্কার্ট

text: পেন্সিল স্কার্টকে ক্লাসিক ফ্যাশনেবল পোশাক হিসেবে গণ্য করা হয়, এবং সেই সাথে পশ্চিমা নারীদের ওয়াড্রোবে থাকা একটি সাধারণ পোশাক হিসেবে ধরা হয়। এটি মূলত স্যুটের একটি অংশ হিসেবে পরিধান করা হয়। এটি আটোসাটো হওয়া চলাচলে অসুবিধা হতে পারে বিবেচনা করে সাধারণত এই স্কার্টে পেছন দিকে মাঝবরাবর সামান্য একটু অংশ চিরে দেওয়া হয়। আবার কিছু ক্ষেত্রে চিরে দেওয়ার বদলে কিছু অংশ ভাঁজ করেও দেওয়া হয়, যা আরো বেশি মার্জিত। এই ভাঁজ করার ফলে ভাঁজকৃত অংশ চাহিদা মতো প্রসারিত হয়ে চলাচলে সুবিধা সৃষ্টি করে। ক্লাসিক ফ্যাশন অনুযায়ী এই ধরনের স্কার্টের সাথে মানানসই জুতা হচ্ছে উঁচু হিলের জুতা, সেই সাথে স্টকিং এবং টাইটস। এছাড়া কালো পাড়ের হোসিয়ারিও পেন্সিল স্কার্টের সাথে মানানসই, যা মূলত এ ধরনের স্কার্টের ১৯৫০-এর দশকের স্টাইল।


title: ওষ্ঠরঞ্জনী

text: ওষ্ঠরঞ্জনী বা ইংরেজিতে লিপস্টিক () হচ্ছে এক প্রকার প্রসাধনী দ্রব্য যা বিভিন্ন রকম রঞ্জক পদার্থ, তেল, মোম এবং ত্বক কোমলকারী পদার্থের সন্নিবেশে তৈরি হয় এবং মুখের সৌন্দর্য বৃদ্ধিতে তা ঠোঁটে প্রয়োগ করা হয়। ওষ্ঠরঞ্জনী বিভিন্ন প্রকারের হতে পারে। ওষ্ঠরঞ্জনী সাধারণত নারীদের দ্বারা ব্যবহৃত হয় এবং রূপসজ্জার কার্য ব্যতীত ছেলেরা এটি ব্যবহার করেন না। নারীদের ক্ষেত্রেও বয়সন্ধিকালে রয়েছেন এমন মেয়ে বা তরুণীরা সচারচর ওষ্ঠরঞ্জনী ব্যবহার করেন না, কারণ সেসময় ঠোঁটের প্রাকৃতিক রং ও ভাঁজ, সর্বোপরি সৌন্দর্য অটুট থাকে।.


title: ওষ্ঠরঞ্জনী

text: প্রাচীন সিন্ধু সভ্যতার নারীদের মাঝে মুখের সৌন্দর্য বৃদ্ধিতে ঠোঁটে ওষ্ঠরঞ্জনী ব্যবহারের প্রমাণ পাওয়া যায়। প্রাচীন মিশরীয়রা সামুদ্রিক আগাছা থেকে আরোহিত পার্পল-লাল রং এর এক প্রকার পদার্থের সাথে ০.০১% আয়োডিন, এবং কিছু ব্রোমিন মিশিয়ে এক ধরনের রঞ্জক পদার্থ ব্যবহার করতেন, যা ওষ্ঠরঞ্জনী হিসেবে প্রয়োগ করা হতো। রানী ক্লিওপেট্রা তাঁর ঠোঁটে ওষ্ঠরঞ্জনী ব্যবহার করতেন যা তৈরি হতো মেরুন রংয়ের বিটল পোকা থেকে, এর ফলে ঠোঁটে একটি গাঢ় লাল আভা ফুটে উঠতো, এছাড়া বেজ দেওয়া জন্য ব্যবহৃত হতো পিপড়া।


title: ওষ্ঠরঞ্জনী

text: মোম, রং এবং কিছু রাসায়নিক পদার্থ ।


title: ওষ্ঠরঞ্জনী

text: আগে প্রাকৃতিক উপকরণ দিয়ে ওষ্ঠরঞ্জনী তৈরি করা হতো। তবে যুগের আধুনিকতার সাথে সাথে ওষ্ঠরঞ্জনীর উপকরণেও এসেছে আমূল পরিবর্তন। বর্তমানে আধুনিক উপায়ে অনেক রাসায়নিক দ্রব্য তথা উপকরণ ব্যবহারে তৈরি হচ্ছে ওষ্ঠরঞ্জনী। বিভিন্ন মার্কা বা কোম্পানি বিভিন্ন উপকরণ ব্যবহারে নানা উপায়ে তৈরি করছে এসব ওষ্ঠরঞ্জনী। তারা বিভিন্ন দামে সেগুলো বিক্রিও করছে। ক্রেতারা তাদের পছন্দের মার্কার ও রঙের ওষ্ঠরঞ্জনী সাধ্য অনুযায়ী ক্রয় করছেন। ওষ্ঠরঞ্জনী মার্কার মধ্যে বিশ্বজনীন জনপ্রিয় কিছু মার্কা হচ্ছে লরিয়্যাল (Loreal), জরডানা (Jordana), ল্যাকমি (Lakme), গোল্ডেন রোজ (Golden Rose), রেভলন (Revlon), নিওর (Nior), রিভাজ (Rivaj), লোটাস (Lotus), ডেভিস (Davis),জ্যাকলিন (Jackeline) ইত্যাদি।


title: ওষ্ঠরঞ্জনী

text: মার্কাভেদে এসব ওষ্ঠরঞ্জনীর দাম ও গুণগত মানও ভিন্ন।


title: মন্টি হল সমস্যা

text: মন্টি হল সমস্যা হল একটি সম্ভাবনার ধাঁধাঁ যা মার্কিন টেলিভিশন গেম শো "লেট'স মেক এ ডিল" এর ওপর ভিত্তি করে তৈরি হয়েছে। হেঁয়ালিটির নামকরণ হয়েছে অনুষ্ঠানটির উপস্থাপক মন্টি হিলের নামে। সমস্যাটি মন্টি হল হেঁয়ালি নামেও পরিচিত, কারণ এর প্রকৃত ফলাফল অসম্ভব মনে হলেও প্রকৃতপক্ষে সত্য।


title: মন্টি হল সমস্যা

text:
সমস্যাটির একটি বহু পরিচিত বিবৃতি পাওয়া যায় "প্যারেড" ম্যাগাজিনে:
যেহেতু খেলোয়াড় নিশ্চিত হতে পারেন না যে অবশিষ্ট দুইটি দরজার কোনটির পেছনে গাড়িটি আছে, বেশির ভাগ লোকই ধারণা করেন যে প্রতিটি দরজার সম্ভাবনাই সমান এবং সিদ্ধান্তে পৌঁছান যে পছন্দ পরিবর্তন করলেও সম্ভাবনার কোন পরিবর্তন ঘটবে না। প্রকৃতপক্ষে সম্ভাবনা তত্ত্ব আনুসারে খেলোয়াড়ের পছন্দ পরিবর্তন করা "উচিত"—কারণ এর মাধ্যমে তার গাড়ি জয়ের সম্ভাবনা দ্বিগুণ হয়ে যায়, অর্থাৎ ১/৩ থেকে তা ২/৩ এ উন্নীত হয়।


title: মন্টি হল সমস্যা

text: যখন এ সমাধানটি "প্যারেডে" প্রকাশিত হয়, আনুমানিক প্রায় ১০,০০০ পাঠক, যার মধ্যে আবার ১,০০০ জন পিএইচডি, ম্যাগাজিনে চিঠি লিখে দাবি করেন সমাধানটি ভুল। আদর্শ মন্টি হল সমস্যা গাণিতিকভাবে তিন কয়েদির সমস্যার সমতুল্য। এ দুটি এবং এ সংক্রান্ত অন্যান্য সমস্যা, যাতে সম্ভাবনা অসমান বণ্টন জড়িত, তা সাধারণ মানুষের পক্ষে সমাধান করা বেশ দুরূহ, এবং গাণিতিক দক্ষতা বিহীন মানুষ সমস্যাটি কেমন করে চিন্তা করে তা নিয়ে অনেক মানসিক পরীক্ষা-নিরীক্ষাও সম্পাদিত হয়েছে। এমনকি সকল ব্যাখ্যা ও প্রমাণ সহ উপস্থাপন সত্ত্বেও অনেক মানুষ মন্টি হল সমস্যার সঠিক সমাধানটি বিশ্বাস করতে পারেন না।


ওয়োদেফিট জেসজেশি, ওয়িদ ইন্নাত ইতয়োপ্প'ইয়া (আমহারীয়: የዜግነት ክብር በኢትዮጵያችን ፀንቶ; বাংলা: সামনে কুচকাওয়াজ, প্রিয় মা ইথিওপিয়া) ইথিওপিয়ার জাতীয় সঙ্গীত। এই গানের কথা দিয়েছেন "ডেরেজে মেলাকু মেঙ্গেসহা" এবং সুর দিয়েছেন "সলোমন লুলু মিতিকু"। একে ১৯৯২ সালে অবলম্বন করা হয়।


title: ওয়োদেফিট জেসজেশি, ওয়িদ ইন্নাত ইতয়োপ্প'ইয়া

text: ইথিওপিয়ার প্রথম জাতীয় সঙ্গীত ছিল "ইথিওপিয়া হোয় দেস ইবালিশ বেয়ামলাকিশ হাইল বেনেগোসিশ"। একে ১৯৩০ থেকে ১৯৭৫ সালে পর্যন্ত জাতীয় সঙ্গীত হিসেবে ব্যবহার করা হয়েছিল। এর সুর দিয়েছিলেন "কেভোরক নালবানদিয়ান"। ১৯৭৫ সালে "ইথিওপিয়া, ইথিওপিয়া, ইথিওপিয়া কিদেমি" একে প্রতিস্থাপন করে। এর কথা দিয়েছেন "আসসেফা জেব্রা-মারিয়াম তেসসামা" এবং সুর দিয়েছেন "ডানিয়েল ইয়োহান্নেস হাগোস"। একে ১৯৭৫ থেকে ১৯৯২ সালে পর্যন্ত জাতীয় সঙ্গীত হিসেবে ব্যবহার করা হয়েছিল।


text: Ethiopian national anthem video (vocal)


title: লা কোনকোরদ

text: লা কোনকোরদ (ফরাসি: La Concorde, বাংলা: মিল বা সামঞ্জস্য) গাবনের জাতীয় সঙ্গীত। এই গানের কথা এবং সুর দিয়েছেন "জর্জ আলেকা দামাস"। একে ১৯৬০ সালে অবলম্বন করা হয়।


title: শিপিং কর্পোরেশন অফ ইন্ডিয়া

text: শিপিং কর্পোরেশন অফ ইন্ডিয়া ভারত সরকার পরিচালিত একটি কোম্পানি। ভারতের আভ্যন্তরিণ ও বৈদেশিক নৌচলাচল নিয়ন্ত্রণের ভার এই সংস্থার উপরই ন্যস্ত।


title: শ্রোডিঙ্গারের বিড়াল

text: শ্রোডিঙ্গারের বিড়াল হচ্ছে একটি চিন্তন পরীক্ষা। একে প্রায়শ হেঁয়ালি অভিহিত করা হয়, অস্ট্রিয়ান পদার্থবিজ্ঞানী আরউইন শ্রোডিঙ্গার কর্তৃক বর্ণিত। এটি কোয়ান্টাম বলবিদ্যার কোপেনহেগেন ব্যাখ্যা প্রাত্যহিক জীবনে প্রয়োগ করলে কী ধরণের সমস্যা সৃষ্টি করে তা ব্যাখ্যা করে। এই মানসিক পরীক্ষণটি দেখায় যে একটি বিড়াল কিছু সময় পূর্বের একটি দৈব ঘটনার ওপর নির্ভর করে কোন সময়ে জীবিত বা মৃত হতে পারে। এ পরীক্ষণটি তৈরি করার সময় তিনি একটি নতুন পদ সৃষ্টি করেন Verschränkung —এনটেঙ্গেলমেন্ট।


title: বিবেকানন্দ যুবভারতী ক্রীড়াঙ্গন

text: বিবেকানন্দ যুবভারতী ক্রীড়াঙ্গন (সল্টলেক স্টেডিয়াম) হল ভারতের পশ্চিমবঙ্গ রাজ্যের বিধাননগরে অবস্থিত একটি মাল্টিপারপাস স্টেডিয়াম। ২০১৭ সালের হিসেব অনুযায়ী, এই স্টেডিয়ামের ধারণক্ষমতা ৮৫,০০০। এই আসনসংখ্যা অনুযায়ী এটি ভারতের বৃহত্তম স্টেডিয়াম।


title: বিবেকানন্দ যুবভারতী ক্রীড়াঙ্গন

text: ১৯৯৭ সালে মোহনবাগান অ্যাথলেটিক ক্লাব ও ইস্ট বেঙ্গল ক্লাবের মধ্যে আয়োজিত ম্যাচে এই স্টেডিয়ামের সর্বোচ্চ দর্শক উপস্থিতির তথ্য নথিভুক্ত হয়। উক্ত ম্যাচে ১৩১,৭৮১ জন দর্শক মাঠে উপস্থিত ছিলেন।


title: বিবেকানন্দ যুবভারতী ক্রীড়াঙ্গন

text: ২০১৭ ফিফা অনূর্ধ্ব-১৭ বিশ্বকাপ উপলক্ষ্যে স্টেডিয়ামের প্রাকৃতিক ঘাস সংস্কার করা হয় ।


title: বিবেকানন্দ যুবভারতী ক্রীড়াঙ্গন

text: বিবেকানন্দ যুবভারতী ক্রীড়াঙ্গন কলকাতার কেন্দ্রস্থল থেকে প্রায় পূর্বে উত্তর চব্বিশ পরগনা জেলার বিধাননগরে ইস্টার্ন মেট্রোপলিটান বাইপাসের ধারে অবস্থিত। কলকাতার নেতাজি সুভাষচন্দ্র বসু আন্তর্জাতিক বিমানবন্দর থেকে এই স্টেডিয়ামের দূরত্ব প্রায় । কলকাতা মেট্রোর নির্মীয়মান ২য় লাইনের একটি স্টেশন এই স্টেডিয়ামের সঙ্গে যুক্ত হতে চলেছে। ২০১৮ সালের জুন মাসে এই স্টেশনটি চালু হওয়ার কথা রয়েছে।


title: বিবেকানন্দ যুবভারতী ক্রীড়াঙ্গন

text: স্টেডিয়ামটি ডিম্বাকার। স্টেডিয়ামের ছাদ মেটাল টিউব, অ্যালুমিনিয়াম, শিট ও কংক্রিট দ্বারা নির্মিত। স্টেডিয়ামে দুটি ইলেক্ট্রনিক স্কোরবোর্ড ও কন্ট্রোল রুম আছে। আছে টিভি সম্প্রচারের বিশেষ ব্যবস্থাও। ক্রীড়ানুষ্ঠান আয়োজনের নানা অত্যাধুনিক সুযোগসুবিধাও এই স্টেডিয়ামে উপলব্ধ।


title: বিবেকানন্দ যুবভারতী ক্রীড়াঙ্গন

text: ২০১১ সালে পুনঃসংস্কারের পূর্বে এই স্টেডিয়ামটির ধারণক্ষমতা ছিল ১২০,০০০। সেই সময় এটি ছিল বিশ্বের দ্বিতীয় বৃহত্তম স্টেডিয়াম। ১৯৮৯ সালে উত্তর কোরিয়ার রুংরাডো মে দিবস স্টেডিয়াম উদ্বোধনের পূর্বে বিবেকানন্দ যুবভারতী ক্রীড়াঙ্গনই ছিল বিশ্বের বৃহত্তম ফুটবল স্টেডিয়াম। ২০১৭ ফিফা অনূর্ধ্ব-১৭ বিশ্বকাপের ফাইনাল ম্যাচ সহ উক্ত টুর্নামেন্টের একাধিক ম্যাচ এই স্টেডিয়ামে আয়োজিত হয়। নিরাপত্তাজনিত কারণে এই টুর্নামেন্ট চলাকালীন স্টেডিয়ামের ৮৫,০০০ আসনের মধ্যে মাত্র ৬৬,৬৮৭টি আসনই দর্শকদের জন্য উন্মুক্ত রাখা হয়েছিল।


title: বিবেকানন্দ যুবভারতী ক্রীড়াঙ্গন

text: ১৯৮৪ সালের জানুয়ারি মাসে জওহরলাল নেহরু ইন্টারন্যাশানাল গোল্ড কাপ সকার টুর্নামেন্টের আয়োজনের মধ্য দিয়ে এই স্টেডিয়ামের উদ্বোধন করা হয়। এর পর বিভিন্ন জাতীয় ও আন্তর্জাতিক স্তরের ক্রীড়া প্রতিযোগিতা আয়োজিত হয়েছে এই স্টেডিয়ামে।


title: বিবেকানন্দ যুবভারতী ক্রীড়াঙ্গন

text: ১৯৯৭-এর ১৩ জুলাই সর্বোচ্চ এক লাখ ৩১ হাজার দর্শক দেখেছিল ইস্টবেঙ্গল-মোহনবাগান ম্যাচ।


title: বিবেকানন্দ যুবভারতী ক্রীড়াঙ্গন

text: ২০১৭ ফিফা অনূর্ধ্ব-১৭ বিশ্বকাপের চূড়ান্ত নির্ণায়ক খেলা এই মাঠে অনুষ্ঠিত হয়েছে ।


title: বিবেকানন্দ যুবভারতী ক্রীড়াঙ্গন

text: ২০০৬ সালে টুর্নামেন্টের মূল ভেন্যু হিসেবে ব্যবহৃত হয়।


title: রাশেদ খান মেনন

text: রাশেদ খান মেনন (জন্মঃ ১৮ মে, ১৯৪৩) বাংলাদেশের একজন বামপন্থী সংশোধনবাদী ধারার রাজনৈতিক নেতা। ২০০৮ খ্রিস্টাব্দের নির্বাচনে তিনি বাংলাদেশের জাতীয় সংসদের সদস্য নির্বাচিত হন। বর্তমানে তিনি বাংলাদেশের ওয়ার্কার্স পার্টির নির্বাচিত সভাপতি। ২০১৪ সালের ৫ জানুয়ারী নির্বাচনের জন্য গঠিত সর্বদলীয় মন্ত্রী সভায় ডাক ও তার মন্ত্রণালয়ের দায়িত্ব পালন করেন। ঐ নির্বাচনে তিনি ঢাকা থেকে পুনরায় সংসদ সদস্য নির্বাচিত হন এবং বেসামরিক বিমান পরিবহন ও পর্যটন মন্ত্রণালয়ের দায়িত্ব পান।


title: রাশেদ খান মেনন

text: তাঁর পিতা বিচারপতি আব্দুল জব্বার খান পাকিস্তানের জাতীয় পরিষদের স্পীকার ছিলেন। মাতা ও স্ত্রীর নাম যথাক্রমে সালেহা খাতুন এবং লুৎফুন্নেসা খান।


title: রাশেদ খান মেনন

text: তিনি ১৯৪৩ খিস্টাব্দের ১৮ই মে তারিখে ফরিদপুর শহরে জন্মগ্রহণ করেন। তিনি কলেজিয়েট স্কুল, ঢাকা কলেজ থেকে পড়াশোনা করে ঢাকা বিশ্ববিদ্যালয় থেকে স্নাতক সম্মান (অর্থনীতি) স্নাতকোত্তর (অর্থনীতি) সম্পন্ন করেন।


title: রাশেদ খান মেনন

text: ছাত্রজীবন থেকেই তিনি রাজনীতিতে সক্রিয়ভাবে অংশগ্রহণ করতে থাকেন। তিনি বাংলাদেশ ছাত্র ইউনিয়নের নেতা ছিলেন। তিনি চীনপন্থী রাজনীতিতে দীক্ষিত এবং মাওলানা আব্দুল হামিদ খান ভাসানীর ভাবশিষ্য। ষাটের দশকে তৎকালীন পূর্ব পাকিস্তানে সামরিক আইন বিরোধী ও পূর্ব পাকিস্তানের স্বাধিকার আদায়ের আন্দোলনে তিনি অংশগ্রহণ করেছেন। ১৯৬২-র শিক্ষা আন্দোলনে নেতৃত্ব দিয়ে তিনি বিখ্যাত হয়ে ওঠেন। ১৯৬৯-এর গণঅভ্যুত্থান সংগঠনে তিনি অসামান্য ভূমিকা পালন করেন। বাংলাদেশের স্বাধীনতা যুদ্ধে তিনি অংশগ্রহণ করেন। পাকিস্তান আমলে "স্বাধীন পূর্ব বাংলার" কথা বলার জন্য তাঁকে সাত বছর সশ্রম কারাদণ্ড ভোগ করতে হয়েছিল। ২০০৮ খ্রিস্টাব্দের নির্বাচনে তিনি বাংলাদেশের জাতীয় সংসদের সদস্য নির্বাচিত হন এবং তাকে শিক্ষা মন্ত্রণালয়-সর্ম্পকিত সংসদীয় স্থায়ী কমিটির সভাপতি মনোনীত করা হয়। ২০০৮-এর জাতীয় সংসদ নির্বাচনে তিনি আওয়ামী লীগের সঙ্গে যূথবদ্ধ হয়ে নির্বাচনে অংশগ্রহণ করেন।বাংলাদেশের মুক্তিযুদ্ধে গৌরবোজ্জ্বল ভূমিকা রাখার স্বীকৃতিস্বরূপ ঢাকা শহরের বাংলা মোটর থেকে মগবাজার মোড় পর্যন্ত সড়কের নামকরণ করা হয়েছে "রাশেদ খান মেনন সড়ক"।


title: সেন্ট্রাল ফরেনসিক সায়েন্স ল্যাবরেটরি

text: সেন্ট্রাল ফরেনসিক সায়েন্স ল্যাবরেটরি (সংক্ষেপে সিএফএসএল) ভারতের স্বরাষ্ট্র মন্ত্রকের অধীনে পরিচালিত একটি পরীক্ষাগার। এই পরীক্ষাগার দেশের বিচারসহায়ক বিজ্ঞান সংক্রান্ত প্রয়োজনগুলি পূরণ করে।


title: সেন্ট্রাল ফরেনসিক সায়েন্স ল্যাবরেটরি

text: ভারতে চারটি কেন্দ্রীয় ফরেনসিক ল্যাবরেটরি আছে। এগুলি হায়দরাবাদ, কলকাতা, নতুন দিল্লি ও চণ্ডীগড় শহরে অবস্থিত। সিএফএসএল হায়দরাবাদ রসায়ন বিজ্ঞান, সিএফএসএল কলকাতা জীববিজ্ঞান ও সিএফএসএল চণ্ডীগড় পদার্থবিদ্যা পরীক্ষাগার। এগুলি স্বরাষ্ট্র মন্ত্রকের বিচারসহায়ক বিজ্ঞান অধিকরণের অধিভুক্ত। অন্যদিকে নতুন দিল্লির পরীক্ষাগারটি সেন্ট্রাল ব্যুরো অফ ইনভেস্টিগেশন (সিবিআই)-এর নিয়ন্ত্রণাধীন। এই পরীক্ষাগারই সিবিআই নিজস্ব পরীক্ষাসংক্রান্ত কাজে ব্যবহার করে।


title: হিন্দু মেলা

text: হিন্দু মেলা ব্রিটিশ ভারতে হিন্দু সম্প্রদায়ের মনে স্বাদেশিকতার ভাব জাগরণ তথা জাতীয় চেতনার প্রসারের উদ্দেশ্যে আয়োজিত একটি মেলা। এই মেলা জাতীয় মেলা ও স্বদেশী মেলা নামেও পরিচিতি লাভ করে। ১৮৬৭ সালের এপ্রিল মাসে ঠাকুর পরিবারের সহযোগিতায় কলকাতায় প্রথম হিন্দু মেলা আয়োজিত হয়েছিল। রাজনারায়ণ বসু, দ্বিজেন্দ্রনাথ ঠাকুর ও নবগোপাল মিত্রের যৌথ উদ্যোগে প্রথম হিন্দু মেলার আয়োজন করা হয়। এই মেলার অপর বৈশিষ্ট্য ছিল দেশীয় শিল্পোৎপাদনে উৎসাহ দান। এই জন্য এই মেলাকে বিংশ শতাব্দীর প্রথমার্ধের স্বদেশী আন্দোলনের পূর্বসূরি বলে মনে করা হয়। হিন্দু মেলা কলকাতার বাঙালি সমাজের সামাজিক ও সাংস্কৃতিক পরিবর্তনটি নির্দেশ করে। ১৮৩০-এর দশকে ইয়ং বেঙ্গল আন্দোলন বাংলায় দুটি পরস্পরবিরোধী সমাজচেতনার জন্ম দিয়েছিল। কেউ কেউ ধর্মীয় বিষয়বস্তুর পরিবর্তে আর্থ-সামাজিক বিষয়গুলির প্রতি অত্যধিক গুরুত্ব আরোপ করেন। আবার কেউ কেউ অর্থনৈতিক ও রাজনৈতিক বিষয়গুলিকে সর্বসমক্ষে তুলে ধরাই মুখ্য কাজ বলে বিবেচনা করেন।


title: হিন্দু মেলা

text: প্রথম দিকের হিন্দু মেলা উদ্বোধিত হত চৈত্র সংক্রান্তির দিন। এই উপলক্ষে দেশাত্মবোধক কবিতা ও গান লেখা হত। বাঙালি ও পাঞ্জাবি ছাত্রদের মধ্যে আয়োজিত হত কুস্তি প্রতিযোগিতাও। থাকত হিন্দুদের কর্মদক্ষতা সংক্রান্ত নানা প্রদর্শনীর ব্যবস্থাও। মেলার প্রধান উদ্যোক্তা নবগোপাল মিত্র চাইতেন সরকারের উপর দেশের জনসাধারণের নির্ভরতা কমিয়ে তাদের স্বনির্ভর ও স্বাবলম্বী করে তুলতে। এই মেলার পৃষ্ঠপোষকদের মধ্যে উল্লেখযোগ্য হলেন রাজা কমলকৃষ্ণ রমানাথ ঠাকুর, কাশীশ্বর মিত্র, দুর্গাচরণ লাহা, প্যারীচরণ সরকার, গিরিশচন্দ্র ঘোষ, কৃষ্ণদাস পাল, রাজনারায়ণ বসু, দ্বিজেন্দ্রনাথ ঠাকুর, পণ্ডিত জয়নারায়ণ তর্কপঞ্চানন, পণ্ডিত ভারতচন্দ্র শিরোমণি, পণ্ডিত তারানাথ তর্কবাচস্পতি প্রমুখ ব্যক্তিবর্গ। সমাজের বিভিন্ন স্তরের মানুষ এই মেলায় যোগ দিতেন।


title: হিন্দু মেলা

text: হিন্দু মেলার প্রথম সচিব গণেন্দ্রনাথ ঠাকুর ভারতবাসীর পরনির্ভরতা মনুষ্যত্বের পক্ষে লজ্জাজনক বলে উল্লেখ করে আত্মনির্ভরতার চেতনাকে মেলার আদর্শের অঙ্গীভূত করার কথা বলেন। দ্বিজেন্দ্রনাথ ঠাকুর বলেন, ইংরেজি আচার-আচরণের অনুকরণ কেবল ভারতের সঙ্গে ব্রিটিশ সাম্রাজ্যবাদের যোগসূত্রটিকে দৃঢ়তা দান করবে। যা ভারতের সাংস্কৃতিক সংহতির পক্ষে বিপজ্জনক হতে পারে। এই জন্য তিনি আধুনিকতাবাদীদের পাশ্চাত্য অভিজ্ঞতার আলোকে ভারতীয় সংস্কৃতি সম্পর্কে যথাযথভাবে অবহিত হতে এবং সমাজের ভিতর থেকে তার পরিবর্তন সাধন শিক্ষা করার আহ্বান জানান।


title: হিন্দু মেলা

text: হিন্দু মেলা উপলক্ষে “লজ্জায় ভারত-যশ গাইব কী করে” গানটি লিখে গণেন্দ্রনাথ খ্যাতি অর্জন করেছিলেন। এই গানটি হিন্দু মেলায় প্রায়শই গাওয়া হত।


title: হিন্দু মেলা

text: ১৮৬৭ সালের এপ্রিল মাসে হিন্দু মেলা আয়োজনের সময় সত্যেন্দ্রনাথ ঠাকুর কলকাতায় ছিলেন না। তবে ১৮৬৮ সালের দ্বিতীয় হিন্দু মেলায় তিনি উপস্থিত ছিলেন। এই উপলক্ষে তিনি "মিলে সবে ভারতসন্তান" গানটি রচনা করেন। এই গানটি ভারতের প্রথম জাতীয় সঙ্গীতের মর্যাদা অর্জন করে।


title: হিন্দু মেলা

text: ১৮৭০ সাল থেকে এপ্রিলের বদলে ফেব্রুয়ারি মাসের মেলার আয়োজন করা হতে থাকে। এই সময় মেলার নামকরণ হয় জাতীয় মেলা। মেলায় নবকুমার মিত্রের প্রভাব ১৮৭৫ সাল অবধি বজায় ছিল। তারপর তিনি মেলার আয়োজন থেকে নিজেকে সরিয়ে নেন। ১৯৮০-এর দশকে হিন্দু মেলা ম্লান হয়ে যায়।


title: হিন্দু মেলা

text: গণেন্দ্রনাথ ঠাকুর জ্যোতিরিন্দ্রনাথ ঠাকুরকে অল্পবয়সেই হিন্দু মেলার সঙ্গে যুক্ত করেছিলেন। নবকুমার মিত্রের অনুরোধে তিনি এই মেলায় একটি কবিতা পাঠ করেছিলেন। মেলার নবম বছরে তিনি মেলার সচিব নির্বাচিত হন।


title: হিন্দু মেলা

text: ১৮৬৭ সালে যখন হিন্দু মেলা শুরু হয় তখন রবীন্দ্রনাথ ঠাকুর ছিলেন ছয় বছরের বালকমাত্র। কিন্তু কয়েক বছর পরেই তিনি এই মেলার সঙ্গে যুক্ত হয়ে পড়েন। ১৮৭৫ সালে রাজনারায়ণ বসুর সভাপতিত্বে আয়োজিত হিন্দু মেলায় তিনি একটি স্বরচিত কবিতা পাঠ করেন। "ইন্ডিয়ান ডেইলি নিউজ" পত্রিকায় ১৫ ফেব্রুয়ারি, ১৮৭৫ তারিখে প্রকাশিত সংবাদে লেখা হয়েছিল, “Baboo Rabindranath Tagore, the youngest son of Baboo Debendranath Tagore, a handsome lad of some 15 had composed a Bengali poem on Bharat (India) which he delivered from memory; the suavity of his tone much pleased the audience.” (বাবু দেবেন্দ্রনাথ ঠাকুরে পঞ্চদশবর্ষীয় কনিষ্ঠ পুত্র বাবু রবীন্দ্রনাথ ঠাকুর তাঁর স্বরচিত কবিতা মুখস্থ আবৃত্তি করে শ্রোতাদের বিমোহিত করেন।) ১৮৭৭ সালে তিনি “দিল্লি দরবার” কবিতাটি হিন্দু মেলায় আবৃত্তি করেছিলেন।


title: গুগল টক

text: গুগল টক গুগলের জিমেইল এর জন্য তৈরীকৃত মেসেঞ্জার ইঞ্জিন। ইয়াহু মেসেঞ্জারের মত এটা দিয়ে মানুষের সাথে চ্যাট করা যায়। এর ভয়েস কলিং সিস্টেম এর ভয়ের অন্যান্য সব ইঞ্জিন থেকে উন্নতমানের।


title: গুগল আর্থ

text:
গুগল আর্থ () স্যাটেলাইটের উপর ভিত্তি করে পৃতিবীর ত্রিমাত্রিক উপস্থাপনার জন্যে একটি কম্পিউটার প্রোগ্রাম। প্রোগ্রামটি সুপারইম্পোজ স্যাটেলাইট ছবি, আকাশ ফটোগ্রাফি ও ভৌগোলিক তথ্য ব্যবস্থার মাধ্যমে পৃথিবীকে মানচিত্রায়িত করে।গুগল আর্থ ৫.০ ভার্সন ৩৭টি ভাষায় পাওয়া যাচ্ছে:
retgrhtr u 7uignytj7ui7== তথ্যসূত্র ==


title: পিকাসা

text: পিকাসা ডিজিটাল চিত্র সংগঠন এবং সম্পাদনা করার জন্য একটি চিত্র সংগঠক এবং ইমেজ ভিউয়ার বা চিত্র প্রদর্শক। এছাড়াও এটি একটি সমন্বিত ফটো শেয়ারিং ওয়েবসাইট যা মূলত লাইফস্কেপ নামে একটি কোম্পানি কর্তৃক ২০০২ সালে নির্মিত। জুলাই 2004 সালে, লাইফস্কেপ কোম্পানির কাছ থেকে গুগল পিকাসার সত্বাধিকার অর্জন করে নেয় এবং এটি বিনামূল্যকরণের প্রস্তাব রাখে। "পিকাসা" স্প্যানিশ চিত্রশিল্পী পাবলো পিকাসোর নামের একটি মিশ্রন, "মি কাসা" (স্প্যানিশ "আমার ঘর") এবং পিকচারের জন্য "পিক" (ব্যক্তিগতকৃত শিল্প) এ দুটি শব্দসমষ্টির সমন্বয়ে গঠিত।


title: পিকাসা

text: বর্তমানে এর ৩.৮ ভার্সন চলছে। এর সবচেয়ে বড় সুবিধা ফেস রিকগনিশেন সিস্টেম যা অনন্য। বর্তমানে এটি খুবই জনপ্রিয়। তাছাড়া এতে সহজেই ফটো এডিট করা যায় বলে সবার পছন্দ।


title: বৃহত্তর কলকাতার নগরাঞ্চলগুলির তালিকা

text: বৃহত্তর কলকাতা গঠিত হয়েছে কলকাতা পৌরসংস্থা এবং উত্তর চব্বিশ পরগনা, দক্ষিণ চব্বিশ পরগনা, হাওড়া ও হুগলি জেলার অংশ বিশেষ নিয়ে। তবে নদিয়া জেলার কিয়দংশও বৃহত্তর কলকাতা উন্নয়ন পর্ষদের অধিভুক্ত।


title: বৃহত্তর কলকাতার নগরাঞ্চলগুলির তালিকা

text: বৃহত্তর কলকাতার পৌরসংস্থা ও পুরসভাগুলির তালিকা নিচে দেওয়া হল:


title: ভরত (দ্ব্যর্থতা নিরসন)

text: ভরত একটি ভারতীয় পৌরাণিক নাম। ভারতীয় মহাকাব্য ও পুরাণে "ভরত" নামের তিনটি পৃথক চরিত্র আছে। এদেরই একজন চন্দ্রবংশীয় রাজা ভরতের নামানুসারে ভারতবর্ষের নামাকরণ হয়েছিল। তবে ভারতের সাংস্কৃতিক ইতিহাসে দেখা যায় প্রাচীনকালে ভরত নামে একজন নাট্টশাস্ত্র প্রণেতাও ছিলেন যার গ্রন্থে ভারতের নাট্যকলার বিবরণ পাওয়া যায়।


title: ভরত (দ্ব্যর্থতা নিরসন)

text: সূর্যবংশীয় রাজা দশরথ ও তদীয় স্ত্রী কৈকেয়ীর পুত্র ; রামের বৈমাত্রেয় ভাই। কৈকেয়ী নিজপুত্র ভরতকে রাজাসনে সমাসীন করার লক্ষ্যে রামকে বনবাসে পাঠিয়েছিল। বনবাস থেকে রাম ফিরে এলে ভরত রাজত্ব তার হাতে তুলে দেয়। অত:পর দুই পুত্র তক্ষ ও পুষ্কলকে নিয়ে ভরত গন্ধর্বদেশ জয় করে এবং তা দুই পুত্রের মধ্যে ভাগ করে দেয়। ভরত রামের মতোই সরযুসলিলে আত্মবিসর্জন করে। রামায়ণ, বিষ্ণুপুরাণ এবং ভাগবতে সূর্যবংশীয় ভরতের বিবরণ পাওয়া যায়।


title: ভরত (দ্ব্যর্থতা নিরসন)

text: রাজা দুষ্মন্ত ও শকুন্তলার পুত্র চন্দ্রবংশীয় রাজা ভরত। তার জন্ম কণ্বমুনির আশ্রমে। রাজত্ব লাভের পর সে সকল নৃপতিকে পরাজিত করে। এক পর্যায়ে পুরো ভারতবর্ষ তার শাসনাধীন হয়। বিদর্ভরাজের তিন কন্যার সঙ্গে এর বিয়ে হয়। এরই নামানুসারে ভারতবর্ষের নামাকরণ হয়েছিল বলে কথিত আছে। কুরু এর নবম বংশধর।


title: ভরত (দ্ব্যর্থতা নিরসন)

text: ঋষভদেবের পুত্র ভরত ছিল বিষ্ণুভক্তিপরায়ণ। বিশ্বরূপের কন্যা পঞ্চাজনার সঙ্গে এর বিয়ে হয়। পাঁচ পুত্রের মধ্যে রাজ্য ভাগ করে দিয়ে সে তপস্যায় ব্রত হয়। লোকসঙ্গ বিবর্জন করে জড়বৎ জীবনযাপনের জন্য এর নাম হয়েছিল জড়ভরত।


title: খড়ম

text: খড়ম একপ্রকার কাঠের পাদুকা। হিন্দি "খড়ৌঙ" শব্দটি থেকে বাংলায় "খড়ম" শব্দটির উৎপত্তি। সংস্কৃতে খড়ম "পাদুকা" নামে পরিচিত। হিন্দুধর্মে খড়মের ব্যবহার সুপ্রচলিত। হিন্দুরা খড়মকে দেবতা ও শ্রদ্ধেয় সাধুসন্তদের পদচিহ্নের প্রতীকও মনে করেন। হিন্দুধর্মের পাশাপাশি জৈনধর্মেও ভিক্ষাজীবী সন্ন্যাসী ও সাধুসন্তেরা খড়ম ব্যবহার করে থাকেন। হিন্দুদের মহাকাব্য রামায়ণে খড়মের একটি বিশেষ ভূমিকা রয়েছে।


title: খড়ম

text: একখণ্ড কাঠ পায়ের মাপে কেটে খড়ম তৈরি করা হয়। সম্মুখভাগে একটি বর্তুলাকার কাঠের গুটি বসিয়ে দেয়া হয় যা পায়ের বৃদ্ধাঙ্গুলি ও পাশের আঙ্গুলটি দিয়ে আঁকড়ে ধরা হয়। বর্তমানে পা আটকে রাখার জন্য কাঠের গুটির পরিবর্তে রাবার খণ্ড ব্যবহার করা হয়। প্রাচীন কালে খড়মের উদ্ভব। এক সময় দেবতার তুষ্টির জন্য পাদুকা পূজার প্রচলন ছিল। খড়ম পায়ে হাঁটা সহজ নয়। এছাড়াও খড়ম পায়ে হাঁটার সময় চটাশ্ চটশ্ বেশ শব্দ হয়। বাংলাদেশের নিম্নোদ্ধৃত লোকজ ছড়াটিতে বিষয়টি বর্ণনা করা হয়েছে:


title: খড়ম

text: হরম বিবি খড়ম পায়


title: খড়ম

text: খটটাইয়া হাঁইটা যায়


title: খড়ম

text: হাঁটতে গিয়া হরম বিবি


title: খড়ম

text: ধুম্মুড় কইরা আছাড় খায়


title: খড়ম

text: আছাড় খাইয়া হরম বিবি


title: খড়ম

text: ফিরা ফিরা পিছন চায় ...


title: খড়ম

text: ভারত উপমহাদেশের বিশিষ্ট আউলিয়া হযরত শাহজালাল (রহ:) ১৪শ শতকে বাংলাদেশের সিলেটে বসতি স্থাপন করেছিলেন। তাঁর ব্যবহৃত খড়ম এখনো তাঁর সমাধিস্থল সংলগ্ন স্থাপনায় রক্ষিত আছে।


title: ভরত (সম্রাট)

text: ভরত জৈন ও হিন্দু পুরাণের এক কিংবদন্তি রাজার নাম। প্রচলিত বিশ্বাস অনুযায়ী, তিনি সমগ্র ভারত জয় করেছিলেন। এই জন্য তাঁর বিজিত অঞ্চল ভারতবর্ষ নামে পরিচিত হয়। কোনো কোনো পুরাণের মতে, ভারতবর্ষ শব্দটির দ্বারা কেবল ভারতীয় ভূখণ্ডই নয়, সমগ্র বিশ্বকেই বোঝাত। জৈন ধর্মগ্রন্থগুলিতেও "ভরত চক্রবর্তী" নামে এক রাজার উল্লেখ পাওয়া যায়, যিনি সমগ্র বিশ্ব জয় করে সুমেরু বা মেরু পর্বতের উপর নিজের ধ্বজারোপণ করেছিলেন। পরে এই কাজের জন্য নিজের প্রতি বিতৃষ্ণ হয়ে নির্বাণ লাভের উদ্দেশ্যে জৈনধর্মে দীক্ষা নেন।


title: ভরত (সম্রাট)

text: "মহাভারত" ("আদিপর্ব") অনুসারে, ভরত রাজা দুষ্মন্ত ও শকুন্তলার পুত্র। তিনি ছিলেন একজন ক্ষত্রিয় চন্দ্রবংশীয় রাজা। তাঁর প্রকৃত নাম ছিল "সর্বদমন"। পরে তাঁর নামকরণ হয় "ভরত"।


title: ভরত (সম্রাট)

text: "মহাভারত"-এর উপাখ্যান অনুসারে, মহর্ষি বিশ্বামিত্র এক কঠোর তপস্যায় রত হলে দেবরাজ ইন্দ্র তাঁর তপোভঙ্গের জন্য দিব্যাঙ্গনা মেনকাকে প্রেরণ করেন। মেনকা আপন রূপসৌন্দর্যে মোহিত করে বিশ্বামিত্রের তপোভঙ্গ করেন। বিশ্বামিত্রের ঔরসে তাঁর গর্ভে একটি কন্যার জন্ম হয়। সদ্যোজাত এই কন্যাকে হিমালয়ের শীর্ষে মালিনী নদীর তীরে ফেলে স্বর্গে ফিরে যান মেনকা। ঋষি কন্ব কন্যাটিকে কুড়িয়ে পেয়ে আপন কুটিরে নিয়ে আসেন এবং নিজ কন্যারূপে পালন করে। তিনি এই কন্যার নাম রাখেন শকুন্তলা। কয়েক বছর পর, মহারাজ দুষ্মন্ত মৃগয়া করতে এসে কন্বের তপোবনে শকুন্তলার সাক্ষাৎ পান। শকুন্তলার রূপে মুগ্ধ হয়ে তিনি তাঁকে গান্ধর্ব মতে বিবাহ করেন ও তার সঙ্গে সহবাস করে তার গর্ভসঞ্চার করেন। পরে তিনি রাজধানীতে ফিরে আসেন এবং ঋষি দুর্বাশার অভিশাপে শকুন্তলার কথা বিস্মৃত হন।


title: ভরত (সম্রাট)

text: এদিকে দুষ্মন্তের ঔরসে শকুন্তলার গর্ভে এক পুত্রের জন্ম হয়। ঋষি কন্ব এই পুত্রের নামকরণ করেন সর্বদমন। শকুন্তলা দুষ্মন্তের প্রাসাদে উপস্থিত হলে দুর্বাশার অভিশাপের প্রভাবে দুষ্মন্ত শকুন্তলাকে চিনতে পারেন না। পরে অবশ্য ঘটনাচক্রে শাপপ্রভাব উত্তীর্ণ হলে স্ত্রী-পুত্রের সঙ্গে দুষ্মন্তের মিলন ঘটে। সর্বদমনের নতুন নামকরণ হয় ভরত।


title: ভরত (সম্রাট)

text: তিনি সমগ্র ভারতীয় ভূখণ্ড জয় করেন। এই কারণে তাঁর রাজত্ব ভারতবর্ষ নামে পরিচিত হয়।


title: ভরত (সম্রাট)

text: ভরতের স্ত্রীর নাম ছিল সুনন্দাদেবী। সুনন্দাদেবী ছিলেন সাধ্বী রমণী। তবু তাঁর সকল সন্তানই জন্মের পরমুহুর্তেই মৃত্যুমুখে পতিত হয়। পুত্রাকাঙ্ক্ষায় তিনি গঙ্গাতীরে মরুইসোম যজ্ঞ করেন। ফলে ভরতের ভিমণ্যু নামে এক পুত্র জন্মে। তাঁর বংশেই পরে পাণ্ডবদের জন্ম হয়।


title: ভরত (সম্রাট)

text: ভরতের বাল্যজীবন কালিদাস বিরচিত "অভিজ্ঞানশকুন্তলম্" গ্রন্থে বর্ণিত আছে। এই গ্রন্থ অবলম্বনে বাংলাতেও "শকুন্তলা" নামে একটি গ্রন্থ রচনা করেন অবনীন্দ্রনাথ ঠাকুর।


title: ভরত (রামায়ণ)

text: ভরত হিন্দু মহাকাব্য রামায়ণের নায়ক রামচন্দ্রের দ্বিতীয় ভ্রাতা। তিনি অযোধ্যার সূর্যবংশীয় রাজা দশরথ ও তাঁর দ্বিতীয়া স্ত্রী কৈকেয়ীর সন্তান। হিন্দু বিশ্বাস অনুযায়ী, রামের ন্যায় তিনিও ধর্মের প্রতীক ও আদর্শ চরিত্র এবং বিষ্ণুর পঞ্চায়ূধের অন্যতম সুদর্শন চক্রের প্রতিভূ।


title: ভরত (রামায়ণ)

text: "ভরত" হলো একটি বৈদিক সংস্কৃত শব্দ। মনিয়ের মনিয়ের-উইলিয়াম বিবৃতি দেন যে এর মানে হলো "নিজেকে বজায় রাখা"।


title: ভরত (রামায়ণ)

text: "রামায়ণ" অনুসারে, ভরত ছিলেন দশরথের দ্বিতীয় পুত্র। তাঁরা চার ভাই পরস্পরের অত্যন্ত অনুরক্ত ছিলেন। ভরত রাজা জনকের ভ্রাতা কুশধ্বজের কন্যা মাণ্ডবীকে বিবাহ করেন। তক্ষ ও পুষ্কল নামে তাঁদের দুই পুত্রের জন্ম হয়।


title: ভরত (রামায়ণ)

text: রাম যৌবরাজ্যে অভিষিক্ত হওয়ার পর ভরতের মাত্রা কৈকেয়ীর চক্রান্তে পিতৃসত্য পালনে চোদ্দো বছরের জন্য বনে গমন করেন রামচন্দ্র। কৈকেয়ী রামের বদলে ভরতকে অযোধ্যার সিংহাসনে বসাতে চাইলেও, ভরত রাজপদ অস্বীকার করেন। তিনি বনে গিয়ে রামের সঙ্গে সাক্ষাৎ করেন এবং রামকে অযোধ্যায় প্রত্যাবর্তনের অনুরোধ জানান। কিন্তু পিতৃসত্য পালনে দৃঢ়প্রতিজ্ঞ রাম অযোধ্যায় প্রত্যাবর্তনে অসম্মত হলে, ভরত রামের পাদুকাদ্বয় নিয়ে রাজ্যে ফেরেন। তবে অযোধ্যায় না ফিরে মাতুলালয় নন্দীগ্রাম থেকে রামের নামে রাজপ্রতিনিধিরূপে রাজ্যশাসন করতে থাকেন। উল্লেখ্য, ভরত রামকে সিংহাসনের প্রকৃত অধিকারী মনে করে, সিংহাসনে আরোহণ করতেও অস্বীকার করেছিলেন। এই কারণে অযোধ্যার রাজগুরু বশিষ্ট তাঁকে ধর্মের প্রতীক বলে উল্লেখ করেন।


title: ভরত (রামায়ণ)

text: রামের প্রত্যাবর্তনের পর তিনি রাজ্যের ভার রামের হস্তে তুলে দেন। রাম লক্ষ্মণকে অযোধ্যার যুবরাজ করার ইচ্ছা পোষণ করলেও, লক্ষ্মণ ভরতের গুণাবলির কথা স্মরণ করে তাঁকেই যুবরাজ করার প্রস্তাব দেন। এই জন্য রাম ভরতকে অযোধ্যার যুবরাজ ঘোষণা করেন।


title: ভরত (রামায়ণ)

text: রাজত্বের শেষে রাম আত্মবিসর্জনের সিদ্ধান্ত নিলে ভরত ও শত্রুঘ্ন তাঁর সঙ্গ নেন। সরযূ নদীর জলে আত্মবিসর্জনের পর রাম মহাবিষ্ণুর অংশে মিলিত হন। এই সময় ভরত ও শত্রুঘ্নও তাঁর অংশে বিলীন হয়ে যান।


title: ২০১০

text: ২০১০ (MMX) একটি সাধারণ বছর যেটি শুরু হয়েছে শুক্রবারে। এটি বর্তমান বছর। গ্রেগরীয় বর্ষপঞ্জী অনুযায়ী, এটি কমন ইরা বা "অ্যানো ডোমিনি" বর্ষগণনাপদ্ধতিতে ২০১০তম বর্ষ; তৃতীয় সহস্রাব্দ ও একবিংশ শতাব্দীর দশম বর্ষ; এবং ২০১০-এর দশকের প্রথম বর্ষ।


title: ২০১০

text: জাতিসংঘ ২০১০ সালটিকে আন্তর্জাতিক জৈববৈচিত্র্য বর্ষ ও আন্তর্জাতিক যুব বর্ষ হিসেবে ঘোষণা করেছে।


title: মালবিকাগ্নিমিত্রম্

text: মালবিকাগ্নিমিত্রম () অর্থ "মালবিকা ও অগ্নিমিত্র") সংস্কৃত কবি তথা নাট্যকার কালিদাস রচিত একটি নাটক। অধিকাংশ গবেষকের মতে এটি তাঁর প্রথম নাটক। এই নাটকের মূল উপজীব্য বিদিশার শুঙ্গবংশীয় রাজা অগ্নিমিত্র ও তাঁর প্রধান মহিষীর পরিচারিকার প্রেমকাহিনি। রাজা মালবিকা নাম্নী এক নির্বাসিতা পরিচারিকার ছবি দেখে মুগ্ধ হয়ে তাঁর প্রেমে পড়েন। মেয়েটির প্রতি রাজার আকর্ষণের কথা রাজমহিষী জানতে পারলে, মালবিকাকে কারারুদ্ধ করা হয়। কিন্তু ভাগ্যের পরিহাসে শেষ পর্যন্ত জানা যায় যে মালবিকা রাজবংশজাত। তখন রাজা তাঁকে বিবাহ করে রানির মর্যাদা দেন।


title: মালবিকাগ্নিমিত্রম্

text: এই নাটকে পুষ্যমিত্রের রাজসূয় যজ্ঞের একটি বর্ণনা আছে। সঙ্গীত ও অভিনয়ের একটি তত্ত্বমূলক ব্যাখ্যাও এই নাটকে সংযোজিত হয়েছে। মনে করা হয়, "মালবিকাগ্নিমিত্রম" একটি মঞ্চসফল নাটক।


title: মালবিকাগ্নিমিত্রম্

text: বিদিশার রাজা অগ্নিমিত্র তাঁর প্রধানা মহিষী ধারিণীর পরিচারিকা মালবিকার চিত্র দেখে মুগ্ধ হলেন। বিদূষক মালবিকাকে রাজসমক্ষে আনার সুযোগ খুঁজতে লাগলেন। ধারিণীর সহচরী পরিব্রাজিকা পণ্ডিতকৌশিকীর সহায়তায় তিনি নাট্যাচার্য গণদাস ও হরদত্তের মধ্যে বিবাদ উপস্থিত করলেন। পরিব্রাজিকা উভয় নাট্যাচার্যের পরীক্ষা নিতে বললে, গণদাসের শিষ্যা মালবিকা রাজসমক্ষে নৃত্য প্রদর্শন করল। মালবিকাকে দেখে রাজা মোহিত হলেন। ধারিণীর অপর পরিচারিকা বকুলাবলিকার সহায়তায় প্রমোদকাননে রাজা ও মালবিকার মিলনের পরিকল্পনা করলেন বিদূষক। কিন্তু তখনই রাজার দ্বিতীয়া মহিষী ইরাবতী রাজার সঙ্গে দোলারোহণের বাসনায় উপস্থিত হলেন প্রমোদকাননে। রাজাকে সংকেত স্থানে না পেয়ে মালবিকা ও বকুলাবলিকা এবং রাজা ও বিদূষককে আড়াল থেকে লক্ষ্য করতে লাগলেন তিনি। মালবিকা ও বকুলাবলিকার কথোপকথন থেকে বুঝলেন যে সে রাজার প্রতি অনুরক্ত। পরে রাজা মালবিকাকে আলিঙ্গনে উদ্যত হলে আড়াল থেকে বেরিয়ে এসে রাজাকে কটূক্তিতে অপদস্থ করলেন ইরাবতী। পরে কথাটি তুলে দিলেন ধারিণীর কানে। ধারিণী মালবিকাকে কারারুদ্ধ করলেন। কিন্তু বিদূষক মালবিকাকে মুক্ত করলেন। এদিকে এক রাজনৈতিক পটপরিবর্তনের ফলে প্রকাশিত হল মালবিকা আসলে বিদর্ভরাজ মাধবসেনের ভগিনী এবং পরিব্রাজিকা পণ্ডিতকৌশিকী মাধবসেনের মন্ত্রী আর্যসুমতির ভগিনী। অগ্নিমিত্রের সেনাপতি বীরসেন দস্যুর হাত থেকে উদ্ধার করে মালবিকাকে ধারিণীর হাতে সমর্পণ করেছিলেন। আর্যসুমতির ভগিনীও একই বিপদ থেকে উদ্ধার পেয়ে পরিব্রাজিকারূপে রাজ অন্তঃপুরে আশ্রয় নেন।


title: মালবিকাগ্নিমিত্রম্

text: এর পরেই অগ্নিমিত্র ও ধারিণীর পুত্র বসুমিত্র দুরন্ত যবনসেনাদের পরাস্ত করে পিতামহ পুষ্যমিত্রের যজ্ঞাশ্ব ফিরিয়ে আনে। এই আনন্দের মুহুর্তে ধারিণীই মালবিকাকে বধূরূপে রাজহস্তে সমর্পণ করেন। বসুমিত্রের বিজয়বার্তায় ইরাবতীও ঈর্ষা ভুলে যান।


title: ঋতুসংহার

text: ঋতুসংহার (দেবনাগরী: ऋतुसंहार) সংস্কৃত কবি কালিদাস রচিত একটি ক্ষুদ্রাকার আদিরসাত্মক কাব্য। এই কাব্যে ছয়টি অধ্যায় আছে, প্রতিটি অধ্যায়ে ভারতের এক একটি ঋতুকে বর্ণনা করা হয়েছে। প্রথম অধ্যায়টি গ্রীষ্ম ঋতুবিষয়ক। পরবর্তী অধ্যায়গুলিতে বর্ণিত হয়েছে যথাক্রমে বর্ষা, শরৎ, হেমন্ত, শিশির (শীত) ও বসন্ত ঋতু। এই ঋতুবর্ণনার একটি বৈশিষ্ট্য হল এগুলি দুই প্রণয়ীযুগলের সম্পর্কের আলোকে বর্ণিত হয়েছে।


title: স্বদেশ বসু

text: স্বদেশ বসু বাংলাদেশের একজন অর্থনীতিবিদ। তিনি ১৯৭১ খ্রিস্টাব্দে বাংলাদেশের মুক্তিযুদ্ধে অংশ গ্রহণ করেছিলেন। অর্থনীতিতে অনন্য সাধারণ অবদানের জন্য ২০১৩ সালে তাকে মরণোত্তর “অর্থনীতিতে স্বাধীনতা পুরস্কার ২০১৩” প্রদান করা হয়।


title: স্বদেশ বসু

text: স্বদেশ বসু ১৯২৮ খ্রিস্টাব্দের ২ জানুয়ারি তারিখে বরিশালের কাশিমপুর গ্রামে জন্মগ্রহণ করেন। কৈশোর থেকেই তিনি ব্রিটিশবিরোধী স্বদেশি আন্দোলনের দিকে ঝুঁকে পড়েন। ১৯৪৮ সালের মার্চ মাসে ভাষার দাবি তোলার প্রথম দিকে বাংলা ভাষার দাবিতে ধর্মঘট পালন করতে গিয়ে তিনি গ্রেপ্তার হন। এরপর দফায় দফায় মামলা দিয়ে দীর্ঘ সময় তাঁকে জেলের ভেতর রাখে পাকিস্তান সরকার। ‘কমিউনিস্ট’ পরিচয়ের কারণে হার্ভার্ড বিশ্ববিদ্যালয়ে বৃত্তি পাওয়া সত্ত্বেও তাঁকে ভিসা দেওয়া হয়নি। পরবর্তী সময়ে ক্যামব্রিজ বিশ্ববিদ্যালয় থেকে ফিরে এসে যোগদান করেন আগের কর্মস্থল পাকিস্তান ইনস্টিটিউট অব ডেভেলপমেন্ট ইকোনমিকসে। ১৯৬৬ খ্রিস্টাব্দে তিনি আওয়ামী লীগের ছয় দফা আন্দোলন-এর সঙ্গে যুক্ত হন এবং অনেকের সঙ্গে পাকিস্তান ইনস্টিটিউট অব ডেভেলপমেন্ট ইকোনমিকস (পিআইডিই) থেকে দুই অঞ্চলের অর্থনৈতিক বৈষম্য তুলে ধরেন।


title: স্বদেশ বসু

text: তিনি ১৯৭১ খ্রিস্টাব্দে বাংলাদেশের মুক্তিযুদ্ধে অংশ গ্রহণ করেন। তিনি মুজিবনগর অস্থায়ী সরকারের পরিকল্পনা সেলের একজন সদস্য ছিলেন। ছিলেন কুদরাত-এ-খুদা শিক্ষা কমিশনের সদস্য। শুধু তা-ই নয়, স্বদেশ বোস বুঝতে পেরেছিলেন, স্বাধীনতা-উত্তর বাংলাদেশে একটি সমস্যা হবে খাদ্য সরবরাহ নিয়ে। তাই মুক্তিযুদ্ধের শেষ দিকে বাংলাদেশে খাদ্য সরবরাহ বিষয়ে একটি গুরুত্বপূর্ণ গবেষণা করেন।


title: স্বদেশ বসু

text: ২০০৯ খ্রিস্টাব্দের ৭ ডিসেম্বর তারিখে ঢাকা শহরের ধানমণ্ডিতে বসবাসকালে তাঁর মৃত্যু হয়। মৃত্যুর পর তাঁর দেহভস্ম সমাধিস্থ হয়েছে বরিশালে, স্ত্রী মনোরমা বসুর সমাধির সঙ্গে। দীর্ঘদিন কারাগারে থাকার ফলে পারকিনসন্স রোগে আক্রান্ত হয়ে জীবনের শেষভাগে নির্বাক ছিলেন বহুদিন।


title: সংস্কৃত নাটক

text: সংস্কৃত নাটক সংস্কৃত সাহিত্যের একটি বিশিষ্ট উপবিভাগ। খ্রিষ্টের জন্মের অব্যবহিত পূর্বের শতকগুলিতে এই নাট্যধারার উদ্ভব হলেও সংস্কৃত নাটকের উৎস নিহিত রয়েছে খ্রিষ্টপূর্ব দ্বিতীয় সহস্রাব্দের শেষভাগে রচিত ঋগ্বৈদিক সংলাপমূলক স্তোত্রগুলিতে। সংস্কৃত ভাষার বিশিষ্ট নাট্যকারদের মধ্যে উল্লেখযোগ্য হলেন শূদ্রক, ভাস, অশ্বঘোষ ও কালিদাস। এঁদের রচিত অসংখ্য নাটক আজও সুলভ। তবে নাট্যকারদের সম্পর্কে জানা যায় অতি অল্পই।


title: সংস্কৃত নাটক

text: এখন পর্যন্ত টিকে থাকা সবচেয়ে প্রাচীন সংস্কৃত নাটকের টুকরাংশটি প্রায় দুই হাজার বছর পুরানো। যদিও সুষ্পষ্ট কোন প্রত্নতাত্ত্বিক নিদর্শন হতেই বোঝা যায় না যে, তখন কোনোরূপ থিয়েটারের চল ছিল।


title: শান

text: শান (শান্তনু মুখোপাধ্যায়) (জন্ম: ৩০ সেপ্টেম্বর, ১৯৭২) একজন খ্যাতিমান ভারতীয় গায়ক। তিনি ভারতের কলকাতায় ৩০শে সেপ্টেম্বর, ১৯৭২ সালে জন্ম গ্রহণ করেছেন। তিনি মূলত হিন্দি গান গেয়ে থাকেন। ক্যারিয়ারের শুরুতে তিনি তাঁর দিদি সাগরিকার সাথে জুটি বেঁধে কিছু জনপ্রিয় গান গেয়েছিলেন । পরে তিনি হিন্দি ছবির জন্য প্লেব্যাক করেন এবং নিজের প্রাইভেট অ্যালবামও বের করেছেন। তাঁর পিতা মানস মুখোপাধ্যায় বলিউডের একজন সুরকার ছিলেন।


title: শান

text: শান ৩০ সেপ্টেম্বর ১৯৭২ জন্মগ্রহণ করেন। তাঁর বাবা মারা যান যখন শান ১৩ বছরের কিশোর। পরে তাঁর মা একজন গায়িকা হিসেবে চাকরি পান এবং পুরো পরিবারের যত্ন নেন।


title: শান

text: তিনি তাঁর কর্মজীবনের একটি খুব প্রাথমিক পর্যায়ে টেলিভিশন অনুষ্ঠান দিয়ে শুরু করেন। তিনি ২০০৬-২০০৭ থেকে সা রে গা মা পা এর হোস্ট ছিল এবং সা রে গা মা পা কাম্প। শান ভারতের স্টার ভয়েস এবং "ভারত-২ স্টার ভয়েস" নামক আরেকটি জনপ্রিয় রিয়ালিটি শো হোস্ট ছিলেন। তিনি একটি অত্যন্ত জনপ্রিয় ২০০৯-২০১০ সালে "মিউজিক কা মহা মোকাবেলা" শো'তে অংশগ্রহণ করেন ও গায়ক হিসেবে খ্যাতি পান।


title: শান

text: রাম ইন্দো পপ প্লেব্যাক করতে গাওয়া শান তার বিভিন্ন হিট গানের সঙ্গে একটি দীর্ঘ পথ আসা হয়েছে। তিনি বিজ্ঞাপন ‘জিঙ্গল’ একটি গায়ক হিসেবে এবং পরে প্লেব্যাক শিল্পী হিসেবে তার কর্মজীবন শুরু করেন ১৯৮৯ সালের সিনেমা 'পরিন্দা' তে গান গেয়ে। তখন তাঁর বয়স তখন মাত্র ১৭ বছর ছিল। শান, "কিতনি হ্যায় পেয়ারি পেয়ারি দোস্তি হ্যামারি" একটি একক গান গেয়েছিলেন। শান ফানাহ, কভি আলবিদা না কেহনা, মস্তি (২০০৪-এর চলচ্চিত্র), ওম শান্তি ওম, পার্টনার, স্বাগতম, সাওয়ারিয়া, যব উই মেট, থ্রি ইডিয়টস, তারে জামিন পর ইত্যাদি সহ বেশ কিছু হিট বলিউড চলচ্চিত্রে প্লেব্যাক কন্ঠ দিয়েছেন।


title: শান

text: তার অবদানের জন্য তাকে অনেক বিখ্যাত পুরস্কার প্রদান করা হয়। ফিল্ম "তানহা দিল",২০০৯ সালে স্টার পরিবার পুরস্কারের জন্য শ্রেষ্ঠ একক অ্যালবাম পুরস্কার সমাদৃত হয় এবং তিনি পুরষ্কার লাভ করেন। তিনি জি সিনে অ্যাওয়ার্ড ২০০৪,২০০৭ এবং ২০০৮ সালে শ্রেষ্ঠ প্লেব্যাক সিঙ্গার (পুরুষ) হিসেবে পুরষ্কার পেয়েছিলেন। শান বিখ্যাত বলিউড মুভি অ্যাওয়ার্ডস দ্বারা ২০০৭ সালে চলচ্চিত্র ফানাহ থেকে গান "চাঁদ সেফারিশ" এর জন্য শ্রেষ্ঠ পুরুষ (গায়ক) পেয়েছিলেন। আবার ২০০৭ সালে স্টার স্ক্রিন অ্যাওয়ার্ড দ্বারা পেয়েছিলেন। তিনি ফিল্ম ফেয়ার পুরস্কার ২০০৭ এবং ২০০৮ সালে শ্রেষ্ঠ পুরুষ গায়কের পুরস্কারও পেয়েছেন।


title: শান

text:
1. http://www.surfindia.com/celebrities/bollywood/shaan.html
3. http://starsunfolded.com/shaan/
4. http://www.india-forums.com/celebrity/2443/shaan/biography/


title: পরশনাথ মন্দির

text: পরশনাথ মন্দির বা কলিকাতা জৈন মন্দির কলকাতায় অবস্থিত একটি জৈন মন্দির। বদ্রিদাস টেম্পল স্ট্রিটে অবস্থিত এই মন্দিরটি শহরের অন্যতম দর্শনীয় স্থান। ১৮৬৭ সালে শেঠ বদ্রিদাস নামে জনৈক মারোয়াড়ি শ্রীমল জৈন এই মন্দিরটি নির্মাণ করেন। মন্দিরের প্রতিষ্ঠাকার্য সম্পন্ন করেছিলেন শ্রী কল্যাণসুরীশ্বরজি মহারাজ।


title: পরশনাথ মন্দির

text: পরেশনাথ মন্দির চত্বরে মোট চারটি মন্দির রয়েছে:


title: এমিম

text: এমিম (ইংরেজি: imeem) একটি সামাজিক মিডিয়া ইন্টারনেট সার্ভিস যেখানে ব্যবহারকারীরা প্রত্যেকে দেখে, মন্তব্য করে, এবং মাল্টিমিডিয়া (লেখা, ভিডিও, অডিও এবং ছবি) ভাগাভাগি করে একে অপর মধ্যে পারস্পরিক প্রভাব বিস্তার করে। (ex-), "জান জানেক" এবং নেপস্টারের অনেক প্রকৌশলিবিদের দল ২০০৩ সালে একে প্রতিষ্টিত করা হয়েছিল। মাইস্পেস একে কিনে নিয়েছে এবং সার্ভিসটি এখন বন্ধ করে দেওয়া হয়েছে।


title: ফর দ্য গাম্বিয়া আওয়ার হোমল্যান্ড

text: ফর দ্য গাম্বিয়া আওয়ার হোমল্যান্ড (ইংরেজি: For The Gambia Our Homeland, বাংলা: গাম্বিয়া আমাদের মাতৃভূমির জন্য) গাম্বিয়ার জাতীয় সঙ্গীত। এটি গানের কথা দিয়েছেন "ভার্জিনিয়া জুলি হাও" এবং সুর দিয়েছেন "জেরেমি ফ্রেডরিক হাও"। এইটি স্বাধীনতার ওপর ১৯৬৫ সালে অবলম্বন করা হয়েছিল।


title: লিবেরতে

text: লিবেরতে (ফরাসি: Liberté; ইংরেজি: Freedom; বাংলা: স্বাধীনতা) গিনির জাতীয় সঙ্গীত। এটি গানের কথা দিয়েছেন "(অজানা)", এটি সুবিন্যস্ত করা হয়েছে "ফোদেবা কেইটা" এবং একে "আলফা ইয়াইয়া" সঙ্গীতের উপর ভিত্তি করা হয়েছে। একে ১৯৬০ সালে অবলম্বন করা হয়।


title: ঈ মুঙ্গু নগুভু ইয়েতু

text: ঈ মুঙ্গু নগুভু ইয়েতু (সোয়াহিলি: Ee Mungu Nguvu Yetu; বাংলা: সকল সৃষ্টির ওহ ঈশ্বর) কেনিয়ার জাতীয় সঙ্গীত। এটি গানের কথা এবং সুর দিয়েছেন "গ্রাহাম হ্যসলোপ", "টমাস কালুমে", "পিটার কিবুকোসইয়া", "ওয়াশিংটন ওমোদি" এবং "জর্জ সেনোগা-জাকে"। একে ১৯৬৩ সালে অবলম্বন করা হয়েছিল।


title: মাইস্পেস

text:
মাইস্পেস একটি সামাজিক নেটওয়ার্কিং ওয়েবসাইট। এর প্রধান শাখা বেভারলি হিল্‌স, ক্যালিফোর্নিয়াতে। ২০০৩ সালের একে প্রতিষ্ঠিত হয়েছে।
২০০৫ থেকে ২০০৮ পর্যন্ত মাইস্পেস ছিল বৃহত্তম সামাজিক যোগাযোগ মাধ্যম।২০০৬ সালের জুন মাসে গুগল এটিকে সবচেয়ে বেশি প্রদর্শিত ওয়েবসাইট হিসেবে নির্বাচিত করে।


title: বেভারলি হিলস, ক্যালিফোর্নিয়া

text: বেভারলি হিল্‌স মার্কিন যুক্তরাষ্ট্রের একটি অভিজাত শহর। এটি লস অ্যাঞ্জেলেস কাউন্টির, ক্যালিফোর্নিয়ার পশ্চিমী অংশে অবস্থিত।


title: সন্ন্যাসী কাঁকড়া

text: সন্ন্যাসী কাঁকড়া হল দশ জোড়া ঊপাঙ্গ বিশিষ্ট এবং খোলসাবৃত দেহের অধিকারী প্রাণী । এরা Paguroidea অধিগোত্রের অন্তর্গত প্রাণী । নামে কাঁকড়া হলেও, কাঁকড়ার সাথে এদের সম্পর্ক নেই । বরং চিংড়ির সাথে তাদের সম্পর্ক রয়েছে । সাগরতীরে জোয়ারের সময় ডুবে যায় কিন্তু ভাটার সময় পানির উপরে থাকে এমন এলাকায় এদের দেখা যায় । অধিকাংশ সন্ন্যাসী কাঁকড়া প্রজাতি নরম তলপেটের অধিকারী । মৃত শামুকের খোলসের ভেতর ঢুকে এরা নিজেদেরকে রক্ষা করে । খোলসটা তারা সবসময় পিঠে করে বয়ে বেড়ায় । শামুকের খোলসের ভেতরের অক্ষটিকে শক্ত ভাবে আঁকড়ে ধরার জন্য এদের তলপেটের শেষ প্রান্তটি বিশেষ ভাবে অভিযোজিত । বয়সের সাথে সাথে দেহও যখন আকারে বৃদ্ধি পায়, সন্ন্যাসী কাঁকড়া তার পুরানো খোলসটি ছেড়ে অপেক্ষাকৃত বড় আকারের আরেকটি খোলস খুঁজে নেয় । এভাবে বার বার পুরানো বাসস্থান পেছনে ফেলে যাওয়ার আচরণ থেকেই সন্ন্যাসী কাঁকড়া নামকরণ ঘটেছে ।


title: সন্ন্যাসী কাঁকড়া

text: এযাবৎ পাঁচশ প্রজাতির সন্ন্যাসী কাঁকড়া চিহ্নিত হয়েছে। তাদের বেশিরভাগই সাগর সৈকত থেকে শুরু করে তলদেশ পর্যন্ত সাগরের বিভিন্ন গভীরতায় বাস করে । তবে ক্রান্তীয় অঞ্চলে শুকনা মাটিতে বসবাসরত প্রজাতিও দেখা যায় । এদের কোন কোনটি আকারে বেশ বড়সড় হয়ে থাকে ।


title: কলকাতার যুদ্ধ

text: কলকাতার যুদ্ধ ব্রিটিশ ইস্ট ইন্ডিয়া কোম্পানি ও বাংলার নবাব সিরাজদ্দৌলার মধ্যে সংঘটিত একটি যুদ্ধ। কলকাতা শহরকে ইউরোপীয় নিয়ন্ত্রণ থেকে মুক্ত করতে ১৭৫৬ সালের জুন মাসে সিরাজ অতর্কিতে কলকাতা আক্রমণ করেন। ইতিমধ্যে কোম্পানি কলকাতায় ফোর্ট উইলিয়াম দুর্গ নির্মাণ করে পরিস্থিতি জটিল করে তুলেছিল। ২০ জুনের আক্রমণের সঙ্গে সঙ্গেই কলকাতার পতন ঘটে। ফলে ভারতীয়রা শহরের দখল নেন।


title: রাজা সীতারাম রায়ের প্রাসাদ-দুর্গ

text: রাজা সীতারাম রায়ের প্রাসাদ-দুর্গ রাজা সীতারাম রায়[বাংলার রাজা]বাংলাদেশের মাগুরা সদর উপজেলা থেকে প্রায় ২৫ কিলোমিটার দক্ষিণ-পূর্বে মধুমতী নদীর তীরের একটি প্রত্নস্থান যা স্থানীয়ভাবে রাজবাড়ী পরিচিত, যা সপ্তদশ-অষ্টদশ শতাব্দীতে এখানে পত্তন হওয়া উন্নত এক জনপদের স্মৃতিচিহ্ন হিসেবে বিবেচনা করা হয়। মুর্শিদাবাদের নবাব সরকারের একজন আমলা সীতারাম রায় এ প্রাসাদ-দূর্গটি নির্মাণ করেছেন, যিনি আমলা থেকে জমিদারি এবং পরে স্বীয় প্রতিভাবলে রাজা উপাধি লাভ করেন।


title: রাজা সীতারাম রায়ের প্রাসাদ-দুর্গ

text:
উপাধি লাভের পর সীতারাম রায় রাজার মতোই রাজ্য বিস্তার করতে থাকেন এবং সেনাবল বৃদ্ধি করে তিনি পার্শ্ববর্তী জমিদারদের ভূ-সম্পত্তি দখন করেন। তিনি নবাব সরকারের রাজস্ব প্রদান বন্ধ করে স্বাধীন, সার্বভৌম রাজার মতোই জমিদারিতে প্রবর্তন করেন নিজস্ব শাসনব্যবস্থা। জমিদারি সুরক্ষার পদক্ষেপ হিসেবে সীতারাম এ স্থানটিতে গড়ে তোলেন দুর্ভেদ্য দুর্গ, কাঁচারিবাড়ি, পরিখা পরিবেষ্টিত রাজপ্রাসাদ, পূজার্চনার জন্য দেবালয় নির্মাণ, জনহিতার্থে খনন করেন বেশ কিছু বিশালাকার জলাশয়।
মাগুরা জেলার বিভিন্ন জায়গায় ছড়িয়ে ছিটিয়ে রয়েছে তাঁর নামে কিছু এলাকা এবং পুকুর। তাঁর বাড়ির আশেপাশের বেশিরভাগ জায়গা সাধারণের দখলে চলে গেছে ও কিছু সরকারি স্থাপনা হিসেবে ব্যবহৃত হতে দেখা যায়। আশার কথা বাংলাদেশ প্রত্নতত্ত্ব বিভাগ এটি দেখভালের দায়িত্ব নিয়েছে। বাড়ির একটা অংশ প্রায় সম্পূর্ণ ধ্বংস হয়ে গেছে অন্য অংশ যেটি অক্ষত আছে সেটিও মাটির নিচে অনেকটা ডেবে গেছে। বাড়ির সামনে একটি শিব মন্দির যা এখোনো সম্পূর্ণ অক্ষত অবস্থায় আছে!


title: কলকাতা নাইট রাইডার্স

text: কলকাতা নাইট রাইডার্স (সংক্ষেপে কেকেআর) ইন্ডিয়ান প্রিমিয়ার লীগ নামক একটি টোয়েন্টি২০ ক্রিকেট প্রতিযোগিতায় কলকাতা শহরের প্রতিনিধিত্বকারী দলের নাম। এই দলের অধিনায়ক গৌতম গম্ভীর ও কোচ জ্যাক কেলিস । দলের অফিসিয়াল থিম গান হল "করব, লড়ব, জিতব রে" এবং অফিসিয়াল রং হল বেগুনি ও সোনালি। ভারতীয় নায়ক শাহরুখ খান এই দলের মালিক। কলকাতা নাইট রাইডার্স আইপিএল টুর্নামেন্টের অন্যতম ধনী দল।


title: কলকাতা নাইট রাইডার্স

text: নাইট রাইডার্স এর ঘরের মাঠ হল ইডেন গার্ডেনস। বাংলার ক্রিকেট আসোসিয়েশান মালিকানাধীন এটিতে ৭০,০০০ ধারণক্ষমতা আসনবিন্যাস বিশিষ্ট ভারতের সবচেয়ে বৃহত্তম ক্রিকেট স্টেডিয়াম।


title: কলকাতা নাইট রাইডার্স

text: বিশেষ অবদানগুলি হাইলাইট করা হলো


title: বাংলাদেশ পাট গবেষণা ইনস্টিটিউট

text:
বাংলাদেশ পাট গবেষণা ইনস্টিটিউট, বাংলাদেশের রাজধানী ঢাকায় অবস্থিত, পাট বিষয়ক একটি গবেষণা প্রতিষ্ঠান।
বাংলাদেশ পাট গবেষণা ইনস্টিটিউট বাংলাদেশে পাট ও পাট জাতীয় আঁশ ফসলের একমাত্র গবেষণা প্রতিষ্ঠান। ১৯৩৬ সালে ইন্ডিয়ান সেন্ট্রাল জুট কমিটির (ICJC) আওতায় ঢাকায় জুট এগ্রিকালচারাল রিসার্চ ল্যাবরেটরী প্রতিষ্ঠার মাধ্যমে এদেশে পাটের গবেষণা শুরু হয়। ১৯৫১ সালে ইন্ডিয়ান সেন্ট্রাল জুট কমিটির (ICJC) স্থলে পাকিস্তান সেন্ট্রাল জুট কমিটি (PCJC) গঠিত হয় যার সদর দপ্তর ছিল ঢাকায়। ১৯৫১ সালে পাকিস্তান সেন্ট্রাল জুট কমিটি এর অধীনে পাট গবেষণাগার স্থাপিত হয়। বাংলাদেশ স্বাধীন হওয়ার পর ১৯৭৪ সালে এ্যাক্টের মাধ্যমে (সংশোধিত হয় ১৯৯৬ সালে) প্রতিষ্ঠিত হয় বর্তমান বাংলাদেশ পাট গবেষণা ইনস্টিটিউট।


title: বাংলাদেশ পাট গবেষণা ইনস্টিটিউট

text: পাট বাংলাদেশের একটি অন্যতম অর্থকরী ফসল। বাংলাদেশ ১৯৭১ খ্রিস্টাব্দে স্বাধীনতা লাভের পর পরই পাটশিল্পের উপর বিশেষ গুরুত্ব দেয়। বাংলাদেশ সরকারের ১৯৭৪ সালের পাট আইনের আওতায় সেবছরই বাংলাদেশ পাট গবেষণা ইনস্টিটিউট প্রতিষ্ঠিত হয়। নিম্নোক্ত কার্যাদি সম্পাদনের লক্ষ্যে পরবর্তীতে ১৯৯৬ খ্রিস্টাব্দে সে আইনের পবিবর্তন করা হয়:


title: মিলান

text: মিলান (ইতালীয়: Milano; উচ্চারণ: ]) ইতালির দ্বিতীয় বৃহত্তম শহর এবং লাম্বারদিয়া অঞ্চলের রাজধানী ও প্রধান শহর। ৩১শে জুলাই ২০০৯ সালের আদমশুমারি অনুসারে এর জনসংখ্যা ছিল ১,৩০৪,৯৭১ জন। ইতালির জনসংখ্যার ওপর ভিত্তি করে রোমের পরেই মিলানের স্থান। এটি অর্থনৈতিক এবং বাণিজ্যিকের দিক থেকে ইতালির অত্যন্ত গুরুত্বপূর্ণ একটি শহর।


title: বিবাহ

text: বিবাহ () হল একটি সামাজিক বন্ধন বা বৈধ চুক্তি যার মাধ্যমে দু'জন মানুষের মধ্যে দাম্পত্য সম্পর্ক স্থাপিত হয়। বিভিন্ন দেশে সংস্কৃতিভেদে বিবাহের সংজ্ঞার তারতম্য থাকলেও সাধারণ ভাবে বিবাহ এমন একটি প্রতিষ্ঠান যার মাধ্যমে দু'জন মানুষের মধ্যে ঘনিষ্ঠ ও যৌন সম্পর্ক সামাজিক স্বীকৃতি লাভ করে। কিছু সংস্কৃতিতে, যে কোন প্রকারের যৌন কর্মকাণ্ডে প্রবৃত্ত হওয়ার পূর্বে বিবাহ সম্পন্ন করাকে বাধ্যতামূলক হিসেবে পরামর্শ দেওয়া হওয়া অথবা বিবেচনা করা হয়। বিশদ বিবৃত সংজ্ঞার ভাষায় বলতে গেলে, বিবাহ হল একটি বৈশ্বিক সার্বজনীন সংস্কৃতি। বিবাহ সাধারণত কোন রাষ্ট্র, কোন সংস্থা, কোন ধর্মীয় কর্তৃপক্ষ, কোন আদিবাসী গোষ্ঠী, কোন স্থানীয় সম্প্রদায় অথবা দলগত ব্যক্তিবর্গের দ্বারা স্বীকৃত হতে পারে। একে প্রায়শই একটি চুক্তি হিসেবে দেখা হয়। সাধারণত আনুষ্ঠানিকভাবে ধর্মীয় অথবা ধর্মনিরপেক্ষ আচার অনুষ্ঠানের মধ্য দিয়ে বিবাহ সম্পন্ন করা হয়। বৈবাহিক কার্যক্রম সাধারণত দম্পতির মাঝে সমাজ-স্বীকৃত বা আইনগত দায়িত্ববোধ তৈরি করে, এবং এর মাধ্যমে তারা বৈধভাবে স্বেচ্ছায় সন্তানসন্তানাদির জন্ম দিতে পারে। বিশ্বের কিছু স্থানে, পরিবার-পরিকল্পিত বিবাহ, শিশু বিবাহ, বহুবিবাহ এবং জোরপূর্বক বিবাহ সাংস্কৃতিক ঐতিহ্য হিসেবে পালিত হয়। বলা বাহুল্য, আন্তর্জাতিক আইন ও নারী অধিকার বিষয়ক উদ্যোগের কারণে বিশ্বের বিভিন্ন স্থানে উল্লেখিত বিবাহরীতিগুলো শাস্তিযোগ্য অপরাধ হিসেবে আইনে অন্তর্ভুক্ত করা হয়েছে। আইনগত স্বীকৃতির ক্ষেত্রে, অধিকাংশ সার্বভৌম রাষ্ট্র ও অন্যান্য বিচারব্যবস্থা বিবাহকে দু'জন বিপরীত লিঙ্গের মানুষের মধ্যে সীমিত করে এবং এদের মধ্যে হাতে গোনা কিছু রাষ্ট্র বহুবিবাহ, শিশুবিবাহ এবং জোরপূর্বক বিবাহকে স্বীকৃতি দেয়। বিগত বিংশ শতাব্দীতে এসে, ক্রমবর্ধমানভাবে বহুসংখ্যক রাষ্ট্র এবং অন্যান্য বিচারব্যবস্থা আন্তঃরাষ্ট্রীয় বিবাহ, আন্তঃধর্মীয় বিবাহ এবং অতি সাম্প্রতিকভাবে সমলিঙ্গীয় বিবাহের উপর নিষেধাজ্ঞা তুলে নিয়ে এদেরকে আইনগত স্বীকৃতি নিয়েছে। কিছু সংস্কৃতি তালাকের মাধ্যমে বিবাহবিচ্ছেদের অনুমতি দেয় এবং কিছু স্থানে রাষ্ট্রের আইনগত নিষেধাজ্ঞা থাকা সত্ত্বেও শিশুবিবাহ এবং বহুবিবাহ সংঘটিত হয়ে থাকে। বিবাহের মাধ্যমে পরিবারের সূত্রপাত হয়। এছাড়া বিবাহের মাধ্যমে বংশবিস্তার ও উত্তরাধিকারের সুযোগ সৃষ্টি হয়। বিবাহের মাধ্যমে পরস্পর সম্পর্কিত পুরুষকে স্বামী (পতি) এবং নারীকে স্ত্রী (পত্নী) হিসাবে চিহ্নিত করা হয়। স্বামী ও স্ত্রীর যুক্ত জীবনকে "দাম্পত্য জীবন" হিসাবে অভিহিত করা হয়। বিভিন্ন ধর্মে বিবাহের বিভিন্ন রীতি প্রচলিত। একইভাবে বিভিন্ন সমাজে বিভিন্ন প্রথায় বিবাহ অনুষ্ঠিত হয়ে থাকে। বিবাহ মূলত একটি ধর্মীয় রীতি হলেও আধুনিক সভ্যতায় এটি একটি আইনী প্রথাও বটে। বিবাহবহির্ভুত যৌনসঙ্গম অবৈধ বলে স্বীকৃত এবং ব্যাভিচার হিসাবে অভিহিত একটি পাপ ও অপরাধ।


title: বিবাহ

text:
হিন্দু ধর্ম অনুযায়ী, বিবাহে ছেলে মেয়েটির সমস্ত পালনপোষণের দ্বায়িত্ব নেয় এবং মেয়েটি তাদের সংসারের খেয়াল রাখার দ্বায়িত্ব গ্রহন করে। এইভাবে তারা দুই আলাদা আলাদা মানুষ এক হয়ে নিজেদের বংশ এগিয়ে নিয়ে যায়। বিবাহের লক্ষ হল সংসার ও সন্তানের পালনপোষণ করে বংশ এগিয়ে নিয়ে যাওয়া। আর এর জন্য একই সময়ে বাইরে থেকে দরকারী জিনিস উপার্জন করে আনা আর ঘরের ভেতরে সংসারের কাজ সামলাতে হয়। যেহেতু একজন মানুষ একই সময়ে এই দুটো কাজ করতে পারে না তাই দুটো কাজ দুজনের মধ্যে বন্টিত বয়ে যায়।যেহেতু পুরুষ বেশী বলবান হয় প্রাকৃতিকভাবেই আর মেয়েরা কোমল প্রকৃতির হয় এবং তাদের গর্ভে সন্তান জন্ম নেয় তাই বাইরে থেকে সংসারের জন্য প্রয়োজনীয় জিনিস উপার্জনের দ্বায়িত্ব পুরুষ নেয় আর ঘরে সংসারের দেখাশোনার দ্বায়িত্ব স্ত্রী নেয়।
এইরকমভাবে হলেই সংসার সুস্হভাবে বেড়ে ওঠে ও সন্তানের সুন্দর দেখাশোনার মাধ্যমে বিবাহে বংশবিস্তারের উদ্দেশ্য সফল হয়।
দুইজনের মধ্যে ভালবাসা থাকলেই এই কাজগুলো বাধাহীনভাবে সম্পন্ন হয় কিন্তু দুইজনের মাঝে তৃতীয় কিউ আসলে সেই দুইজনের ভালবাসায় ফাটল তৈরী হয়।আর তাতে আগের কাজগুলো করার দ্বায়িত্ববোধ মন থেকে মিটতে শুরু করে। কষ্ট-হিংসার সৃষ্টি হয়।তাতে সংসারের ক্ষতি হয় যার ফলে সন্তানেরও পালন ঠিকভাবে হতে পারে না। আর এখানেই বিবাহের উদ্দেশ্য বিফল হয়ে যায়। তাই বিয়ের উদ্দেশ্যকে রক্ষা করতেই বিয়ে শুধু দুইজনের মাঝেই হয়।


title: বিবাহ

text:
ইসলাম ধর্মে বিবাহের মাধ্যমে নারী ও পুরুষের মধ্যকার যৌন সম্পর্কের অনুমতি রয়েছে। ইসলামী বিবাহরীতিতে পাত্র পাত্রী উভয়ের সম্মতি এবং বিবাহের সময় উভয়পক্ষের বৈধ অভিভাবক বা ওয়ালীর উপস্থিতি ও সম্মতির প্রয়োজন। ইসলামী বিবাহে যৌতুকের কোন স্থান নেই। বিয়ের পূর্বেই পাত্রের পক্ষ হতে পাত্রীকে পাত্রীর দাবি অনুযায়ী একটি নির্দিষ্ট অঙ্কের টাকা বা অর্থসম্পদ বাধ্যতামূলক ও আবশ্যকভাবে দিতে হয়, একে দেনমোহর বলা হয়। এছাড়া বিয়ের পর তা পরিবার পরিজন ও পরিচিত ব্যক্তিবর্গকে জানিয়ে দেয়াও ইসলামী করনীয়সমূহের অন্তর্ভুক্ত।
ইসলামী বিধান অনুযায়ী, একজন পুরুষ সকল স্ত্রীকে সমান অধিকার প্রদানের তার চাহিদা অনুসারে সর্বোচ্চ চারটি বিয়ে করতে পারে। আর সমান অধিকার দিতে অপারগ হলে শুধু একটি বিয়ে করার অনুমতি পাবে। মেয়েদের ক্ষেত্রে একাধিক বিয়ের অনুমতি নেই। একজন মুসলিম পুরুষ মুসলিম নারীর পাশাপাশি ইহুদী কিংবা খ্রিষ্টান নারীকে বিয়ে করতে পারবে। কিন্তু মুসলিম নারীরা শুধু মুসলিম পুরুষের সাথে বিবাহে আবদ্ধ হতে পারবে। ইসলামে বিবাহপূর্ব ও বিবাহবহির্ভূত যৌনতা নিষিদ্ধ।


title: বিবাহ

text: নির্বাচন : খ্রিস্টান সমাজে সাধারণত প্রথমে পাত্রী দেখা হয়। প্রথমত বরপক্ষই কনে নির্বাচন করে। বরপক্ষ কনে নির্বাচন করে কনের চরিত্র, দোষ-গুণ, বংশ পরিচয় জেনে নেয়।


title: বিবাহ

text: প্রস্তাব : শুভদিন দেখে বরপক্ষ কনের বাড়ি যায়। সাধারণত পাশের কোনো আত্নীয়ের বাড়ি গিয়ে তার সঙ্গে কনের বাড়ি যায় এবং তাদের উদ্দেশ্যের কথা জানায়।


title: বিবাহ

text: বাগদান : বরপক্ষের প্রস্তাবে কনেপক্ষ রাজি হলে বাগদান অনুষ্ঠানের আয়োজন করা হয়। কোথাও এ অনুষ্ঠানকে ‘পাকা দেখা’ও বলে। ভাওয়ালে এ অনুষ্ঠানকে ‘পানগাছ’ অনুষ্ঠান বলে। বাগদান উপলক্ষে  পান, সুপারি, বিজোড় সংখ্যক মাছ নিয়ে যাওয়া হয়।


title: বিবাহ

text: বাইয়র : এই অনুষ্ঠানে বরপক্ষের লোকজন কনের বাড়িতে যায়। যা আগেই কথা বলে ঠিক করে রাখা হয়। এ অনুষ্ঠানে উপস্থিত বর-কনে সবার আশির্বাদ গ্রহণ করে।


title: বিবাহ

text: নাম লেখা : বিয়ের ৩ সপ্তাহ আগে কনের বাড়িতে পুরোহিতের কাছে বর-কনে নাম লেখান। অনেকে এ অনুষ্ঠানে আতসবাজি ও বাজনার আয়োজন করে।


title: বিবাহ

text: বান প্রকাশ : এই অনুষ্ঠানে বর-কনে বিয়ের চূড়ান্ত সিদ্ধান্ত নেয়।  মন্ডলীর বিধি অনুযায়ী এ সময় বিয়ের ক্লাস করতে হয়।  এটি বিয়ে পূর্ব ব্যাধতামূলক ক্লাস ব্যবস্থা।


title: বিবাহ

text: অপদেবতার নজর : নাম লেখা থেকে শুরু করে বিয়ের আগ পর্যন্ত বর-কনেকে অতি সংযমী জীবন করতে হয়। অনেকে এ সময় ভূত-প্রেত ও অপশক্তির নজর থেকে রক্ষার জন্য ‘রোজারি মালা’ বা ‘জপমালা’ গলায় পরেন।


title: বিবাহ

text: কামানি বা গা-ধোয়ানী : বিয়ের আগের রাতের অনুষ্ঠানকে গা-ধোয়ানী বলে। অনেক খ্রিস্টান সমাজে এই দিন গায়ে হলুদ মাখিয়ে জাকজমকের সঙ্গে অনুষ্ঠান করা হয়।


title: বিবাহ

text: কনে তোলা : বিয়ের দিন ভোরে বাদকদলসহ বরের আত্মীয়-স্বজন কনের বাড়ি গিয়ে কনেকে নিয়ে আসে। কনেকে ঘর থেকে আনার সময় তার হাতে পয়সা দেওয়া হয়। কনে বাড়ি থেকে আসার সময়  সেই পয়সা ঘরের মধ্যে ছুড়ে ফেলে। এর অর্থ হল যদিও সে বাড়ি থেকে চলে যাচ্ছে, তারপরও বাড়ির লক্ষী ঘর থেকে চলে যাচ্ছে না।


title: বিবাহ

text: গির্জার অনুষ্ঠান : শুরুতে গির্জার প্রবেশ পথে যাজক বর-কনেকে বরণ করে নেয়। তারপর বর-কনে দুজনের মধ্যে মালা বদল করা হয়। এরপর কনের সিঁথিতে সিদুর পরিয়ে দেওয়া হয়।


title: বিবাহ

text: ঘরে তোলা : এই অনুষ্ঠানে উঠানের দিকে মুখ করে বড় পিঁড়ির উপরে বর-কনেকে দাঁড় করানো হয়। এরপর বর-কনে সাদা-লাল পেড়ে শাড়ির উপর দিয়ে হেঁটে ঘরে ওঠে। এ সময় বর ও কনে একে অপরের কনিষ্ঠ আঙুল ধরে থাকে।


title: বুর্জ খলিফা

text: বুর্জ খলিফা (; /খালিফাহ/) বর্তমানে পৃথিবীর গগনচুম্বী অট্টালিকা বা উচ্চতম ভবন যা ৪ঠা জানুয়ারী ২০১০ তারিখে উদ্বোধন করা হয়েছে। এটি আরব আমিরাতের দুবাই শহরে অবস্থিত। এটি "দুবাই টাওয়ার" নামেও পরিচিত। নির্মাণকালে এর বহুল প্রচারিত নাম বুর্জ দুবাই () থাকলেও উদ্বোধনকালে নাম পরিবর্তন করে "বুর্জ খলিফা" রাখা হয়।


title: বুর্জ খলিফা

text: এটির উচ্চতা । এটি তাইওয়ানের তাইপে ১০১ টাওয়ার থেকে ১,০০০ ফুটেরও বেশি উচ্চতর। "তাইপেই ১০১" ভবনটির উচ্চতা । ২০০৪ থেকে ২০০৯ খ্রিস্টাব্দ পর্যন্ত এটিই ছিল পৃথিবীর উচ্চতম স্থাপনা। মার্কিন যুক্তরাষ্ট্রের শিকাগো শহরে অবস্থিত উইলিস টাওয়ারটি উঁচু। "বুর্জ খলিফা" এতই উঁচু একটি ভবন যে নিচতলা আর সর্বোচ্চ তলার মধ্যে তাপমাত্রার পার্থক্য ৬° সেলসিয়াস।


title: বুর্জ খলিফা

text: "বুর্জ খলিফার" নির্মাণ কাজ শুরু হয় ২০০৪ খ্রিস্টাব্দে, আর কাজ শেষ হয় ২০০৯ খ্রিস্টাব্দে। এটি তৈরীতে প্রায় ১.৫ বিলিয়ন মার্কিন ডলার ব্যয় হয়েছে। এর বহিঃপ্রাঙ্গনে অবস্থিত ফোয়ারা নির্মাণেই ব্যয় হয়েছে ১৩৩ মিলিয়ন ব্রিটিশ পাউন্ড। এই ভবনে ১,০৪৪টি বাসা (এপার্টমেন্ট) আছে; ৪৩তম এবং ৭৬তম তলায় আছে দুটি সুইমিং পুল। আরো আছে ১৬০ কক্ষবিশিষ্ট একটি হোটেল। ১২৪তম তলায় দর্শকদের জন্য প্রকৃতি দর্শনের ব্যবস্থা করা হয়েছে। এ ভবনে সংস্থাপিত কোনো কোনো লিফটের গতিবেগ ঘণ্টায় ৪০ মাইল। ২০০৪ খ্রিস্টাব্দে শিলান্যাসের পর থেকে অতি দ্রুত নির্মাণ কাজ অগ্রসর হয়েছে। এমনো দিন গেছে যে দিন ১২ হাজার নির্মাণ কর্মী একযোগে নির্মাণ প্রক্রিয়ায় নিযুক্ত ছিল। সে সময় প্রতি তিন দিন পর পর একটি ছাদ তৈরি করা হয়েছে।


title: বুর্জ খলিফা

text: এটি পুরো ভবনের মেঝে বা তলা বিন্যাস।


title: জাতীয় মুক্ত বিদ্যালয় সংস্থা

text: জাতীয় মুক্ত বিদ্যালয় সংস্থা (বা এনআইওএস) ভারতের একটি বিদ্যালয় স্তরের শিক্ষাবোর্ড। ১৯৮৯ সালের ভারত সরকারের মানবসম্পদ উন্নয়ন মন্ত্রক এই বোর্ড প্রতিষ্ঠা করেন। এটি সেন্ট্রাল বোর্ড অফ সেকেন্ডারি এডুকেশন ও কাউন্সিল ফর দি ইন্ডিয়ান স্কুল সার্টিফিকেট একজামিনেশন বোর্ডদুটির মতোই মাধ্যমিক ও উচ্চমাধ্যমিক স্তরের বোর্ড।


title: জাতীয় মুক্ত বিদ্যালয় সংস্থা

text: এই বোর্ডের বর্তমানে মাধ্যমিক ও উচ্চমাধ্যমিক ছাত্রছাত্রীর সংখ্যা ১,৫০০,০০০। বোর্ডটি বর্তমানে বিশ্বের বৃহত্তম শিক্ষা বোর্ড। কমনওয়েলথ অফ লার্নিং ও ইউনেস্কোর সহযোগিতায় এই বোর্ড ভারত ও অন্য কয়েকটি উন্নয়নশীল দেশে মুক্ত বিদ্যালয় প্রতিষ্ঠানের মানোন্নয়নের কাজে নিযুক্ত। ভারতের মধ্যে দিল্লি হায়দরাবাদ, পুনে, চণ্ডীগড়, কলকাতা, ভুবনেশ্বর (উপকেন্দ্র), কোচি, ভূপাল, ইলাহাবাদ ও দেরাদুনে এই সংস্থার আঞ্চলিক কার্যালয় অবস্থিত।


title: মিত্র বাহিনী

text:
মিত্রবাহিনী ছিল বাংলাদেশ‍ের মুক্তিবাহিনী ও ভারতীয় সেনাবাহিনীর দ্বারা গঠিত যৌথ বাহিনী যারা ১৯৭১ সালে বাংলাদেশের স্বাধীনতার জন্য পাকিস্তানি হানাদার বাহিনী এবং তাদের বাংলাদেশী দোসরদের (রাজাকার, আলবদর, আল শামস) বিরুদ্ধে যুদ্ধ করে। যৌথবাহিনী মুক্তিযুদ্ধে পরাজয় বরণকারী পাকিস্তানি হানাদারদের শেষ ধাক্কাটা দেয় যার ফলে পাকিস্তানি বাহিনীর পরাজয় তরান্বিত হয়।
২১/১১/১৯৭১ গঠিত


title: বাংলাদেশ পরমাণু কৃষি গবেষণা ইনস্টিটিউট

text: বাংলাদেশ পরমাণু কৃষি গবেষণা ইনস্টিটিউট (সংক্ষেপে "বিনা"), বাংলাদেশের, পারমাণবিক কৌশল কাজে লাগিয়ে কৃষিখাতে অবদান রাখার একমাত্র প্রতিষ্ঠান। কৃষিতে পারমাণবিক কৌশলের শান্তিপূর্ণ ব্যবহারের মাধ্যমে নতুন অধিক উৎপাদনশীল ফসলের জাত উদ্ভাবন, ভূমি ও পানির উত্তম ব্যবস্থাপনা, ফসলের উৎপাদন বৃদ্ধির জন্য নতুন কলাকৌশল উদ্ভাবন এবং ফসলের রোগ ও পোকামাকড় ব্যবস্থাপনা হচ্ছে এই প্রতিষ্ঠানের গবেষণার মূল বিষয়। প্রতিষ্ঠানটি ময়মনসিংহ শহর থেকে ৩ কিলোমিটার দুরে বাংলাদেশ কৃষি বিশ্ববিদ্যালয়ের ক্যাম্পাসে অবস্থিত। এতে প্রায় ৮০জন বৈজ্ঞানিক কর্মকর্তা দায়িত্বরত আছেন।


title: জাতীয় গ্রন্থাগার (ভারত)

text: জাতীয় গ্রন্থাগার ভারতের বৃহত্তম গ্রন্থাগার তথা দেশের সরকারি দলিলের রক্ষণাগার। এই গ্রন্থাগারটি কলকাতার বেলভেডিয়ার এস্টেটে অবস্থিত।


title: জাতীয় গ্রন্থাগার (ভারত)

text: ১৮৩৬ সালে ক্যালকাটা পাবলিক লাইব্রেরি নামে প্রথম এই গ্রন্থাগারটি প্রতিষ্ঠিত হয়। সেই সময় এটি ছিল একটি বেসরকারি প্রতিষ্ঠান। প্রিন্স দ্বারকানাথ ঠাকুর ছিলেন এই লাইব্রেরির প্রথম মালিক। ভারতের তদনীন্তন গভর্নর-জেনারেল লর্ড মেটকাফ ফোর্ট উইলিয়াম কলেজ লাইব্রেরির ৪,৬৭৫টি বই এই গ্রন্থাগারে দান করেছিলেন। এই দানের ফলেই গ্রন্থাগারের গোড়াপত্তন সম্ভব হয়েছিল। এই সময় বাংলা ও ইংরেজি দুই ভাষার বইই এই গ্রন্থাগারের জন্য ক্রয় করা হত। কলকাতার বিশিষ্ট ব্যক্তিরা গ্রন্থাগারকে অর্থসাহায্য করতেন; সরকারের কাছ থেকেও অনুদান পাওয়া যেত। এই সময় এই গ্রন্থাগারে বহু দেশি ও বিদেশি দুষ্প্রাপ্য গ্রন্থ সংগৃহীত হয়, যা আজও রক্ষিত আছে। ক্যালকাটা পাবলিক লাইব্রেরিই ছিল শহরের প্রথম নাগরিক পাঠাগার।


title: জাতীয় গ্রন্থাগার (ভারত)

text: ১৮৯১ সালে কলকাতার একাধিক সচিবালয় গ্রন্থাগারকে একত্রিত করে গঠিত হয় ইম্পিরিয়াল লাইব্রেরি। এই গ্রন্থাগারের সর্বাপেক্ষা উল্লেখযোগ্য অংশ ছিল গৃহ মন্ত্রকের গ্রন্থাগার। এই অংশে


title: জাতীয় গ্রন্থাগার (ভারত)

text: ১৯০৩ সালের ৩০ জানুয়ারি লর্ড কার্জনের প্রচেষ্টায় ক্যালকাটা পাবলিক লাইব্রেরি ও ইম্পিরিয়াল লাইব্রেরিকে সংযুক্ত করে জনসাধারণের ব্যবহারের জন্য খুলে দেওয়া হয়। সংযুক্ত লাইব্রেরিটি ইম্পিরিয়াল লাইব্রেরি নামেই পরিচিত হয়। এই সময় গ্রন্থাগারটি উঠে আসে আলিপুরের বেলভেডিয়ার রোডস্থ মেটকাফ হলের বর্তমান ঠিকানায়। দ্বিতীয় বিশ্বযুদ্ধের সময় লাইব্রেরিটি এসপ্ল্যানেডের জবাকুসুম হাউসে স্থানান্তরিত হয়েছিল।


title: জাতীয় গ্রন্থাগার (ভারত)

text: স্বাধীনতার পর ইম্পিরিয়াল লাইব্রেরি আবার মেটকাফ হলে উঠে আসে। এই সময় লাইব্রেরির নতুন নামকরণ হয় জাতীয় গ্রন্থাগার বা ন্যাশানাল লাইব্রেরি। ১৯৫৩ সালের ১লা ফেব্রুয়ারি তৎকালীন কেন্দ্রীয় শিক্ষামন্ত্রী মৌলানা আবুল কালাম আজাদ জাতীয় গ্রন্থাগারকে সর্বসাধারণের জন্য উন্মুক্ত করে দেন।


title: এম এল সোনার বাংলা (নাটক)

text: এম এল সোনার বাংলা বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ।